

2
ועדת הכלכלה
מיום 7.12.2000 

[bookmark: _GoBack]פרוטוקולים/כלכלה/2615
	ירושלים, כ"ח בטבת, תשס"א
23 בינואר, 2001

הכנסת החמש-עשרה							      נוסח לא מתוקן
מושב שלישי


פרוטוקול מספר 226
מישיבת ועדת הכלכלה
שהתקיימה ביום ה', י' בכסלו התשס"א, 7.12.2000, בשעה 11:15

נכחו:

חברי הוועדה: 	היו"ר אברהם פורז

חברי הכנסת: 	מיכאל איתן
	

			
		

נוכחים: 		משרד התקשורת:
			ד"ר יזהר טל –יועץ משפטי
			עו"ד אריק רשף – סגן בכיר ליועץ המשפטי
			אורי אולניק – עוזר השר
			דינה עברי-עומר – לשכה משפטית

עו"ד דוידה לחמן-מסר – משנה ליועץ המשפטי לממשלה




חברות הכבלים:
			בני איינהורן – דשק"ש
			עו"ד דפנה ליבאי – מייצגת את חברות הכבלים
			עו"ד אורי רהט – ערוצי זהב



 			חברת בזק:

די.בי.אס. שירותי לווין בע"מ:
			מיכל רפאלי-כדורי – סמנכ"ל
			עו"ד מוריאל מטלון



חברות אינטרנט:
			יוסי מזוז – מנהל אסטרטגיה ומידע נטוויז'ן



חברת בזק בינלאומי:
			אסתר שלאין – יועצת משפטית



חברת ברק:
			עו"ד דב אברמוביץ
			איה איסרוב – עוזרת מנכ"ל



חברת סלקום:
			עמית שכטר – מנהל רגולציה
                           

חברת פרטנר:
			עדי בירן – סמנכ"ל רגולציה
			יעל יקואל – מנהלת קשרי ספקי תקשורת


חברת פלאפון:
			גל גיא – מנהל שיתופי פעולה ומיזמים


ארגוני הצרכנים:
			יוסי ברג – יועץ משפטי המועצה לצרכנות
איגוד מפיקי סרטים וטלוויזיה:
			דודו דותן – יושב ראש אמ"י


המועצה לשידורי כבלים:
			עו"ד דורית ענבר – יושבת ראש המועצה


הרשות להגבלים עסקיים:
			ד"ר דוד תדמור – הממונה על הגבלים עסקיים


מכון לדמוקרטיה:
			פרופסור ירון אזרחי
			חני קומנשטר


פורום היוצרים בקולנוע ובטלוויזיה:
			יורם חטיב – איגוד השחקנים
			אורי ענבר – יושב ראש איגוד הבימאים


 			רשות החברות הממשלתיות:
			עפרה שלוסמן - רפרנטית

על סדר היום:        1. הצעת חוק הבזק (תיקון – שירותי אינטרנט),               
                                  התש"ס - 2000
                              2. הצעת חוק הבזק (תנאים להענקת רישיונות למתן                                 
  שירותי בזק פנים-ארציים נייחים והסדרת השירותים
  הרב-ערוציים למנויים (תיקון מספר 24) – התשס"א 
  2000; ח"כים: אברהם פורז, מיכאל איתן, אלי        
                              גולדשמידט, נעמי חזן, אחמד טיבי, מאיר שטרית
  
יועצת משפטית: אתי בנדלר


מנהלת הוועדה:	לאה ורון


נרשם על-ידי:	רקורד שירותי הקלטה

היו"ר אברהם פורז:	מאחר   שאני   רוצה   להעביר   את   החוק    בקריאה 
 	ראשונה בצורה כמעט טכנית ולהשאיר את הוויכוח האמיתי להצבעות, אני מאוד מבקש שבשלב הזה ההכרעות הקריטיות לא יתקבלו, אלא הן ייעשו באופן כזה שלא תוכל להיטען טענת עניין חדש. זאת אומרת, לדוגמה, בוודאי עוד מעט יבוא מישהו שיגיד: UNBUNDLING, וצריך לאפשר לכל מי שרוצה לחתוך את חוט הכבלים או החוט של בזק בקצה הבניין ולהתחבר מאותו רגע, והוא יטען את הטענה - אנחנו נכניס את זה באופן שתהיה גם אפשרות כזאת וגם אפשרות אחרת, כשאת ההכרעות העיקריות בעניינים האלה ששנויים במחלוקת נקבל בסוף, כי אין טעם "לנהל את הקרב" הזה פעמיים. פעם אחת זה די והותר. לכן, מי שפה כרגע יראה שאיזה שהוא נוסח מתכוון לא בדיוק למה שהוא רוצה, קודם כל יידע שיש לו מקצה שיפורים פה בוועדה, ולקראת ההצבעות אנחנו יודעים שיש פה לוגיסטים - יש פה לוגיסטים בעבור עצמם. אפשר לדבר עם חברי כנסת; אפשר "לשגע" את כל מי שרוצים. תעשו את זה אז – אין צריכים לעשות פעמיים. חבל על המאמץ. אין צורך. 

	אני מציע שלא להערים קשיים, כי אני חושב שרוב האנשים שנמצאים פה בחדר הזה אינם מעוניינים שהכנסת הזאת תצא לפגרה, ושזה יידחה בשנה. אני חושב שהרוב אינם מעוניינים. אולי יש פה אחד או שניים שאני יכול לזהות אינטרס שזה טוב בעיניהם שהדבר יקרה כך, אבל הרוב אינם מעוניינים בזאת - וזה הכי גרוע. 


	אני באמת מצטער. אני אינני אשם במה שקורה בהליכים הפוליטיים,  ולכן לוח הזמנים שלנו הופך לקשה מאוד, כדי לא לומר: בלתי אפשרי. 


אתי בנדלר:	סעיף 11 להצעת החוק, בפיסקה 1. 


היו"ר אברהם פורז:	אנחנו  נחזור  לסעיף  5  עם  UNBUNDLING   באיזה 
 	שהוא  שלב. UNBUNDLING LISTING    שהכינו  את 
 עצמם, שהכינו את הניירות, את הטיעונים ואת הכל. 


אתי בנדלר:	סעיף  6ה'   לחוק   העיקרי,  כפי   שהזכרתי   בישיבה 
 	הקודמת, דן בתפקידי המועצה. 


היו"ר אברהם פורז:	איפה אנחנו עכשיו? 


אתי בנדלר:	גמרנו  את  פיסקת  משנה ג',  שאומרת שאחרי 
 	פיסקת משנה ד' יבואו תנאים והגבלות בדבר בלעדיות בתכני שידורים, ועכשיו אנחנו מתחילים בעמוד 7.


היו"ר אברהם פורז:	אני רציתי  לומר  רק  דבר  אחד.  הגברת  אתי בנדלר, 
 	רישמי לך את זה. בישיבה הקודמת, כשדיברו על אפשרות של הגדלת מספר חברי המועצה, ודיברו שם על משרד התרבות ומשרד החינוך, אמרנו שהנציגות צריכה להיות למשרד התרבות; אבל  עכשיו אני  נזכרתי שלמשרד החינוך יש שני נציגים. 


קריאה:	זה אחד  - עובד מדינה.

אתי בנדלר:	זה בסעיף 6ב'.


קריאה:	אחד זה מינוי עובד מדינה, ואחד - מינוי נציג הציבור. 


אתי בנדלר:	אין 2 מאותו משרד.


היו"ר אברהם פורז:	בסדר.  אם כן, אנו  אומרים  כך:  עובד  המדינה יהיה 
 	איש  משרד  התרבות,  ואת  המינוי  של  איש   
 	הציבור יעשה שר החינוך. 


אתי בנדלר:	בסעיף  6ב'  מדובר  על 13  חברי  מועצה. 6 נציגי 
 	הממשלה, שהם עובדי המדינה, ובהם אחד לפי המלצת שר החינוך והתרבות - וכאן אתה ביקשת לשנות את זה לשר התרבות והמדע. סעיף 2 זה 7 נציגי ציבור, וכאן אנחנו משאירים את שר החינוך.


היו"ר אברהם פורז:	יש  6  נציגי  ממשלה.  האם אחד זה ממשרד 
 	המשפטים, אחד הוא ממשרד האוצר ו- 3  ממשרד 
                                                                           התקשורת? 

אתי בנדלר:	כן.


היו"ר אברהם פורז:	כאן האדם הזה הופך לנציג משרד התרבות. 


אתי בנדלר:	וכאן  זה נשאר "המלצת שר החינוך והתרבות". בזה 
 	אין שינוי. 


היו"ר אברהם פורז:	עוד  דבר  אחד  שאני  אבקש  כדי  שלא תהיה לנו אי 
 	נעימות. מי שיתמנה לפי המצב הקודם, ימשיך בכהונתו עד גמר תקופת הכהונה שלו. לא "נעיף" אף אחד באמצע, ושלא יהיה מישהו מעובדי המדינה שמחר בבוקר יגידו לו: "עוף". רק כאשר כהונתו תפקע, אז תיכנס הדיסיפלינה הזאת. יש גם מידה מסויימת של ניסיון שמצטבר.  אתה יושב שם שנה - אתה מתחיל להבין כבר מי נגד מי. 


אתי בנדלר:	תפקיד  נוסף  שרוצים  להוסיף  לתפקידי  המועצה 
 	הוא לקבוע מדיניות לגבי אתיקה בשידורים. 


היו"ר אברהם פורז:	יש  למישהו  משהו  נגד האתיקה? אין לנו. אנחנו בעד 
 	אתיקה. 


קריאה:	זה לא להוסיף -  זה  למעשה  להבהיר  סמכות  שכבר 
 	קיימת. 


היו"ר אברהם פורז:	זה  מתוך  הנחה   שבשידורים   יכולה   בכלל    להיות 
 	אתיקה.


אתי בנדלר:	פיסקה 2 – אחד מתפקידיה של המועצה.


יזהר טל:	אנחנו  רצינו  להוסיף  לאתיקה  גם  היבטים של הגנת 
 	הצרכן לגבי תוכן בשידורים. חשבנו שזה חלק אינטגרלי של עבודת המועצה – ולכן: "אתיקה והגנת הצרכן בנושאי תוכן ושידורים".


היו"ר אברהם פורז:	מה זה הגנת הצרכן? מי היוזם של הרעיון הזה?


דורית ענבר:	הכוונה  היתה  להבהיר  את התפקידים של המועצה, 
 	כיוון שהיה חשש שההגדרה הנוכחית שלהם היא מעט לקונית, והיו כאלה כשלא היה להם נוח בצוק העתים. היו טיעונים שהדברים שהוחלטו אינם בסמכות המועצה. עניין הגנת הצרכן הוא חלק מרכזי מאוד מסמכויות המועצה.


היו"ר אברהם פורז:	נכניס את "הגנת הצרכן".


נילי קניאל:	אני  מבקשת   הבהרה.  הגנת  הצרכן   בתוכן,   כמובן 
 	שמשדר אינו יכול להטעות את הציבור. או אז, אולי כדאי שיהיה כתוב - כי "הגנת הצרכן" הנה מושג שיכול להיות שיש 10 צרכנים שיש להם איזה שהוא תחביב שאינו בא לידי ביטוי בתכנים שלנו. 


היו"ר אברהם פורז:	אין טענה כזאת.


נילי קניאל:	או אז, בואו תגדירו את זה.


מיכאל איתן:	אינני  מבין. יש הרי הגנה בחוק. החוק מגן על נותני 
 	כל  מיני דברים - רמאויות, הונאה… 


היו"ר אברהם פורז:	אבל אין אתה רוצה שהמועצה לכבלים תזדקק לחוק 
 	הגנת  הצרכן. הם המפקח על תוכן השידורים. הם גוף 
 	אחד. 


מיכאל איתן:	לא. זאת בדיוק הבעיה שלי. מי שייפגע, יש לו תרופות 
 	בחוק. אני צריך עכשיו שיישבו שם עוד כמה חבר'ה, והם יחליטו. לנו יש אמות מידה, נורמות ציבוריות סוג ב'. יש לנו היום נורמות ציבוריות - זה מושג חדש.


היו"ר אברהם פורז:	ואתם נגד להכניס את זה? 


מיכאל איתן:	מדוע אנו  צריכים  את  כל  זה? יש חוק, שיילכו לפי 
 	החוק. 


היו"ר אברהם פורז:	גמרנו. 


אתי בנדר:	אחד  מתפקידיה  של  המועצה,  בהתאם   לפיסקה   2 
 	לאותו סעיף בחוק העיקרי, הוא לפרסם מכרזים למתן זיכיונות. מוצע כאן בפיסקה 2 לתקן, אחרי "לפרסם" יבוא "על פי הוראת השר", ובמקום "זיכיונות" יבואו "רישיונות שידור"; דהיינו, המועצה לא תהיה רשאית, ככל שאני מבינה,  להחליט על פרסום מכרזים, אלא אם כן השר יורה לה כך.


היו"ר אברהם פורז:	דוקטור יזהר טל, למה זה?


יזהר טל:	הסיבה  היא  שהרי   עכשיו  אנחנו   עוברים   ממשטר 
 	זיכיונות למשטר של רישיונות - רישיונות שידור. משטר רישיונות השידור איננו בהכרח בדרך של מכרזים, כפי שהיה בתקופת הזיכיונות שהיתה עליהם בלעדיות, אלא דווקא דרך המלך איננה מכרזים, אלא רישיונות לכל מי שעומד בתנאים. עדיין נשמרת לשר האפשרות, במקרים שיצדיקו את זה, להחליט על קיום מכרז - אבל זה המקרה החריג.


היו"ר אברהם פורז:	יושב  ראש המועצה הוא מינוי של שר התקשורת. אם 
 	הוא איננו מסתדר איתו - שיחליף אותו. אנחנו איננו רוצים לתת בידי השר סמכויות מוגזמות. או אז, אנחנו נוריד בינתיים "על פי הוראת השר", ונשאיר את המצב הקודם. "רישיונות" - בסדר. די שראש המועצה הוא איש שלו. אם אין הוא מסתדר איתו, כי אז זה באמת עצוב - אבל אין צורך. אנחנו רוצים שיהיה פיקוח ציבורי, וששר בתחום של שידורים יהיה מוגבל.


יזהר טל:	גם  במצב  היום, כאשר   אנחנו   במשטר   הזיכיונות, 
 	ההוראה של ביצוע מכרז היא של השר. 


היו"ר אברהם פורז:	מדוע?


יזהר טל:	כי זה מה שקובע החוק. 


קריאה:	הפנה אותנו לסעיף הרלוונטי.


יזהר טל:	סעיף 6ח'-א'. זה מה שקובע החוק היום.


היו"ר אברהם פורז:	דוקטור   יזהר   טל,   אני   רוצה  לומר את השקפתי. 
 	תכנים טלוויזיוניים, לא תכנים בתחום הטלקומוניקציה, הם בסמכות המועצה. הטלקומוניקציה היא בסמכות השר. זאת הפרדה. אני לא אכנס כרגע לניסוח, אבל אני אומר לך, גברת אתי בנדלר, תכנים בטלוויזיה – בסמכות המועצה. הטלקומוניקציה – בסמכות השר.


יזהר טל:	סליחה. ההערה האחרונה שלי היתה מוטעית.


אתי בנלדר:	היום   יש  הוראה קטגורית לפרסם מכרז בסעיף 6ח'. 
 	אולי בנוסח החדש שאתם מציעים זה משנה.


יזהר טל:	סליחה. טעיתי בהוראה האחרונה.


דוידה לחמן-מסר:	עדיין  יש   שאלה   אם  השר   נותן  רישיונות,   ואיפה 
 	המועצה  עושה  מכרזים, את התמונה טרם קיבלת. 
 	איך נראה הפס? מה במכרז? מה ברשיון? 


היו"ר אברהם פורז:	גברת    דוידה    לחמן-מסר,     אם     הרשיון       הוא 
 	לטלקומוניקציה - זה השר. אם הרשיון הוא לשידורים, הוא לדבר שכרוך בשידורים - כמו טלוויזיה אינטראקטיבית. 


דוידה לחמן-מסר:	השאלה היא מתי עושים מכרז ומתי לא. אין זה  ברור 
 	כלל. 


היו"ר אברהם פורז:	אם  אנחנו  עוברים למשטר של רישיונות, אזיי 
 	המועצה בתחומה תיתן רישיונות. 


דוידה לחמן-מסר:	כן. או אז השאלה: מה מפרסמים כאן? 



אתי בנדלר:	זה  בסעיף 14  להצעת  החוק, ואנחנו די קרובים לזה.  
 	פיסקה 3 – אני חושבת שאם כך דינה להימחק, אם מוצע בפיסקה 3 בסופה יבוא "במכרז כאמור בפיסקה 2". זה מכרז שפורסם על פי הוראת השר. או אז, משהורדנו את: "על פי הוראת השר", אין  לזה מקום לדעתי. 


היו"ר אברהם פורז:	הורידי.


אתי בנדלר:	פיסקה 3 ירדה. 


דוידה לחמן-מסר:	לא. "לפרסם ולשמש כוועדת מכרזים". צריך לשלב  
 	את זה בסעיף 2. היא גם  מפרסמת, והיא גם ועדת המכרזים. "לפרסם מכרזים ולשמש כוועדת המכרזים". בזה היינו.


היו"ר אברהם פורז:	בסדר - אבל גם מי שזכה במכרז.


אתי בנדלר:	על מה את מעירה?


דוידה לחמן-מסר:	על פיסקה 3. מדוע את מוחקת את פיסקה 3?


אתי בנדלר:                                                       כי היום פיסקה 3 אומרת: "לשמש ועדת מכרזים". 
 	מה שמוצע זה לתקן: "במכרז, כאמור בפיסקה 2", דהיינו מכרז שפורסם על פי הוראת השר. מכיוון שבפיסקה 2 מחקנו את המילים האלה, אזיי אין מקום לתיקון המוצע בפיסקה 3. 


דוידה לחמן-מסר:	בסדר.


אתי בנדלר:	ואשר על  כן אני עוברת לפיסקה 4. פיסקה 4 – "לייעץ 
 	לשר בדבר תקנים ומפרטים להקמת תחנות שידור ולתפעולן ובדבר אפשרות שילובן של תחנות ברשת ארצית או ברשתות בין אזוריות". מוצע למחוק את זה, ובמקום זה: "להעניק למועצה סמכות לאשר לוחות משדרים ולהורות בדבר שינוי". 


מוריאל מטלון:	חבר  הכנסת אברהם פורז, פה יש מגמה לעבור ממצב 
 	שבו הסעיף הנוכחי, שאני חושב שאתה היית אביו מורו, שאומר שהמועצה קובעת את המדיניות לגבי סוגי השידורים, נושאיהם, תוכנם ורמתם, למצב שהמועצה רוצה לעסוק באופן קונקרטי באישור של לוחות המשדרים, ועוד חמור מכך - להורות על שינויים.


היו"ר אברהם פורז:	הורדנו  את  זה.  לדעתי  יש  גם כל הסמכויות גם 
 	בלי הדבר הזה. "לוחות משדרים", זה נראה כאילו 
 אתם הפכתם לעורכים הראשיים של העניין הזה. 


קריאה:	זה קיים בחוק.


מוריאל מטלון:	"להורות בדבר לוחות משדרים", זה דבר אחר.


היו"ר אברהם פורז:	באיזה סעיף זה?


קריאה:	פיסקה 5ב'.


אתי בנדלר:	אבל בפיסקה 5ב' זה יישאר.


היו"ר אברהם פורז:	זה  בגלל  המילה  "אחידים",   המילה "אחידים"  
 	היתה צריכה לרדת.


אתי בנדלר:	אזיי אני מציעה להוריד את המילה "אחידים".


היו"ר אברהם פורז:	רק להוריד את המילה "אחידים" כרגע.


מוריאל מטלון:	יש   הבדל  דרמטי.  בלוחות  אחידים  הכוונה  היתה 
 	להבטיח שאם אני תושב אילת, לא תגזול ממני את הזכות שיש לתושב תל-אביב וליצור שוויוניות. לבוא ולהגיד היום שתוריד את המילה "אחידים" - אתה נתת לה סמכות שלא היתה לה: להיכנס לתכנים על ידי אישור הלוחות.


היו"ר אברהם פורז:	אתם  תטענו  את   הטענות   האלה   אחרי   הקריאה 
 	הראשונה. אז ניכנס ממש לעומק העניין הזה. 


עמית שכטר:	העניין  של  הסמכות לקביעת לוחות אחידים הוכנס 
 	לתיקון בזמנו בהסדר ICP, כדי להתיר למועצה… 


היו"ר אברהם פורז:	כניסה   לעומק  כרגע  בכל  סעיף תמנע מאיתנו בכלל 
 	לגמור את החקיקה הזאת. אזיי אינני  רוצה לקיים דיונים במחלוקת פעמיים. כאשר נגיע אחרי הקריאה הראשונה, נשמע טיעון ממצה, ההכרעה תהיה סופית, ובזה נגמור.  נוריד כרגע רק את המילה "אחידים". בדבר לוחות משדרים, המילה "אחידים" תרד.



אתי בנדלר:	בפיסקה 5 – שני שינויים. בפיסקה 5 זה "לקבוע 
 	כללים" ואחר כך יש א', ב' בנוסח הנוכחי. מה שמוצע בפיסקת משנה א' בפתיח. אחרי "כללים" יבוא "או להורות".


היו"ר אברהם פורז:	לקבוע כללים או להורות זה היינו הך. 


קריאה:	לא.


היו"ר אברהם פורז:	מה ההבדל? להורות זה כאילו משהו ספציפי?


דורית ענבר:	אלה  דברים  שוטפים.  נוצר  מצב  שכשלא היה   נוח 
 	לחברות  הכבלים,  הם  היו  אומרים  לי:  מותר לך 
 	הכול בכללים. 


היו"ר אברהם פורז:	כרגע נכניס את המילה "או להורות". אחר כך נראה.


בני איינהורן:	יש שינוי מהותי בסמכויות.


היו"ר אברהם פורז:	לא   נורא.   אתם   הולכים   ליהנות   כל   כך    הרבה 
 	מטלקומוניקציה - תסבלו קצת בטלוויזיה. 


בני איינהורן:	לא. אתה משנה את יעודה ממדיניות לביצוע. זה 
 	ההבדל בין  "לקבוע  מדיניות"  ל-"להורות". המילה 
 	הזאת ב-"להורות" היא מהותית, והיא מיותרת.


היו"ר אברהם פורז:	זו  סוגייה  מורכבת. זה איננו גוף  ממשלתי. זאת 
 	מועצה ציבורית.


אתי בנדלר:	אם  כך,  כאן  זה  יהיה  "לקבוע  כללים או להורות
 	א' -בעניינים המנויים בפיסקה 1; ב': בדבר לוחות משדרים של בעלי רישיונות שידור, כולם או חלקם". קראתי כבר את הנוסח המשולב.


היו"ר אברהם פורז:	לאחר  שניתנה  הזדמנות  להשמיע  טענות  או  משהו 
 	כזה. 



יזהר טל:	גם  כשהיא קובעת מדיניות לפי סעיף 1, אנחנו רוצים 
 	שימוע. למה דווקא שימוע רק בסעיף 5?


היו"ר אברהם פורז:	רבותיי,  אנחנו  רוצים  לעבור  את  המכשול  הזה. לא 
 	צריך לנהל את הקרב פעמיים. שכל אחד ירשום לו את אותן נקודות שלדעתו הן בעייתיות, ונעורר אותן. 


קריאה:	אתה רוצה שנעורר את הנקודות.


היו"ר אברהם פורז:	את  לא  הכרעת סופית כרגע.  כל אחד ברגע שדורכים 
 	לו על היבלת - שירים יד. 


אתי בנדלר:	סעיף 12 דן  בתיקון  סעיף 6ה'1- וסימונו. סעיף 6ה'1- 
 	הנוכחי מדבר על הפקות מקומיות. סעיף 6ה'1- לחוק העיקרי סומן כסעיף 6י"ט1- ויבוא אחרי כותרת סימן ה' לפרק ב'1 , ובו: 1. בסעיף קטן א'1-, במקום "בעלי זיכיונות" יבוא "בעלי רישיון כללי לשידור".

 
היו"ר אברהם פורז:	נדמה לי שהורדנו את המילה "כללי". לא?


אתי בנדלר:	לא בהקשר הזה. 


היו"ר אברהם פורז:	שימי  אותו  בסוגריים,  ותבדקי  אם  צריך   להוריד 
 	אותו או לא. 


אתי בנדלר:	סעיף  קטן א'1-  אומר: "עשרה  אחוז לפחות מסך כל  
 	זמן השידור הבסיס שבעלי זיכיונות במשדרים במהלך השנה יוקצו להפקות מקומיות בנושאים שאינם ייחודיים לאזור מסויים, שיופקו במיוחד לצורך שידורם לפי סעיף זה וישודרו בשידור ראשוני. 
                                                                           2. חמישים וחמישה אחוז מהמשדרים האמורים בפיסקה 1 יהיו מהפקות מקומיות קנויות". אחרי סעיף קטן א' יבוא א'1-, אני קוראת מסעיף 12.2 להצעת החוק: "מבלי לגרוע מהאמור בסעיף קטן א', המועצה תחייב בעל רשיון כללי לשידור להשקיע בסכום כפי… בשיעור של עד עשרה אחוז מהכנסותיו השנתיות מדמי המנוי, ושלא יפחת מחמישה אחוז מההכנסות אלה, לשם הפקה או רכישה של הפקות מקומיות". 


	אני מזכירה שאני קוראת את נוסח הצעת החוק של חבר הכנסת אברהם פורז, שבוססה על הצעת תזכיר הצעת חוק מיולי. 



יזהר טל:	בינתיים כאן גם נעשה מקצה שיפורים, ולאחר שיקול 
 	של העניין הזה, הסטנדרט של הפקה מקומית  שגם ביקש השר להכניס, וגם הוסכם על ידי משרדי הממשלה וסוכם גם בוועדת שרים, היה בשיעור של עד 12 אחוזים ושלא יפחת מ- 8 אחוזים. זאת הרמה שאנחנו ממליצים לכלול גם בהוראה כאן. 


בני איינהורן:	זאת  הדוגמה הקלאסית שאתה רואה. במקרה אירע 
 	מזלנו שיש שתי טיוטות - אחת הראשונית, ואחת הרואים את המחטף - איך הממשלה פתאום מעלה; ואני רוצה להבין מה המשמעות. 


קריאה:	זה איננו מחטף. זה נשקל ביסודיות.


מיכאל איתן:	ההבדל  בין  10  אחוזים  ל- 5  אחוזים,    ל- 8 
 	אחוזים, ל12- אחוז - שקלו והגיעו למסקנה שזה יציל  את התרבות המקומית. יש לזה גם מדד מדעי שמוכיח את זה.


קריאה:	את זה אפשר  להגיד על כל מספר.


מיכאל איתן:	נכון.


היו"ר אברהם פורז:	אני  מניח  שהיוצרים  הגיעו  הנה בשביל הסעיף הזה. 
 	מר דודו דותן, אני עושה את זה רק לכבודכם, כי הדיון הזה ייפתח במילא אחרי הקריאה הראשונה. הוא יטען להוריד לאפס. אלה יטענו להעלות ל- 100, אבל מאחר שבאתם לירושלים, שלא ייצא מזה שזאת הייתה רק "עלייה לרגל".


דודו דותן:	אני  רוצה  לגעת  מעט  בצד  האידיאולוגי  של  העניין 
 	הזה. ברגע שנותנים את המרווח הנעים הזה בין 8 אחוזים ל12- אחוז, שם טמונה הסכנה - כי כולנו יודעים שכולם יתיישבו על ה- 8 אחוזים שאנחנו מתנגדים להם, ולא נסכים לזה. אם כבר השגנו 10 אחוזים, אזיי עכשיו להוריד ל- 8 אחוזים ולסבר את העין ב12- אחוז - לא נסכים לזה. 


	אני פונה לאנשים שיושבים סביב השולחן. אני מבין שכאן עושים עבודה יסודית וקפדנית על כל קוצם של אות ומספר וסיפרה ותאריך. ברגע הזה  תיפרדו לרגע מאלה ששלחו אותם, כל האנשים עם האינטרסים הכלכליים, שדרך אגב זה איננו מגונה בעיניי - מישהו צריך להפעיל את המערכת, ותבינו שה12- האחוז האלה יש להם הרבה מאוד חשיבות ראשית לצביון, ל"פרצוף" הישראלי שלנו, לתרבות הישראלית, לתעסוקה שלנו. אתם מתעקשים על דברים  מסויימים, ובקלות כזאת אתם איפה שהוא מוכנים לדלג. זה צריך להיות האינטרס שלכם. גם אם אולי בהתחלה יהיה קשה, אחר כך תבינו שזה לטובת כולנו.


	היצירה העברית המקורית מנצחת כל הזמן, החל מרשת ג' שהפכה לרשת עברית, החל מסדרות הדרמה בערוץ 2 - הן מנצחות. או אז, למה לוותר עליהן? בגלל שהן עולות קצת יותר, ולכן אתם לא תהיו תלויים ברייטינג או בפרסומות בכבלים? לכן אנחנו איננו מסכימים ל- 8 אחוזים - זה פותח פה פתח למלחמות עולם. הם יתיישבו על ה- 8 אחוזים. הם לא יגיעו לעולם ל- 10 אחוזים. ב12- אחוזים הם בכלל לא יידעו איפה זה נמצא. 

	אנחנו רוצים את ה12- אחוזים ולא 8 אחוזים, ויחד עם זה אנחנו רוצים שתהיה גם צמיחה, שאנשים יבינו - בעניין הזה מותר לנו רגע להיפרד; באמת כל הזמן השיקולים והספרות והאינטרסים ובעלי המניות, ולהיות ישראלים עם אחריות לשפה העברית, ליצירה ישראלית. אתם מגדלים פה את הילדים שלכם, את הנכדים שלכם, או אז אפשר רגע אחד להיות פחות כלכליים ויותר אנשים עם נשמה. זאת איננה מילה מגונה  כמו ש"כלכלה" איננה מילה מגונה, גם הנשמה איננה מגונה. 


אורי עינבר:	בעיניי  כל  מילה  נוספת  היא  מיותרת.  אני רק רוצה 
 	להתייחס לדבריו של חבר הכנסת מיכאל איתן. העניין הזה של החלק היחסי שיוקדש ויוקצה להפקות מקומיות מסך כל ההכנסות של חברות הכבלים, זה עניין שאנחנו דנים בו כבר מעל לשנתיים. בחלק אנחנו דנים מסביב לשולחנות; בחלק, לצערי - ברחובות ובכיכרות ובכל מיני מקומות אחרים. 


היו"ר אברהם פורז:	במשרדים של בעלי העניין.


אורי עינבר:	בין  השאר,  ומייצגים  אינטרס שהוא מעבר לאינטרס 
 	הצר של דאגה לפרנסתה של קהילה או אוכלוסייה מסויימת של עובדים.  הם מייצגים אינטרס הרבה יותר רחב של כלל הציבור במדינה. אני חושב שהגיע הזמן שבמיוחד אנשים שמקבלים פה החלטה, שבסופו של דבר היא תחול שנים קדימה ותהיה בלתי הפיכה, יבטאו בהחלטות שלהם את האינטרס הציבורי. טובתו של הציבור מעבר לטובתה של אוכלוסייה. 


מיכאל איתן:	זה  לא  המקום  בעצם,  אבל  בלית  ברירה  אנחנו  
 	דנים בזה פה. 


אורי עינבר:	הוועדה הזאת והצעת החוק הזאת הם שיקבעו בסופו
                                                                           של דבר.


דוידה לחמן-מסר:	חבר  הכנסת  מיכאל  איתן,  הוא  נותן  לך   טלוויזיה 
 	אינטראקטיבית מחר. זה לא רק יחבר אותך לבית עם תשתית. טלוויזיה אינטראקטיבית זה הרבה תכנים - זה גם הרבה כסף. אינטרנט מהיר זה לא רק לחבר אותך הביתה בפחות מ- 30 שקלים מבזק. זה לא הוויכוח. אינטרנט מהיר זה טכנולוגיה שאתה כל כך בקיא בה, שמאפשרת למי שיש לו טלוויזיה - ויש היום לחברות הכבלים  הטלוויזיה; ואולי צריך לחשוב על זה: מי שיש לו  הטלוויזיה - לשלב אותה עם האינטרנט, ערוץ של בנק הפועלים וערוץ אינטראקטיבי. ולכן השאלה היא איזה תוכן ישראלי יהיה כשהם יעדיפו לעשות אינטרסים מסחריים. טלוויזיה אינטראקטיבית דוברת אנגלית, מפרסמת מוצרים כאלה ואחרים על פני תרבות ישראלית - זאת כן שאלה רלוונטית.



מיקי איתן:	השאלה  היא  איפה  שמים  את  התרבות  הישראלית 
 	בסדר העדיפויות הלאומי, וכמה מתקציב המדינה צריך להשקיע כדי לטפח תרבות ישראלית, איננה רלוונטית לטכנולוגיה. אבל המציאות היא כזאת שאנחנו נמצאים פה - לזה התכוונתי ולא לכל העניין הזה. הרי זה איננו רציונאלי, מה שאנחנו עושים פה.


דוידה לחמן-סבר:	אבל אין זה  תקציב  מדינה.  זה  תקציב  שלהם.  הם 
 	מקבלים רישיון.


מיקי איתן:	אתם  חושבים  לרגע  אחד  שהפעילות  הזאת, בהנחה 
 	שהיא פעילות מסובסדת - וכולם בונים על זה שזה בעצם עולה לנו קצת יותר. למי זה עולה? אם אנחנו מדברים עכשיו על טיפוח תרבות לאומית במדינת ישראל, יש משרד התרבות, יש ממשלה, יש מקום שבו צריך לטפל בזה - זה הבית; שם צריך לטפל בזה. זה אינו המקום - זה מה שאמרתי - אבל אני גם מודע למציאות, ואני מודע לכך שאינני רוצה לפגוע בעניין. אני חושב שהפשרה כפי שהיא כאן היא בסדר.


יורם חטיב:	אני   רוצה   להשיב   לחבר    הכנסת    מיכאל    איתן. 
 	ברשותך, הרשה לי להתחיל ממשהו אישי. יצא לי לראות את הסרט של הדר קליינמן, הסרט הדוקומנטרי - קרובת משפחתך - זאת יצירה מקורית. סרט דוקומנטרי מאלף, מרגש, שנעשה מתקציבי קרן, שאילמלא היה נחקק חוק מסויים שמעביר תקבולים של זכיינים מסויימים, מעולם המדינה לא היתה מסבסדת יצירה כזאת. לעולם זה לא היה קורה. 


מיקי איתן:	 המדינה מסבסדת את זה באמצעות חוק.


יורם חטיב:	לא  המדינה.  אלה תקבולים שמגיעים לזכייני ערוץ  
 	2, למועצת הקולנוע ומשם לקרן. 


מיקי איתן:	זה בזכות התערבות המדינה בשוק הפרטי.


יורם חטיב:	הרציונאל  שעל  בסיסו  אנחנו  פונים  אליכם בבקשה 
 	הוא הרציונאל - אני קטונתי, אבל אני קורא לזה סוג של מס תרבות. אם אני נמצא בשכונה מסויימת, שכונת התקווה, ומגיע משקיע גדול ורוצה לבנות קניון ענק ורוצה לקנות ממני, ראש העיר, אדמות - אני אגיד לו: בבקשה, אדוני. תקים קניון. אני רק רוצה שאת האמפיתיאטרון "דול" אתה תיקח כ"בייבי" שלך. למה?  ככה. כך אני רוצה. זה נהוג בכל מקום. אפילו המאפיה עובדת כך. 


	זה הרציונאל שעל פיו אנחנו פונים אליכם, לבקש ולהסמיך את המחוקק להגדיר את זה בחוק, שבעלי הון - ואפשר להשתמש במילה הזאת, היא איננה מילה גסה. זאת זכותם. בעלי ההון שמגלגלים מיליונים של דולרים  - וטוב שכך; זה טוב לכולנו בסופו של דבר. זאת איננה מילה מגונה, כמו שאמר מר דודו דותן. אנחנו מבקשים שמס התרבות…


מיקי איתן:	מס התרבות צריך להיות במשרד החינוך והתרבות.


יורם חטיב:	לא.


מיקי איתן:	מדוע לא?


יורם חטיב:	אני אומר לך מדוע.  כמו  שהסבירה   הגברת   דוידה 
 	לחמן-מסר. 


מיקי איתן:	אבל  התקציב -  הכסף בא משם. זו אינה דיקטטורה, 
 	שבה מכריחים  את בעל הקניון לתת את הכסף.


יורם חטיב:	הדברים שאמרה הגברת דוידה לחמן-מסר הם שאתה 
 	נותן לבעלי ההון אפשרויות הולכה כאלה. אתה נותן להם בעצם אפשרויות תוכן, וכל מה שאנחנו אומרים - שבין התכנים האלה, שאין  לך שליטה עליהם, כי זה שלהם, שיהיה אחוז מסויים של תכנים כדי שילדים כמה שפחות ירצחו בעלי מוניות.


בני איינהורן:	בחוק  כתוב  שכספי  התמלוגים  ישמשו  גם להפקות  	מקור, וראו זה פלא: המדינה, כאשר היא היתה צריכה מחובתה, מכספה, לא העבירה לתכלית הזו. אבל כאשר יושבים בחדרי חדרים, ואפשר להטיל על גורם פרטי להגדיל אחוזים - כל אחוז זה 5 מיליון דולר, פשוט שנבין, ומ- 5 אחוז ל12- אחוז, כאשר חברות הכבלים, לאור התחנות, הכנסת הלוויין, נמצאות במצב כלכלי כזה שאני חושב שלמי שהחליט את זה, למי שרשם את זה, לא היה  שום בסיס. אני חושב שאם זה כל כך חשוב, גם הלוויין - אינן יכול להיות ששם לא יהיה שינוי. זאת אומרת, לא תהיה כאן אסימטרייה, ורק על בעלי חברות הכבלים… 


קריאה:	זה פשוט באחוזים מההכנסות - אתה מטעה כאן.


היו"ר אברהם פורז:	מר  בני  איינהורן,  הגד  לי  אם  אני  טועה  שבהנחה 
 	שבעוד איזה זמן כל מיני גורמים יוכלו להעביר שידורי טלוויזיה קנויים מחוץ לארץ. זאת אומרת, חומר קנוי זה היה נחלת כולם. נניח שאנחנו ניתן ל"בזק" אפשרות להעביר, ונניח שנקבע שאין בלעדיות, ושכל אחד יוכל להביא את הסדרות האמריקאיות והאנגליות - איפה תישאר לכם התחרות האמיתית? גם לא יהיה עניין שלך שרק מנויים שלך  יקבלו סדרה מסויימת שאתה מפיק פה, וזה אין לאף אחד אחר. 


בני איינהורן:	יש  הבדל  בין  אם  אני  צריך לדאוג למוצר שלי, 
 	ותכף אני אתייחס גם לחוק. 


היו"ר אברהם פורז:	בלי חוק.


בני איינהורן:	לא. אני חושב  שצריכה להיות  רמת מינימום. אינני 
 	רוצה להיכנס כרגע, כי אני מסכים  שחבל על האנרגיה כרגע. אבל יש גם חוק שחוקק במאי 1996, שקבע מסגרת, והוא גם ציין שהוא בתוקפו עד שנת  2006 - ורק אז אפשר יהיה לשנות אותו. מה קרה מאז? מה קרה מאז הטלוויזיה הרב ערוצית? בסך הכל נכנס עוד מתחרה, והקושי גדל. לא קרה שום דבר לטובת הטלוויזיה הרב ערוצית, לטובת זכייני הכבלים שמאבדים את הבלעדיות שלהם, והכניסו להם עוד מתחרה - שאפשר יהיה להעלות את זה…


היו"ר אברהם פורז:	מר  בני איינהורן, הדבר היחידי שאפשר להגיד נגדכם 
 	הוא דבר כזה: אתם קיבלתם רישיונות או זיכיונות לשדר טלוויזיה בכבלים. נקודה. ממחר בבוקר או מאיזה יום בהיר בעתיד, אתם פתאום הופכים לחברות תקשורת. יש לכם טלקומוניקציה. אתם יכולים לעשות המון דברים. אומרים: "בצד הדבש הזה יש גם עוקץ". העוקץ הוא שבאותו תחום של טלוויזיה אתם צריכים להיות עם יותר הפקות מקוריות. מה רע בזה? אולי זה אפילו אינטרס שלך.


בני איינהורן:	צריך  לראות  את  המכלול.  לגבי  תחום   התקשורת, 
 	אנחנו משלמים. אנחנו משלמים תמלוגים כמו כל בעל רשיון תקשורת, שמחר בבוקר חברת "אופק", שתקבל אישור מהמדינה להפעיל סוג תקשורת - המדינה קובעת מה היא תשלם. 


דוידה לחמן-מסר:	זה כן יחול עליה, על כל בעל רשיון כללי.


היו"ר אברהם פורז:	בהנחה שיחול על כולם, מה אתה אומר אז?


בני איינהורן:	אני  אומר  שצריך   לראות  את   המידה.  אני    חושב 
 	שהמידה  שנעשתה  כאן  איננה   הגיונית   מבחינה 
 	כלכלית. 


דוידה לחמן-מסר:	הגישה  שהיתה כאן היא שיש הבחנה בין רשיון כללי 
 	לשידורים ורשיון מיוחד לשידורים. ההנחה היא - ואני מקווה שאנחנו נוכל לדבר עליה, שיהיו רישיונות כלליים לשידורים, ויכול להיות שיהיו מספר רישיונות כלליים על אותה תשתית, כי זה לא ברור עדיין. לכן החובה הזאת חלה על כל מי שמקבל רשיון לשדר מגוון ערוצים, בין אם הוא היה אתמול חברת כבלים, ובין אם הוא מחר יהיה רק חברת שידור שרוצה לקבל רשיון כללי - שאני מקווה שיהיה לזה מקום. לכן זו איננה רק חובה שמוטלת על בעלי הזיכיונות, אלא על כל בעלי הרישיונות. יש כאן תפיסה חברתית שאומרת: מי שמשדר צריך לתת ביטוי לתרבות ישראלית. הגישה הזאת היא גישה שקיימת בהרבה מאוד מדינות אירופה. היא מצאה גם ביטוי בדירקטיבה אירופאית, כאשר האירופאים רצו להגן על עצמם מול האימפריאליזם האמריקאי. 


בני איינהורן:	האחוזים האלה חלים גם על הלוויין. כן או לא?


יזהר טל:	התשובה היא כן.


דוידה לחמן-מסר:	לכן  אני  חושבת  שאפשר  למצוא איזה שהוא מספר, 
 	אבל החובה הזאת להפיק תוכן ישראלי, אם ממילא יש לו ביקוש, הרי הוא יופק. השאלה היא מתי הסחורה המיובאת תהיה זולה יותר, ולכן יש מקום להתערבות. 


היו"ר אברהם פורז:	דוקטור  יזהר  טל, אני רוצה לשאול אותך שאלה. לפי 
 	איזו לוגיקה אתם העליתם את זה ממה שכתוב בנייר שלי, שהוא גירסת יולי - והגעתם עכשיו לגירסת נובמבר - רק בגלל שהיוצרים ביקרו אצל השר, או שיש לזה חשיבה מעבר לזה? 


יזהר טל:	אני  רוצה  להסביר.  אני  חושב  שביקור של היוצרים 
 	אצל השר אינו דבר שלילי, ובוודאי הם לא ביקרו יותר פעמים מאשר מר בני איינהורן וחבריו. זו בוודאי אינה נקודה לגנותם. 


	אני רוצה להדגיש פה, שבמפורש, הגישה שהסעיף הזה משקף היא שיש ערך תרבותי וחברתי חשוב לכך שגורמים פרטיים ישקיעו מהכנסותיהם בהפקות המקור. זאת הגישה, וזה הרציונאל - כמו שנאמר כאן - של הסעיף הזה, וזה מה שהוא בא לבטא.


היו"ר אברהם פורז:	תן לי את הלוגיקה של המספרים.


יזהר טל:	אני   מייד   אתייחס   ללוגיקה   של    המספרים.   רק 
 	להבהיר שזה לא חל רק על הכבלים, אלא זה חל על כל בעל רשיון שידור כללי כולל, ואני מדגיש - כולל, גם לפי הצעת החוק שלנו, גם לפי הצעת החוק של יושב ראש הוועדה, חבר הכנסת אברהם פורז - כולל הלוויין. יש לנו סעיף לאחר מכן; זה סעיף 6נ"ז, שמכיל שורה של הוראות גם על הלוויין, וגם ההוראה הזאת תחול על הלוויין, והוא יצטרך לעמוד בה. אזיי אין פה איפה ואיפה. יש כאן סטנדרט כללי, והוא  חל על כולם.


מיכאל איתן:	ולגבי ספקי האינטרנט, זה גם כן יחול?


יזהר טל:	לא. בעלי רשיון כללי לשידור. רק משדרים.

דוידה לחמן-מסר:	ספקי אינטרנט זה רשיון מיוחד.


יזהר טל:	לא  ספקי  שירותי   תקשורת  שזה  ISP,  אלא   ספקי 
 	שידורים - שידורי טלוויזיה.


דוידה לחמן-מסר:	ואתרים ממילא אינם טעונים רשיון.


היו"ר אברהם פורז:	דוקטור דוד תדמור, האם זה נוגע אליך?


דוד תדמור:	לא.  אם  יש  עניין  שראוי שהוועדה הזאת תעסוק בו, 
 	זה בדיוק עניין מהסוג הזה. זה דבר טוב, ורצוי לקבוע כאן כעניין שבמדיניות את חובת התמיכה בשידורים מקוריים, את שיעור התמיכה בשידורים מקוריים ואת דרך התמיכה בשידורים מקוריים, שגם היא עניין לוועדה. נכון שיש יתרון גדול בשקיפות של דברים שעוברים דרך תקציב המדינה. נכון שיש גם חסרונות גדולים בדברים שעוברים דרך תקציב המדינה, בעיקר כי לא תמיד הם עוברים במקומות הנכונים. הם עולים הרבה כסף, והם כרוכים בשיקול דעת של פקידים - שבענייני תרבות בכלל טוב מאוד להימנע ממנו. 


	אם יש אולי חילוקי דעות על השיעור שנקבע, היה טוב שאם מי שחולק על השיעור שנקבע יביא איזו שהיא עבודה השוואתית, כדי להראות מה קורה במקומות אחרים. נדמה לי שאם יש הצעת חוק שקובעת שיעור בהקשר הזה, וזה לא בלתי סביר "על פניו" - מי שרוצה להראות שהוא אינו מוצלח, יבוא ויראה שנניח בשום מדינה זה איננו עולה 5 אחוזים, ששיעור של 12 אחוז הוא שיעור מופרך או בלתי סביר, ואם אין זה המצב, אזיי זה בדיוק מסוג הדברים שטוב שהוועדה תדון בהם.


היו"ר אברהם פורז:	רבותיי,  אנחנו  שמענו את הטיעונים. אנחנו בשלב זה 
 	נביא למליאה שתי גרסאות. הגרסה הראשונה תהיה הגרסה הראשונה של משרד התקשורת - הממעיטה, שמר בני איינהורן בטח יהיה מרוצה ממנה, וגם חברות הכבלים. העניין הזה ממילא יוכרע בשלב הבא. אינני  רוצה ליצור היום מצב שכביכול תוצא איזו שהיא הכרעה לכאורה, ואז מישהו מערער כאילו על: "מה כבר הכנסת אישרה בקריאה הראשונה"? יכול אף להיות  שיהיו חברי כנסת שיציעו שגם מה ששר התקשורת, בלחץ של היוצרים, נתן - אולי לדעתם זה מעט מדיי. אינני יודע.


	אנחנו בשלב הזה, כדי שהמחלוקת תתברר בהמשך, אנחנו נעשה את זה כשתי גרסאות כרגע – גרסה אחת לפי הגרסה של הנייר. נקרא לזה גרסת משרד התקשורת מיולי; והגרסה האחרת תהיה לפי הגרסה החדשה של משרד התקשורת. העניין יוכרע בבוא העת.


	אני רוצה לומר לך, דוקטור דוד תדמור: אתה צודק בדבר אחד. אם אנחנו מדברים על תקציבי תרבות, והם צריכים לבוא מתקציב מדינה, בדרך כלל הם כמעט שלא יגיעו. זה בשלב האחרון בסולם בעדיפויות. תמיד יש דברים יותר חשובים מתקציבי תרבות. אם פה באמת הערכת זיכיונות הכבלים והאפשרות לחברות הכבלים להפוך לחברות תקשורת, באמת ההערכות הכלכליות יראו שזה עסק טוב, וזה גם כמובן תלוי בשאלה מה המדינה תיקח מהם, כי לפי גרסת משרד האוצר הם צריכים לשלם מספר מיליארדי שקלים טובים לקופה, כדי שזה יחולק למטרות אחרות. הרי גרסת משרד האוצר - אנחנו עוד מעט נשמע אותה - אינני  יודע בדיוק באילו סכומים מדובר, אבל עוד לפני שהם בכלל מצליחים להעביר את החיבור הראשון לאינטרנט, יש להם לשלם כמה מאות  מיליוני שקלים או יותר מזה. או אז, אולי יבואו חברות הכבלים, ובצדק, ויגידו: "אם אתה מחייב אותי לשלם מיליארדי שקלים למדינה, אני אינני יכול לעשות כל כך הרבה הפקה מקורית; אבל אם אתה משחרר אותי ממשרד האוצר, או לפחות באופן 


חלקי, אני משלם להם פחות - יש לי יותר כסף להפקות". הדברים  תלויים זה בזה, ואנחנו רוצים לעשות את זה בצורה מאוד יסודית. אנחנו כרגע איננו רוצים לעשות זאת בצורה כל כך יסודית, כי אנחנו רוצים גם לעמוד בלוח הזמנים. בשלב זה אנחנו נעביר את זה בתור שתי גרסאות, והקרב פתוח. יש לכם טיעונים חזקים.


יורם חטיב:	לגבי  הסנקציה  של  האכיפה,  של  איזה  שהוא אחוז 
 	שיוגדר לאור העבר ה"שחור משחור" של מה שקרה בשדה ה-ICP ואי עמידה של חברות הכבלים בהתחייבותן באחוזי יצירה. 


בני איינהורן:	אני חולק עליו. הכבלים עמדו בהתחייבותן.


יורם חטיב:	אני מדבר על "נוגה תקשורת".


בני איינהורן:	"נוגה תקשורת" אינה חברות הכבלים.


היו"ר אברהם פורז:	מר  בני  איינהורן,  מה שהוא אומר הוא אומר - זה  
 	איננו מחייב  אותך.  לא  כל  מה  שנאמר  פה הוא 
 	התנ"ך.


יורם חטיב:	"נוגה  תקשורת"   "נפלה"  ב-  1/2  2     מיליון   דולר 
 	מהסכום שהוטל עליהם, וכדומה. 


היו"ר אברהם פורז:	איזו אכיפה אתם מציעים?


יורם חטיב:	איך  מגדירים  אכיפה  וסנקציה?  ושנית,  שכבר   בית 
 	משפט או איזה שהוא בית דין קובע שצריך להשיב את הכסף ליצירה המקורית  שלא יגיע לאוצר. איך כותבים זאת  בצורה כזאת?


קריאה:	אנחנו  מציעים  אכיפה  שתחייב הגדלת הפקות מקור 
 	במקרה שלא עמדו במכסות. 


היו"ר אברהם פורז:	הגברת  דורית  ענבר,  מה  קורה  לזכיין טלוויזיה או 
 	לבעל  רשיון  לעתיד, שיש לו זיכיון לשידורים, והוא 
 	איננו עומד בהוראה כלשהי? מה המצב אז? 


דורית ענבר:	נכון  להיום  יש  שתי  סנקציות.   אחת –   לשלול  את 
 	הזיכיון,  שזה דבר  שאיש עוד לא עשה אותו עד 
 	היום.


היו"ר אברהם פורז:	את זה קשה לעשות.

דורית ענבר:	נכון.  שניה –  סנקציה מאוד  אפקטיבית, שיושב ראש 
 	המועצה נעלב - ובאמת אין סנקציות רציניות בעניין הזה. החוק מציע, בסעיף 37, שורה של עיצומים - שזה קנסות; אבל הקנסות באמת הולכים לאוצר המדינה, ובעניין הזה אני בהחלט תומכת בטענת היוצרים, מכיוון שהדבר הנכון היה לעשות, שהיה ומישהו באמת מוכח שהוא הפר את חובתו שלו לעשות הפקות מקור, הענישה הנכונה תהיה להגדיל את הפקות המקור, אם בכלל, ולא להעביר את הכסף לאוצר המדינה; כי אז, הפקות המקור בוודאי אינן יוצאות נשכרות מהעניין הזה. 


היו"ר אברהם פורז:	אינני יודע מה עמדת משרד התקשורת בעניין, אבל 
 	אני מבקש ממך, בתור ידה הארוכה של הוועדה, שאת תנסחי לי את הסעיף הזה באופן שיהיה ברור שהכספים שמטילים כעיצום כספי על מישהו שלא הפיק, מוקצים לצורך הפקות, ואינם זורמים לצורך פתרון בעיות אחרות בקופת המדינה.


דורית ענבר:	אני אעביר לגברת אתי מנדלר.


קריאה:	שתהיה  איזו  קופת  נאמנות או קרן נאמנות. אפשר 
 	למצוא את זה - שיהיה תקציב ייעודי.


היו"ר אברהם פורז:	נמצא את הפתרון.


יואל נווה:	אינני חושב שמישהו רוצה להגיע לסיטואציה שבה 
 	הוא  מטיל  עיצומים   כספיים   על   מישהו,    
 	והכוונה היא שכולם יעמדו בכללים.


היו"ר אברהם פורז:	ואם לא?


יואל נווה:	מצב  שבו  הכנסת  תייעד  בחוק  קנסות  או  עיצומים 
 	כספיים  למטרה  מסויימת,  הוא לדעתי תקדים שאין  
 	זה נכון להכליל אותו.


היו"ר אברהם פורז:	הוא אינו תקדים.


אתי בנדלר:	יש כבר מספר תקדימים.


היו"ר אברהם פורז:	אני יכול לתת לך 100 דוגמאות.


יואל נווה:	לעיצומים כספיים?


אתי בנדלר:	עיצומים כספיים - שזה קנסות מינהליים.


יואל נווה:	האם  יש  הגדלת  חיוב להפקת מקור?  זאת שאלה 
 	אחרת,  שגם נשאלה, איך תאכוף המועצה אחר כך 
 	את הגדלת החיוב. 


היו"ר אברהם פורז:	אם יש הפרה, והוטל קנס על חברת כבלים.


דוידה לחמן-מסר:	לא. זו הגדלה.


היו"ר אברהם פורז:	מה הגדלה?


דוידה לחמן-מסר:	אמרו כאן: שני  סוגי  סנקציות. סנקציה אחת זה 
 	העיצום האזרחי, ואז ישנו הוויכוח אם זה נכון  לעשות אותו ייעודי או לא. סנקציה שניה, שהוצעה כאן גם על ידי היוצרים וגם על ידי גברת דורית ענבר, היא הגדלת המכסה. אזיי, אם מכסה א' לא נאכפה, איך מכסה ב' תיאכף?


דורית ענבר:	רשמית אין זה  עונש. 


היו"ר אברהם פורז:	אני  הבנתי את העניין. הגברת דורית ענבר, עד עכשיו 
 	היו  שתי  אפשרויות: האחת לשלול את הזיכיון, והאחרת - להיעלב. אנחנו רוצים למצוא חלופה שלישית. 


יואל נווה:	נדרש  איזה שהוא כלי ביניים שיטיל על בעל רשיון או 
 	על זכיין עיצומים כספיים כלשהם. אני איני סבור שנכון שבחוק הזה יהיו אותם עיצומים כספיים. הרי מה יקרה? המדינה צריכה לגבות אותם, כי בוודאי נרצה להפעיל עליהם את פקודת מסי הגבייה. האם המדינה תצטרך אחר כך להעביר את זה חזרה להפקות המקור?


היו"ר אברהם פורז:	כן.


יואל נווה:	יש  לנו  דוגמאות  לזה.  זה  ייעוד  כספים  שאני מציע 
 	שלא  נעשה אותו. הכוונה איננה לגבות את הכסף 
 	הזה ולהפוך אותו למכשיר.


קריאה:	אבל  המדינה אינה מחזירה אותו להפקות המקור; 
 	היא מחזירה אותו לאזרח - לילדים שלך.


יואל נווה:	המדינה מחזירה את הכסף.


אתי בנדלר:	מה  אם  הערבויות?   מדוע   אי   אפשר    לגבות   את 
 	הסכומים האלה מתוך הערבויות? 


היו"ר אברהם פורז:	הגברת  אתי   בנדלר,   נכון  לרגע   זה   עמדתנו   היא 
 	שעיצום שיוטל על אי קיום חובה על הפקת מקור, עובר לצורך הפקות מקור ואינו מוקצה לשום מטרה אחרת.  גם הסיכוי שמישהו יאכוף את זה, זה רק אם היוצרים ילחצו ויגידו: מפרים. 


אתי בנדלר:	אבל  הרשה  לי  לשאול  בכל  זאת  את הגברת דורית 
 	עינבר: מהערבויות שמחולקות, האם חילוט ערבויות - לאן הכספים האלה זורמים? האם גם זה עובר לאוצר המדינה? אזיי אולי לפחות את הערבויות בתחום הזה אפשר לקבוע.


היו"ר אברהם פורז:	נגיע לערבויות. כרגע אנחנו מדברים על עיצום כספי.


דוידה לחמן-מסר:	אני  רוצה  להסביר  משהו על אודות הבעיה. ההבדל 
 	בין שני העניינים, שבעיצומים כספיים הסכום שמוטל, גם כאן זה נאמר, הוא סכום  XY. אין קשר בינו ובין הסכום שהוא בהפרה. 


היו"ר אברהם פורז:	אין זה משנה.


דוידה לחמן-מסר:	לעומת זאת,  בחילוט  ערבויות,  אתה  יכול לחלט את 
 	הערבות  בגובה סכום ההפרה  שבוצעה, שזאת היתה 
 	הבעיה.


היו"ר אברהם פורז:	נכון. גם וגם. אני בעד זה שהכסף יגיע למטרה הזאת.


דוידה לחמן-מסר:	אני  חושבת  שמבחינת  משרד  האוצר, אם מדובר על 
 	חילוט ערבות שנעשה כתוצאה מהפרה על אי הזרמת כספים להפקות מקור, אזיי השבירה היא פחות גדולה מאשר בעיצומים כספיים. אני מסכימה עם עמדת האוצר שעיצומים כספיים ייעודיים זה דבר שאין  לו… 



היו"ר אברהם פורז:	הגברת  דוידה  לחמן-מסר,  אני אומר לך מה עמדתי. 
 	בכל העניינים האלה שהמדינה מעורבת בהם, לא במשפט הפלילי הצרוף - זאת אומרת שהולכים למשטרה ומתלוננים על גניבה - אם אין מישהו שיש לו  מניע ואינטרס לאכוף, זה איננו נאכף.


דוידה לחמן-מסר:	ואיך תיתן לזה חילוט? 


היו"ר אברהם פורז:	זה   בנוי   בתוך  המערכת, שאם  לדוגמה ישנה הפרה, 
 	ואלה שעוסקים בזה נלחצים - והכסף מגיע, יש גם מי שיש לו עניין בזה. גם היוצרים, אם הם יודעים שישנה הפרה, ובסך הכל - בסופו של דבר - הכסף מגיע לקופת האוצר, ומשם זה הלך לאיבוד, אזיי זה על הנייר. לא איכפת לי לקבוע בסוף שהאחוז הוא אחוז אחד או אפס, אבל משעה שקבענו, אנחנו איננו מצליחים להשלים עם ההפרה.


דוידה לחמן-מסר:	אני  מסכימה  איתך, אדוני.  אני   רק   רוצה  להסביר 
 	שעיצום כספי הוא קנס.


היו"ר אברהם פורז:	בסדר.


דוידה לחמן-מסר:	וחילוט  הערבויות   שתקבעו  עד  למטרה   הזאת הוא 
 	עדיף.


היו"ר אברהם פורז:	הגברת  דוידה  לחמן-מסר,  בחוק   התכנון    והבנייה 
 	קבעו שכל הקנסות המוטלים על עבירות בנייה מועברים לקופת המדע המקומי. למה? כי רצו לעודד את המדע המקומי, לאכוף את החוק ולדעת שבין היתר, אם הם תופסים מישהו בעבירת בנייה, הם גובים את הקנס - ולכן כדאי להם לשלוח את המפקחים. ולא - מוטב לפטר את המפקחים ולעשות מדרחוב. 


יזהר טל:	העיצום  הכספי  לא  יבוא  במקום  החובה. כלומר זה 
 	לא  עניין  של  קיזוז  זה  מול  זה.  החובה נשארת 
 בעינה לסכום המלא, והעיצום הכספי נוסף עליה. 


דוידה לחמן-מסר:	כאמצעי אכיפה.


אתי בנדלר:	סעיף  12.3  להצעת  החוק –  עניינו  בסעיף קטן ב' של 
 	סעיף 6ה'1- לחוק העיקרי. א. בפסקה 1, במקום "בעל זיכיון", יבוא "בעל רשיון כללי לשידור". סעיף 12.3 להצעת החוק שבעמוד 7 להצעת החוק - אנחנו מדברים על תיקון סעיף 6ה'1- לחוק העיקרי. 


היו"ר אברהם פורז:	לקבוע את המדיניות.


אתי בנדלר:	סעיף  קטן  ב'.   בפיסקה  1  אני   חושבת שאין צורך
 	אפילו לקרוא את הכל.


היו"ר אברהם פורז:	"קיום שידורים קהילתיים באזורים", למה?
 

אתי בנדלר:	לא.  אינך במקום הנכון. זה סעיף 6ה'1-ב'. בסעיף 
 	קטן ב' בפיסקה  1 במקום: "בעל זיכיון" יבוא "בעל רשיון כללי לשידורים", ופיסקה 2 בטלה. פיסקה 2 אומרת "בתום תקופת תוקפו של כל זיכיון לשידור כבלים, לרבות תקופת ההארכה, אם ניתנה,  רשאית המועצה להגדיל את השיעור האמור בסעיף קטן א'1-, ובלבד שלא תקבע שיעור גבוה מ15- אחוזים". זאת אומרת, אין כאן אפשרות למועצה להגדיל את שיעור ההפקות המקומיות לאחר תום תקופת הזיכיון. 


היו"ר אברהם פורז:	אלא לאחר…


אתי בנדלר:	לא. אין  לה סמכות - מוחקים את זה. 


קריאה:	כי אין תום תקופה.


בני איינהורן:	יש  כאן פגיעה בזכויותינו, ובפירוש - הפיסקה 
 	שבוטלה, נאמר בה שעד תום תקופת זמן מסויימת, יש סמכות א' למועצה, ולאחר תום התקופה יש לה סמכות ב' בהיקף מסויים. מה שהחוק הזה מציע הוא הרבה יותר גם מהסמכות שבתום התקופה. 


היו"ר אברהם פורז:	הבנתי את העניין.


בני איינהורן:	או אז, אנחנו מתנגדים.


אתי בנדלר:	מדוע? בכל מקרה אין עולים על 15 אחוזים.


היו"ר אברהם פורז:	הגברת  אתי  בנדלר,  אני רוצה  להעיר  הערה  כללית, 
 	ואינני יודע אם משרד התקשורת נתן עליה את הדעת. אנחנו נמצאים היום במצב שיש חוק. חברות הכבלים קיבלו זיכיון לפי חוק קיים, ויש להן זכויות שלא ישנו להן את התנאים לפי החוק הקיים. ברם, המחוקק יכול לומר לך שאם אתה רוצה רשיון גם לטלקומוניקציה, שזה איננו נתון לך בזיכיון הקיים, אזיי אתה עובר למשטר חדש. אז אתה נכנס לרובריקה אחרת, וברובריקה האחרת יש תנאי משחק חדשים. לכן באיזה שהוא מקום צריך לומר שמי שיש לו זיכיון לשידורי כבלים, יכול לבחור להישאר במצב הקיים. זאת אומרת הוא משדר על הטלוויזיה לפי הדין הקיים, לפי התנאים הקיימים. האם זה ברור לגמרי שהאופציה הזאת קיימת? 


אתי בנדלר:	זה  ברור לחלוטין שמי שאיננו עובר מזיכיון לרשיון, 
 	לא יחולו עליו ההוראות החדשות. 


היו"ר אברהם פורז:	לכן, מר  בני  איינהורן, זה "דבש ועוקץ". אם אתה 
 	עובר דירה, כי אז יש  לך  אומנם יותר אוויר, אבל 
 מן הצד האחר שתי קומות יותר לעלות ברגל.


בני איינהורן:	אני  מקבל,  אבל  מה  שכתוב כאן בהצעה  זה 
 	אכן  מוזכר כאן, אבל הם מוציאים חריגים החוצה. 


היו"ר אברהם פורז:	מה זאת אומרת: "חריגים"?


בני איינהורן:	אני  מקבל  את  מה  שאתה  אומר,  שאם  אני   נמצא  
 	במצב הקיים, אני חייב להישאר בלי שום שינוי. 


דוד תדמור:	לא.  לפי  המצב  הקיים,  יש   לו   בלעדיות בשידורים 
 	פרטיים,  ואי  אפשר  עד  שנת  2005  להמשיך   לחיות 
 	במצב שיש בלעדיות כזאת. זאת איננה אופציה.


דוידה לחמן-מסר:	יש  בעיה  אחת.  אנו אף פעם איננו יודעים מול כמה 
 	חברות אנחנו עומדים, ולכן מה שנאמר פה לא כל כך מדוייק. בתחום השידורים יש מבחינתי חברה אחת. בתחום התשתיות יש לנו שלוש חברות. 


היו"ר אברהם פורז:	מדוע בתחום השידורים יש חברה אחת?


דוידה לחמן-מסר:	כי  יש  חברת  ICP.    כל    חברות   הכבלים     פועלות 
 	במשותף - אין אף חברה שמשדרת לעצמה באזורה.


קריאה:	לא נכון. האם זה THE-FACTOR או שזה…


דוידה לחמן-מסר:	זה  THE-FACTOR  וזה …


קריאה:	זה איננו נכון. 


היו"ר אברהם פורז:	THE FACTOR זה סיפור אחד. האם היום THE URE, 
 	את  יכולה  להגיד שהמצב המשפטי הוא שיש חברה 
 	אחת שמשדרת במספר אזורים? 


דוידה לחמן-מסר:	כן. 


היו"ר אברהם פורז:	זה המצב המשפטי?


דוידה לחמן-מסר:	כן, חברת ICP. 


קריאה:	חברת ICP משדרת רק בשני ערוצים.


דוידה לחמן-מסר:	חברות  הכבלים  פועלות  כך,  ומי שרוצה יתקן אותי. 
 	אולי הממונה יסביר, כי זה ההסדר שלו. יש חברת ICP שמשדרת בשני ערוצים. חברות הכבלים במשותף התקשרו עם חברת "נוגה תקשורת", שעתה עוברת חילופי בעלות מעניינים, והיא משדרת עוד שני ערוצים.  מלבד זה ישנם ערוצים נוספים שנמכרים לכל חברות הכבלים. 


היו"ר אברהם פורז:	האם זה הסדר סטטוטורי?


דוידה לחמן-מסר:	לא. זה הסדר THE-FACTOR. 


היו"ר אברהם פורז:	אבל האם הוא יכול בכל רגע לצאת מזה?


דוידה לחמן-מסר:	יש רק חברה  אחת, נדמה לי ש"מת"ב". רוב הערוצים 
 	משודרים  על ידי  כל החברות לכל הארץ, באותו זמן, 
 	על אותו מסך.


היו"ר אברהם פורז:	את זה אני יודע. זה THE FACTOR.


דוידה לחמן-מסר:	זה THE FACTOR. THE URE. ההסדר לגבי חלק מזה 
 	הוא  גם  בהסדר ICP. השאלה היא מאיזו זווית אתה 
 	מתבונן. 


היו"ר אברהם פורז:	אבל הסדר ICP איננו הסדר סטטוטורי.



קריאה:	הוא עד לשני ערוצים.


דוידה לחמן-מסר:	הוא גם לעד ארבעה ערוצים.


היו"ר אברהם פורז:	הוא הסדר של הגבל עסקי.


דוידה לחמן-מסר:	לא.  סעיף 6כ'1- לחוק הקיים היום נקבע כשבית 
 	הדין אמר: אין לכם סמכות לעשות את הסדר ICP. תיקנו מייד את החקיקה, תוך כדי הדיונים בבית הדין, ואיפשרנו לחברות הכבלים לפעול במשותף.


היו"ר אברהם פורז:	גברת  דוידה  לחמן-מסר,  נניח   שמר   בני   איינהורן 
 	מחליט   שהוא   מתנתק   משתי     חברות    הכבלים 
 	האחרות.


דוידה לחמן-מסר:	הוא ישדר רק את השידורים שלו - לא את שלהן.


היו"ר אברהם פורז:	הוא  רוצה  לחזור למקורי,  עד  תום  תקופת הזיכיון. 
 	הוא  אומר:  איני  רוצה שתיתנו לאף אחד שידורים 
 	בכבלים באזור שלי. יש לי בלעדיות. האם זה מותר 
                                                                           לו?

דוידה לחמן-מסר:	כן.


היו"ר אברהם פורז:	מותר לו. 


קריאה:	לפי הצעת החוק אין זה  נכון.


דוידה לחמן-מסר:	אם  חברת  "תבל"  תחליט  החל ממחר  שהיא  
 	אינה רוכשת ערוצים מחברות כבלים אחרות - היא עושה רק את השידורים של עצמה, ומתעוררת שאלה לגבי אנשים כמו "ויוה" ו"הופ", שבעצם יש שם גורמים חיצוניים שמוכרים גם לכבלים וגם לה - זאת שאלה. 


קריאה:	לפי פסק הדין אין הם יכולים.


דוידה לחמן-מסר:	אם  המסך  של "תבל" ייראה אחרת מהמסך של בעלי 
 	הרישיונות הכלליים לשידור, יש טעם רב בטענתו של מר בני איינהורן. מה שאני לא מסכימה עם מר בני איינהורן, והוא לא אמר את זה שאם המסך שלו בסופו של יום יהיה זהה למסך של החברות האחרות, הוא לא יוכל עוד לטעון מבחינתי לזכות הבלעדיות. או אז, זה ויכוח מאוד מרחיק לכת.

דוד תדמור:	אני  מציע  לוועדה שמתכננת  את ההסדר לעתיד שלא 
 	לספור חברות. לדוגמה, בתחום התקשורת, ההסדרה שיוצר משרד התקשורת היא הסדרה לרישיונות רחבים, שלאו דווקא מתייחסים לחברה אחת. ההסדרה מדברת על תשתיות ארציות - על תחרות בתשתיות ארציות, דבר שיש לו הרבה השלכות גם על השאלה כמה שחקנים יהיו, ולאורך זמן: מי יפעל בתחום הזה? 


	בתחום התוכן יש היום הסדר שמחייב. הוא אינו אופציה. הוא היה אופציה לפני שהוא היה הסדר, אבל היום הוא איננו אופציה - הוא מחייב את  חברות הכבלים ליצור ערוצים במשותף ולהעמיד אותם לרשות הלוויין. ההסדר הזה כולל היום מספר מוגבל של ערוצים, אבל אנחנו מסתכלים על מצב קיים, שאפילו בעוד מספר חודשים כבר לא יהיה כפי שהוא היום. למשל, הערוצים הקיימים בהסדר ה-ICP בנויים על היעדר …בכבלים. כשיהיה … בכבלים, הערוצים הקיימים לא ייראו כמו שהם היום, כי חומר שהולך ל-… יותר גבוהים, יהיה בערוצים נפרדים, שגם הם לפי הסדר ה-ICP הקיים אינם ערוצים משותפים. 


	כל הסיטואציה שקיימת היום על דמיון גדול THE FACTOR ומכוח הסדר של בית הדין והסדר מקביל בחוק הבזק, שמאפשר וגם מחייב ברגע זה הפקה משותפת של חברות כבלים, הוא הסדר שאי אפשר לראותו כמצב קבוע, ואין זה מומלץ לבסס עליו את החקיקה. השאלה מה צריכות חברות הכבלים לעשות, או בכלל מה צריך בעל תשתית  לעשות בתוכן שעובר אצלנו. כמה מהנפח הוא צריך לעשות בעצמו? כמה מהנפח צריך לעבור מבחוץ, ובאיזה אופן? זו שאלה שהחוק צריך לדון בה, נדמה לי, במנותק מהמצב הקיים. 


	אמר יושב ראש הוועדה, חבר הכנסת אברהם פורז, שצריכה להיות האופציה להישאר במצב הקיים. אני רוצה לומר שאותה הוראה בחוק שמשמעה שבשידורים קרקעיים יש בלעדיות לזכייני הכבלים בשידורי טלוויזיה רב ערוצית למנויים, ההוראה הזאת איננה יכולה להישאר. אי אפשר להשאיר אותה. 


היו"ר אברהם פורז:	איך אני יכול באופן משפטי, והם קיבלו זיכיון לאיקס 
 	שנים - תוך כדי התקופה לשנות להם את המספרים? 


דוד תדמור:	אתה צריך להביא בחשבון כאן, וזאת אולי בעיה 
 	גדולה מאוד שהוועדה צריכה להתמודד איתה. 


היו"ר אברהם פורז:	אבל אתה אינך אומר לי איך אני מתמודד איתה.


דוידה לחמן-מסר:	אתה  יכול  להשאיר  לו  במצב  שהוא היה. הוא קיבל 
 	בלעדיות לאזור לשידורי כבלים באזור. אם הוא יישאר בשידורי כבלים באזור, תישאר בלעדיות. אין הסתברות שזה יקרה, ולכן את זה אני משאירה.

דוד תדמור:	למה אין הסתברות שזה יקרה?



היו"ר אברהם פורז:	אבל אני חייב לעשות חוק חוקתי.


דוידה לחמן-מסר:	גם  אני, ולכן  הצעתי  לך: השאר  את  זה  לבלעדיות 
 	לשידורי כבלים באזור.


דוד תדמור:	מה זה בלעדיות באזור? זה להשאיר עד שנת 2005.


דוידה לחמן-מסר:	זה שידורי כבלים.


דוד תדמור:	להשאיר בחלק מהמדינה עד ספטמבר 2005 - הוראה 
 	שאין לה שום זכות קיום במציאות של היום.


דוידה לחמן-מסר:	האם זו פגיעה בזכויות העניין?


דוד תדמור:	סליחה?


דוידה לחמן-מסר:	לאיזו תכלית? לשידורים?


היו"ר אברהם פורז:	דוקטור  דוד תדמור,  אני  שואל  אותך  שאלה  מאוד 
 	פשוטה. היו בשעתו מכרזים. הם זכו בהם כדת וכדין. הבה נתעלם מהשאלה שאולי הם הפרו, ואתה יכול להגיד: הפרו.  בהנחה שלא הפרו ולא כלום, על סמך מה, אחרי שהמדינה נתנה להם זיכיון בלעדי לתקופה, למרות שזה הגבל עסקי, וכל מה שאתה רוצה, ואתה פתאום באמצע הדרך - משנים את כללי המשחק. או אז, איזה בסיס משפטי יש לזה?  לא איזה בסיס תחרותי.


דוד תדמור:	לכך  יש שתי תשובות. ראשית: המדינה בחרה 
 	להכניס גם שידורי לוויין באמצע הזיכיון. 


דוידה לחמן-מסר:	את זה בית המשפט קבע - אין ויכוח.


דוד תדמור:	יש  ויכוח  אם  זה  כלל  או  לא  כלל  מלכתחילה   את 
 	הדברים. הדברים אושרו בחוקיותם  בפסק דין של בית המשפט העליון, שבו הם נקבעו בחוק הסדרי פיצוי אלה ואחרים. 


היו"ר אברהם פורז:	עזוב  את  הלוויין.  האם  אני  יכול   היום,   תוך   כדי 
 	תקופת   הזיכיון   שלהם,   לתת   לעוד  מישהו לעשות 
 	בדיוק מה שאתם עושים? 


דוד תדמור:	התשובה  לזה  יכולה  לבוא  מאחד  משני כיוונים. או 
 	שתגיע למסקנה שיש סיבה טובה דייה לפגוע בבלעדיות, ותעשה את ההסדרים שהחוק מחייב לזה - או שתגיע להסכמה בעניין הזה. אלה הן שתי האופציות שלך. האופציה השלישית שבאה ואומרת: הוועדה ברגע זה לוקחת כאפשרות סבירה שבחמש השנים הקרובות תיוותר בלעדיות קרקעית בשידורי כבלים, תוך שאני סומכת על זה שיהיו הנעות טובות דיין שלא להיות שם; שההנעות האלה – אין זה ברור מה יהיה גורלן, נוכח - בין היתר - הטענה שצריך לגבות סכומי כסף מאוד גדולים כנגד העניין הזה, כשהמשמעות היא שאחרים שהקימו תשתיות לא יוכלו לשדר שידורי כבלים. נכון שזה לא יקרה בשנתיים ואולי בעוד שלוש שנים וארבע שנים וחמש שנים, וש"בזק" לא תוכל לשדר שידורי טלוויזיה - זאת משמעות מאוד מאוד קשה לתחרות. אני אינני מציע "לעקם את הראש" ולפתור את הבעיה בצורה כזאת.


היו"ר אברהם פורז:	אני   מעריך   שכל   מה  שמדברים   פה   זה   במישור 
 	התיאורטי, כי איני מניח שחברת כבלים אחת מהשלוש תחליט שהיא מחליטה לוותר על כניסה לתחום הטלקומוניקציה, שמתאפשר לה כנגד התבצרות במונופול בטווח הקצר של הבלעדיות בכבלים; כי זה אומנם ייתן להם עוד שלוש-ארבע שנים של בלעדיות, אבל זה ייתן להם בלעדיות רק בתחום הטלוויזיה.


דוד תדמור:	תלוי כמה זה יעלה להם.


אתי בנדלר:	השאלה  אם  הם  אינם  יכולים  להחליט  כך לגבי
 	אזור מסויים שבו הן זכייניות. 


דוידה לחמן-מסר:	אזיי, הצב בפניהם תנאי.


היו"ר אברהם פורז:	אנחנו מדברים במישור המוסרי. יכול  להיות שהחוק 
 	יכול לעשות כל דבר. אינני יודע, כי אין לנו חוקה במדינה הזאת. או אז, אפשר לעשות כל דבר, אולי גם עוול. אולי אפשר יהיה לעשות מחר חוק של הלאמה בלי פיצויים. מדוע לא? נעשה חוק שאפשר להלאים ממישהו רכוש בלי פיצוי. יכול להיות שלמרות שב"חוק כבוד אדם וחירותו" מדובר ב"אין פוגעים בזכות הקנייה" וכדומה. בכל זאת אני איני חושב שזה מוסרי מצד מדינה לעשות חוקים כאלה. לכן אנחנו צריכים לאפשר להם את האופציה - אינני מאמין שהם יעשו את זה, אבל זה ברור שמהרגע שהם מחליטים להיכנס לתחום הקומוניקציה…מאחר שאנחנו יודעים שיש היום שלוש חברות כבלים, אנחנו  לא נהיה "פריירים" שהם יחליטו להוציא את יקנעם ו"לשגע" עם  יקנעם. 



דוידה לחמן-מסר:	חברת כבלים קיבלה רשיון כללי לשירותים - אבדה
 	הבלעדיות.


היו"ר אברהם פורז:	נכון.


דוידה לחמן-מסר:	היא לא תחליט באיזה אזור.


היו"ר אברהם פורז:	באותו רגע הם עברו לטריטוריה החדשה.


דוידה לחמן-מסר:	ישנה  עוד  נקודה,  וזאת  נקודת    השידורים. 
 	הטיעון שלי, לעומת מה שנאמר כאן, שהיום יכולה חברת כבלים להחליט תיאורטית שהיא תישאר באזור הבלעדיות אם את השידורים שלה היא תקנה  מאחרים וגם  מחברותיה. אם תגיד שהיא תישאר בבלעדיות רק במבנה המקורי של הזיכיון שניתן לה, אזיי זה רק בשידורים שלה לאזורה, ואז אין הסתברות שיהיה גורם כזה. 


אתי בנדלר:	אני כתבתי: "בהתאם לכללי הזיכיון המקוריים".


היו"ר אברהם פורז:	אנחנו  עוד ננסח את זה. אינני מאמין שמישהו מהם 
 	ירצה  לעשות  את  זה,  אבל  אם תרצו לעשות את זה, 
 	תעשו. אני חושב שזה יהיה רע לכם ורע לציבור.


דוידה לחמן-מסר:	זה הכל בגלל האוצר.


היו"ר אברהם פורז:	זה  איום  עליו.  אם  באיזה שהוא  שלב תגיד: "אינני
 	רוצה לשלם לך. אל תעשה לי טובות"… 


בני איינהורן:	זה איננו איום עליו.


דוידה לחמן-מסר:	אף אחד איננו צריך לאיים.


בני איינהורן:	אין זה איום.  בסופו  של  דבר  ימונה אדם בשר ודם, 
 	כפוף ללחצים, שיצטרך "לשים" סכום.


דוידה לחמן-מסר:	ומה עם הלחצים שלכם?



בני איינהורן:	גם  הלחצים  שלנו  וגם  הלחצים  הנגדיים. לפי טענת 
 	האוצר, אם אותו אדם יפסוק לדוגמה שהאוצר סבור שצריך לפסוק מיליארד וחצי שקל, הרי זה שיקול כלכלי. 


דוידה לחמן-מסר:	זה איננו קשור.


בני איינהורן:	הרי  בסופו  של  דבר  יהיה  כאן  שיקול כלכלי טהור, 
 	ואם הפסיקה תהיה לפי שיטת האוצר, היום - לפי המספרים שהאוצר מניח על השולחן, ההסתברות שאנחנו איננו עוברים לתחום התקשורת היא הרבה יותר גדולה מאשר ההסתברות שאנחנו עוברים. 


היו"ר אברהם פורז:	חכה.   עוד איננו יודעים.  עדיין איננו יודעים 
 	את הסכומים. 


דוידה לחמן-מסר:	ראש הממשלה החליט על מינוי המעריך. המעריך יחל 
 	את עבודתו בהקדם.


היו"ר אברהם פורז:	השאלה  מה  השמאות - היא  תלויה  מאוד - ומה אנו
 	עושים ביתר הדברים, כי אם אני למשל מטיל עליך נטל גדול של הפקות מקור, אזיי אתה צריך לשלם פחות למדינה. 


קריאה:	אתה  מפריד  בין תשתית  ותוכן. הוא מכלכל את 
 	אחוזי הבעלות שלך בתוכן.


אבי איינהורן:	אני  רוצה   להבטיח   שתישמר  לי   הזכות    להישאר 
 	במתכונת הזאת. 


היו"ר אברהם פורז:	אכן.  לפחות לשיטתי, אתה תמיד יכול לחזור כמו צב  
 	- לחזור  לתוך השריון הקטן ולא לצאת. 


בני איינהורן:	אין  לי  בעיה,  רק  שגברת  דוידה  לחמן-מסר  צריכה 
 	לדעת  שלפי  בית הדין להגבלים,  לחלוטין אינני יכול
 	לחזור - וזה מה שנאמר.


דוידה לחמן-מסר:	סליחה,  בית  הדין  זה  כל  עוד קיים הסדר כובל. לא 
 	יהיה הסדר כובל. 


בני איינהורן:	מאה אחוז.


היו"ר אברהם פורז:	אינני בקיא בזה. איני  רוצה להיכנס לזה כרגע. 


אתי בנדלר:	אם  כך  אני  רוצה  לסכם  רק  את  החלטת   הוועדה. 
 	בסעיף  12.3ב'  להצעת  החוק,  פיסקה  2  בטלה.   זה 
 	אושר, אבל כפוף להוראה. 


היו"ר אברהם פורז:	העניין של האזורים נפל לנו לגמרי? 


אתי בנדלר:	זה נפל לגמרי, בעצם. 


היו"ר אברהם פורז:	מדוע?


אתי בנדלר:	כי מדובר כאן  בהארכת תקופת הזיכיון. 


היו"ר אברהם פורז:	אבל  הסעיף הזה צריך להישאר, כי ככל שהוא יישאר 
 	בקונכייה, "אז זה זה"...


אתי בנדלר:	כל עוד הם בתוך תקופת הזיכיון, אני חושבת שכל מה 
 	שדובר כאן נכון. השאלה אם יש להם איזו שהיא זכות מוקנית לתקופה של הארכת הזיכיון – או שאין להם זכות מוקנית בכלל להארכת הזיכיון.


היו"ר אברהם פורז:	אבל יש להם  זכות,  שאם הארכה מתבצעת לפי הדין 
 	הקודם…


קריאה:	זה מאוד מרחיק לכת, אדוני היושב ראש.


קריאה:	אינך יכול לתת הארכה של הזיכיונות עם בלעדיות 
 	לפי הדין הקודם. 


קריאה:	כן, ואני איני חושבת שמישהו יכול לזכות קניין
 	בזכות שלא נולדה לו בכלל. 



היו"ר אברהם פורז:	עם  כל  הכבוד,  אני  חולק  עליכם,  והסיבה היא
 	פשוטה מאוד. כשהוא ניגש למכרז, או באיזה שהוא שלב אחר אמרו לו שאם תהיה הארכה של תקופת הזיכיונות, אם תהיה, לא התחייבו שתהיה, אזיי התנאים של ההארכה הם כאלה וכאלה, ואז זה חלק בנוי וגם אופציה. 


קריאה:	זה גם נכון לגבי הזיכיון של חברת החשמל ולגבי   
 	הזיכיון של "בזק" ושל הרבה מאוד גופים אחרים. 


היו"ר אברהם פורז:	איני  מקבל  את  זה. עשה את זה אחרי הקריאה 
 	הראשונה. 


דוידה לחמן-מסר:	זה ויכוח מיותר - וממש ויכוח תיאורטי.


היו"ר אברהם פורז:	זה ברור שזה תיאורטי, אבל אני רוצה לבסס את זה.


דוידה לחמן-מסר:	זה הכל בגלל הכסף של האוצר.


היו"ר אברהם פורז:	אני רוצה לבסס את זה על "ללכת" באופן משפטי, 
 	וזה הכל. 


דוידה לחמן-מסר:	כל ההסדר שהיה להם, שיישאר.


קריאה:	סעיף  ב'2-  הזה  מדבר על "בתום תקופת הזיכיון 
 	כולל הארכה, אם תהיה". אזיי, בכל מקרה, הוא  מדבר רק על מה שיש אחרי שנגמרו הזיכיון וההארכות. ממילא, אם הם הולכים על האופציה כמו שאתה קראת לה: "שנשארים בתוך הקונכייה", בתוך הצו, אזיי ממילא הסעיף הזה ימשיך לחול. אנחנו נגיע אחר כך לסעיף המעבר. כל הסעיפים האלה ימשיכו לחול עליהם.


היו"ר אברהם פורז:	בסדר.


קריאה:	אבל אם זה איננו חל עליהם, כי אז הסעיף הזה 
                                                                           מבוטל.


היו"ר אברהם פורז:	יש  לנו  שני  מסלולים.  ישנו   המסלול   המקורי, 
 	שאתה רץ בו עד הסוף על כל תנאיו - לטוב ולרע. במסלול החלופי אתה יוצא ממנו לדרך חדשה; אזיי, יש לך המון "סוכריות", אבל יש לך גם כמה עונשים בדרך - וזה הכל.



אתי בנדלר:	אנחנו בהמשך הסעיף של הפקות מקומיות - פיסקה 4 
 	בסעיף קטן ג'. בפיסקה 1 – "מבלי לגרוע מכלליות  הוראות סעיף 6, רשאית המועצה לקבוע כללים לעניין הפקות מקומיות, לרבות לעניין סוגי המשדרים שייכללו במכסות המזעריות להפקות מקומיות, להפקות מקומיות עצמיות ולהפקות מקומיות קנויות, היקפם של סוגי המשדרים בכל אחת מההפקות האמורות ומועד שידורן, וכן את אופן חלוקת השידורים בין האפיקים השונים". מה מוצע כאן? בשורה האחרונה של סעיף קטן ג'1- כתוב: "וכן את אופן חלוקת השידורים בין האפיקים", מוצע במקום "וכן את", יבוא: "לעניין חלוקת השידורים בין האפיקים השונים", ואחר כך יבוא: "לעניין זכותו של בעל רשיון כללי לשידור לזקוף סכומים ששולמו בגין הפקה מקומית שהופקה בידי אחר על חשבון מכסת הפקות המקור שבה הוא מחוייב ולעניין  חובת הדיווח הנדרשת בקשר עם ביצוע הוראות סעיף זה". 


דוידה לחמן-מסר:	כל זה סמכות המועצה בצורה כללית.


אתי בנדלר:	כל זה סמכות המועצה לקבוע בכללים.


היו"ר אברהם פורז:	יש הערות לגבי זה? 


קריאה:	זה  נותן  לה  סמכות  למצב  שאני  כנראה  לא   אוכל 
 	לעמוד בו. אני היום מפיק את הפקות המקור, חלקן בצורה עצמית, וחלקן באמצעות גורם אחר. כאשר אני מוציא לגורם אחר, ואין זה חשוב מי זה כרגע, זה חלק מהמכסה שמוטלת עליי. עכשיו ניתנת למועצה הסמכות להחליט שאם אני מוציא לגורם אחר, היא תחליט אחר כך אם זה כן תקף או לא תקף במסגרת המכסה. אני עלול למצוא עצמי שנתתי לפלוני להפיק לי הפקת מקור, והמועצה תפסול את זה.


היו"ר אברהם פורז:	אבל מדוע שהם יעשו את זה?


קריאה:	אינני יודע.


דוידה לחמן-מסר:	כי  בא  מישהו אחר, וגם הוא זוקף את זה; הוא גם 
 	כן בא מכוון להפקות עצמיות. 


היו"ר אברהם פורז:	מהי התשובה?


דורית ענבר:	ההסבר  נועד  פשוט  לתאם  בין  שתי הוראות שונות. 
 	האחת, שמחייבת את חברות הכבלים להפיק הפקות מקור, והאחרת - שמחייבת אותם להפיק מתוכן מכסה מסויימת בחוץ, כדי שניתן יהיה להכיר בהפקות שמוצאות החוצה כחלק ממכסת ההפקות של הכבלים. 


היו"ר אברהם פורז:	אני  טרם  קלטתי. הוא טוען שאת עלולה לפסול לו 
 	משהו שהוא כבר עשה. 


דורית ענבר:	אם  התיקון  הזה אינו נכנס, אזיי  כל מה שהוא 
 	מוציא החוצה נפסל אוטומטית. התיקון הזה מיועד להכיר לו – ה… תאפשר לי להכיר לו בהפקות שהוא מוציא. ההכרה  נעשית על פי אותן אמות מידה בדיוק, זאת אומרת: מה שמוכר לו  - יוכר גם בחוץ. 


יוסי עבאדי:	לעמדתו  של מר בני איינהורן אני חושב שצריך לקבוע 
 	בצורה ברורה בחקיקה, שההפקות של גורם אחר הן קרוב לספק הפקה עצמית. לקבוע נוסחה ברורה שההפקה גם על ידי אחר מוכרת. 


היו"ר אברהם פורז:	אנחנו  לא ניכנס  פה  לעניין  המשפטי,  אבל  זה ברור 
 	לגמרי שאין יכול להיות מצב שבו משהו היה ולא היה, זאת אומרת: הוצא ולא יצא. זה חייב להיות שברור שאם משהו יוצא, והוא במכסה, הוא חייב להיות בפנים.


אתי בנדלר:	הוא ייחשב כפעמיים?


היו"ר אברהם פורז:	לא. 


אתי בנדלר:	או אז, צריך לעשות את התיאומים.


היו"ר אברהם פורז:	אני  מציע  שאנחנו  כרגע  נקבל  את  השינוי.  קראי 
 	אותו  היטב,  תתרכזי  במה  שכתוב  שם,  ותראי   
 	אם המשמעות היא מה שאמרנו.


בני איינהורן:	שלא יהיה מצב שאנחנו נוציא, וזה לא יוכר.


היו"ר אברהם פורז:	רבותיי,  זה  עניין  טכני. זה עניין  משפטי ניסוחי. אין 
 	לכם בעיה עם זה.


קריאה:	אני  רוצה לשאול את המשפטנים אם הסעיף הזה, אי 
 	אפשר שייפול בין הכיסאות?


היו"ר אברהם פורז:	לא  ייפול.  רבותיי,   מעבר    לנאומים   הציוניים   על 
 	חשיבות התרבות,  האם יש לכם איזה   משפטן 
 	שמלווה אתכם? 


קריאה:	אני.


היו"ר אברהם פורז:	אזיי  הוא  יעבור  על  הסעיף  ויראה  אם  זה "נופל  ב
 	בין הכיסאות". אל תשאל שאלה - תן תשובה. אם הוא יחשוב שהנוסח לא טוב, שיעיר לנו הערה. אנחנו מדברים על טכניקה ולא על מהות.


אתי בנדלר:	בפיסקה 2 – "המועצה  רשאית  לקבוע בכללים שיעור 
 	נמוך מהשיעור הקבוע בסעיף 6ה'1-א.1, ובלבד שבעל הזיכיון התחייב להפיק משדרים בסוגות ובאיכות כפי שתיקבע המועצה". 


היו"ר אברהם פורז:	בסוגות?


אתי בנדלר:	בסוגות. כן. סוגות זה הז'אנרים? 


קריאה:	כן.


אתי בנדלר:	לפי  מיטב  הבנתי  השינוי  שמוצג  כאן  הוא    
 	שינויים טכניים בלבד. בפיסקה 2, במקום "בסעיף זה" יבוא "בסעיף…"  ובמקום "בעל הזיכיון" יבוא: "בעל רשיון כללי לשידור". גמרנו את עניין ההפקות המקומיות, ואנחנו עוברים לסעיף 13, תיקון סעיף 6ז'. 


	סעיף 6ז' – עניינו בזיכיון או בפטור מחובת רישוי. בסעיף 6ז' לחוק העיקרי 1, בכותרת השוליים, במקום: "זיכיון ופטור מחובת רישוי" יבוא "חובת רשיון". 2. במקום סעיפים קטנים א', ב' ו-ג' יבוא: "א. לא ישדר אדם  שידורי כבלים, אלא אם כן קיבל מאת השר רשיון שידור לפי פרק זה". 


היו"ר אברהם פורז:	מי נותן את הרשיון?


אתי בנדלר:	השר.


היו"ר אברהם פורז:	השר או המועצה?



אתי בנדלר:	השר.  זה  מה  שכתוב  כאן. רשיון תמיד  ניתן על ידי 
 	השר. 

היו"ר אברהם פורז:	האם  ברור  לגמרי  מבחינת  הניסוח  שרשיון  בתחום 
 	הטלוויזיה ניתן  על ידי המועצה לשידורי כבלים, ככל 
 	שנוגע לטלוויזיה? 


אתי בנדלר:	הרשיון בכל מקרה ניתן על ידי השר. השאלה היא אם 
 	תנאי  למתן  רשיון  על  ידי השר הוא עריכת מכרז על 
 	ידי המועצה. 


קריאה:	אין זה  תנאי.  הסעיף  הבא  דן  בזה.  כל  מה  שאתם 
 	שואלים יגיע בסעיף הבא. 


היו"ר אברהם פורז:	לפני  שמגיעים  לסעיף  הבא,  אני  רוצה  להבהיר  עוד 
 	איזו נקודה. אנחנו מבדילים פה בין טלוויזיה לטלקומוניקציה. בעניין הטלוויזיה, גם רשיון שיינתן, לאו דווקא אם זה זיכיון, גם רשיון לשידורי טלוויזיה ניתן על דעת המועצה בלבד ובפיקוח המועצה. השר איננו נותן רשיון לשידורי טלוויזיה, אלא על דעת המועצה. זאת אומרת, הוא חותם את החתימה הסופית על הנייר, מין חתימת קיום כזאת, אבל עצם הרשות לשדר שידורי טלוויזיה לציבור, הוא על דעת המועצה ובפיקוח המועצה. האם זה ברור? 


אתי בנדלר:	סליחה. מה בפיקוח המועצה?


קריאה:	העניין הזה מוסדר בסעיף 6ח'. 


היו"ר אברהם פורז:	נניח  שאיפשרנו  ל"בזק" להעביר דרך התשתית   
 	שלה שידורי טלוויזיה. חברה פלונית באה ורוצה להעביר ערוץ שחמט, ערוץ שהוא כולו שחמט - מהלכים, משחקים, עניינים… 


קריאה:	אני  מציע  לדון  בזה  בסעיף  הבא.  הוא מטפל בדיוק 
 	בעניין הזה. 


היו"ר אברהם פורז:	ברור  לגמרי  שהשר  אינו יכול  להגיד: או-קי,  ממחר 
 	אתם משדרים שחמט, ואחר כך המועצה תפקח עליכם; אלא גם עצם האפשרות לשדר ערוץ שחמט טעונה אישור המועצה. 


קריאה:	אישור או רשיון? 



היו"ר אברהם פורז:	את הרשיון השר נותן. 


דוד תדמור:	שאלתי  בעניין  הזה אם אתה משוכנע שבאמת יש 
 	הצדקה להטיל חובת רישוי על ערוץ, או שאתה מעדיף ללכת בדרך שמקובלת בהרבה מדינות, לקבוע תנאי כשירות לערוץ וחובות שערוץ צריך לעמוד בהן, אבל לאו דווקא לתת. 


היו"ר אברהם פורז:	אני הבנתי.  דוקטור דוד  תדמור,  אני אומר לך מדוע 
 	אני רוצה את אישור המועצה, כי ברגע שהערוץ הזה יודע שהתנאים המוקדמים וכוליה עוברים את אישור המועצה, גם הסמכות שלהם כלפיו אחר כך יותר גדולה, משום שהם צריכים למשל לבדוק אי אילו תנאי סף מזעריים - כל מיני דרישות בתחום התוכן. דברים כאלה, כדאי שיהיו ברורים מההתחלה.


דוד תדמור:	יש דרישות כשירות.


היו"ר אברהם פורז:	חבר  הכנסת  איתן,  המודל  הישראלי איננו מודל 
 	שכל אחד משדר מה שהוא רוצה; ואם יש פורנוגרפיה 
 	- תבע אותם במשטרה. 


מיכאל איתן:	מדוע לא? 


היו"ר אברהם פורז:	זה איננו המודל שלנו.


מיכאל איתן:	אבל מדוע?


היו"ר אברהם פורז:	שמע, זה איננו  המודל  שלנו.  אפשר  לעשות   עכשיו 
 	מהפכת תקשורת. 


קריאה:	אין  היום רישוי לעיתונות. אין היום רישוי לרדיו, 
 	מלבד תדרים.


היו"ר אברהם פורז:	זה נכון.


קריאה:	אתה  מחזיר  רישוי  לתוכן  בצורה שקשה להעלות על 
 	הדעת. 



היו"ר אברהם פורז:	או אז, הבה נפרק את המועצה לשידורי כבלים.


קריאה:	אין צריכים. צריך שהיא תקבע סטנדרטים.


דוידה לחמן-מסר:	צריך את זכות הגישה.


קריאה:	זכות הגישה – בסדר; בלי להסדיר כל ערוץ שעולה.


היו"ר אברהם פורז:	חבר  הכנסת  איתן, את המהפכה הזאת אתה תעשה 
 	בהזדמנות אחרת. 


מיכאל איתן:	יש  חוק.  החוק  אוסר  פעילות  בלתי חוקית,  פרסום 
 	תועבה קיים או צעד דיבה קיים. מגבלות על חופש הביטוי קיימות. אינני צריך עוד כל מיני גופים, שכל אחד יחליט - ואינני יודע מאילו שיקולים השר הזה מינה אותם, או האגודה הזאת, או החבר'ה האלה - מה זה משנה? יש חוק, והחוק מגביל. יש לי שאלה, שתענה לי עליה גם באותו הקשר. אני רוצה לרגע להבין איפה אני נמצא מבחינת מה שאנחנו מחילים כעת. אם "בזק" זה שידור העברה או קליטה של סימנים, או אותות כתב צורות חזותיות, קולות או מידע באמצעות תיל על חוט, מערכת אופטית או מערכות אלקטרו-מגנטיות אחרות - אזיי "בזק" זה בעצם הכל; גם מה שאני מוציא מהמחשב שלי החוצה. 


דוידה לחמן-מסר:	כן.  אבל  זה איננו  רשיון  לשידור  ערוץ  "בזק".  יש 
 	מעגל גדול. בכל העולם הזה, יש אלמנטים טכנולוגיים, ויש אלמנטים של תכנים. כל האלמנטים המשותפים הטכנולוגיים נקראים "בזק". בתוך הגדרה של שידורים – על זה במידה מסויימת יש  ויכוח.


מיכאל איתן:	איפה יש הגדרת שידורים?


דוידה לחמן-מסר:	בסעיף 1. שם יש הוויכוח שהיה בפעם שעברה: מה 
 	זה שידורים? לכן "בזק" זה המכנה המשותף של כולם בהיבט הטכנולוגי. כשעוברים לאלמנט התוכני, יש התייחסות לשידורים.


מיכאל איתן:	מה  ההבדל  בין  אדם  שעומד  בתחנת הרדיו של  
 	"קול ישראל" ומשדר לאומה ובין אדם שנמצא עם שרת ועם טכנולוגיה של אינטרנט ומפיק משם שידור זהה בדיוק? הוא מדבר במקום לרמקול כזה - הוא מדבר למשהו שמחובר למחשב. מה ההבדל מבחינת החוק היום, שאתם עושים? 


דוידה לחמן-מסר:	ההבדל  הוא  שזה  שמשדר  באמצעות  האינטרנט  
 	איננו צריך רשיון.



מיכאל איתן:	מדוע? איפה זה כתוב פה?


דוידה לחמן-מסר:	זה נובע.


מיכאל איתן:	ואז אין הגבלה בתוכן, ואין הגבלה בכלום, והוא יכול 
 	לעשות כרצונו.


דוידה לחמן-מסר:	תיאורטית כן. 


מיכאל איתן:	או אז,  מה  אתם  עושים?  אינכם סותמים שום 
 	פרצה. או אז,  אתם  תגידו  לקול  ישראל:  במקום  לשדר   כך, אתם תוכלו לשדר גם אחרת, אבל כאן כן - וכאן לא. 


דוידה לחמן-מסר:	אתה מעלה את  אחת  הסוגיות, שאני חושבת שכולנו 
 	יודעים אותה. 


מיכאל איתן:	גברת  דוידה  לחמן-מסר, אני חושב שהעולם מתקדם 
 	גם בטכנולוגיה וגם בתפיסות המשפטיות-חברתיות; ובתפיסות המשפטיות-חברתיות, במקביל להתפתחות הטכנולוגית, צריכים ללכת לכיוון ליברלי יותר.


דוידה לחמן-מסר:	אני מסכימה איתך.


מיכאל איתן:	ויש  לנו חוק, והחוק אינו הפקרות. די במגבלות 
 	שקיימות היום עם החוק. אין צריכים להטיל על כל גוף עוד מועצות כאלה, וועדות כאלה, והגבלות מן הטעם הזה והזה - ולא מוסריות וציבוריות. 


דוידה לחמן-מסר:	חבר  הכנסת  מיכאל איתן, אם הפס הרחב היה בלתי 
 	מוגבל לחלוטין, היית צודק. יש הבדל כנראה, ואני אשמח שמישהו יסביר לי מה היא הקיבולת המרבית של ערוצים בפס הרחב לעומת אתרים. אתה צודק בהחלט שאתרים הם בלתי מוגבלים, אבל ערוצי הטלוויזיה לפס הרחב הם כן  מוגבלים.


מיכאל איתן:	הם מוגבלים על ידי המחוקק.


דוידה לחמן-מסר:	לא. על ידי הפס הרחב.


מיכאל איתן:	את מתכוונת בתדרים? 


דוידה לחמן-מסר:	לא. בכבלים.


מיכאל איתן:	בכבלים. או אז, יניחו עוד כבלים.


דוידה לחמן-מסר:	מתי?


מיכאל איתן:	את זה  רק  אנחנו  מגבילים.  מי  מגביל?  אנחנו 
 	מגבילים. המחוקק, הרגולטור, מגביל. בטכנולוגיה 
 	אפשר לעשות עד אין סוף.


דוידה לחמן-מסר:	אם  תאמר  לי, אינני  יודעת - אם תאמר לי שמהרגע 
 	שמונח פס רחב, יש 5,000 ערוצים, והם יהיו מדי ONE  - אזיי אתה צודק. אם מחר תשתית הכבלים היא אין סוף של ערוצים, אבל ללא כל מגבלה לנצח, שכל אחד יכול כל פעם להיתוסף ולהיתוסף - אין דבר כזה.


מיכאל איתן:	אין מגבלה.


היו"ר אברהם פורז:	חבר  הכנסת  מיכאל איתן, אפשר היום לומר שבעצם 
 	אין הצדקה למודל הישראלי. עזוב את רשות השידור כרגע בצד - של פיקוח על שידורי הערוץ השני ופיקוח על שידורי הערוץ השלישי, ופיקוח בכבלים - את כל הגופים הרגולטוריים האלה נסגור. 


מיכאל איתן:	האם בארצות  הברית זה קיים? האם בארצות הברית 
 	יש מועצה ציבורית שמפקחת על ה-CNN?


דוד תדמור:	יש - על התוכן; אבל לא בצורה הזאת.


דוידה לחמן-מסר:	בדיוק עכשיו יושב-ראש ה-XCC הוציא נייר עמדה.


היו"ר אברהם פורז:	אין אנו  מדברים  עכשיו  על  לעשות עכשיו מהפכת 
 	תקשורת טוטאלית, ואפרורו כל החגיגה הזאת - גם לעשות FCC  ולבטל. לנו יש מודל אחר, מודל בריטי. המודל שלנו הוא מודל בריטי גם בכבלים, גם בערוץ השני. אנחנו ניצמד אליו.  מי שרוצה לעשות מהפכת תקשורת - אזיי בהזדמנות אחרת. 


דוד תדמור:	אם כן,  אני אקריא לך בשמחה מה ITC  אומר. ITC 
 	אומר את הדבר הבא: כאשר אתה רוצה להעלות ערוץ לתוך הכבלים, אין צורך לתת את אותה הגנה שקיימת בערוצים כמו ערוץ 3 וערוץ 4.


היו"ר אברהם פורז:	אינני עומד לעשות את המהפכה הזאת עכשיו.


דוד תדמור:	זאת איננה  מהפכה.  אתה  עושה  מהפכה  כאן.    
 	אדוני היושב ראש, מה שאתה עושה זאת מהפכה, כי אין היום דרישה לרישוי ערוצים. היום יש בכללי ה"בזק", לא בחקיקה ראשית - זכות למועצה, כוח למועצה, לאשר העלאה או הורדה של ערוצים. זה איננו רישוי סובסטנטיבי. זה דבר שיושב בכללים - לא בחקיקה ראשית. אתה מכניס כאן עכשיו לתוך החקיקה הראשית חובת רישוי של ערוצי טלוויזיה. מי שעושה את המהפכה - זה מה שכתוב כאן. הואיל ואמרנו מודל של ITC, במודל של ITC יש זכות לאדם לשדר אם הוא עומד בתנאים מקדימים ובכללי האתיקה. 


היו"ר אברהם פורז:	מי קובע אם הוא עמד בכללים?


דוד תדמור:	ה-ITC.


היו"ר אברהם פורז:	או אז, בעיניי המועצה היא ITC.


דוד תדמור:	בהחלט  כן.  אבל אין זה   אומר שלפני שאתה מתחיל 
 	לשדר ערוץ, אתה צריך רשיון, כמו שהחוק כתוב עכשיו - ואומרים שהם לא התכוונו. לפי שאתה מעלה ערוץ, אתה צריך רשיון. אינני חושב שזה תואם איזו שהיא מדיניות קיימת. 


היו"ר אברהם פורז:	אם  תרצו,  נרחיב  את  זה  אחרי הקריאה הראשונה. 
 	אנחנו היום מדברים אומנם על פתיחת שוק התקשורת לתחרות וכדומה, אבל אני אינני רוצה לשנות את הגישה הבסיסית שנהוגה היום בארץ. עד היום מי שרצה להעלות ערוץ שידורי ציבורי בטלוויזיה, צריך היה לעבור או דרך חברות הכבלים - ואז הוא כפוף למועצה לכבלים - או דרך הערוץ השני, ואז הוא כפוף למועצת הערוץ השניה, או דרך רשות השידור, והוא כפוף לוועד המנהל של רשות השידור. אין חלופה נוספת, ואני כרגע אינני מציע לפתוח חלופה נוספת.


מיכאל איתן:	אבל  הטכנולוגיה  פותחת  לך דרך חדשה. מה איתה? 
 	נניח לרגע אחד שטכנולוגית ניתן באמצעות שירותי AVSL לפתוח תחנת טלוויזיה ולהוריד ב-AVSL שידורים לכל עם ישראל. אני שואל: האם אנחנו מתייחסים לכך שכל ההגבלות האלה יחולו גם עליהם? 


היו"ר אברהם פורז:	לא.


מיכאל איתן:	זאת  הבעיה.  אני  מוכן  לקבל  את  הגישה  השמרנית 
 	שלך לגבי מה שהיה עד עכשיו בסדר. אבל האם אנחנו הולכים גם לעתיד עם הרישויים וההגבלות? כי אז זה יגביל גם את הטכנולוגיה.


היו"ר אברהם פורז:	יכול  להיות שההבדלים הטכניים בין שידור טלוויזיה 
 	לאינטרנט ושידור באמצעות מחשבים הולך ומטשטש. יכול להיות שבבוא העת אתה עצמך תוכל להיות תחנת שידור.


מיכאל איתן:	כבר  היום   יש  תחנות  רדיו   שמשדרות    באינטרנט 
 	בישראל. 


היו"ר אברהם פורז:	יכול  להיות  שזה  יטשטש.  כרגע  אנחנו  עדיין  במצב 
 	שאנחנו יודעים ששידור של ערוץ טלוויזיה ובין שידורים. אנחנו רוצים את ערוצי הטלוויזיה - משהו "פרופר" טלוויזיה - להשאיר שם.


מיכאל איתן:	אני  מסכים,  בתנאי  שתהיה הבחנה. או אז השאר 
 	שם, אבל  אל  תיתן  היום   חובת    רישוי   
 	סובסטנטיבית שאינה קיימת.


דוידה לחמן-מסר:	כתוב: "לא ישדר אדם שידורי כבלים".


בני איינהורן:	אנו  יושבים  כאן כדי  לאפשר  מתן עניין תקשורת 
 	לחברות הכבלים. דרך החוק של רישיונות תקשורות, הכניסו כאן אין סוף סעיפים בתחום התוכן. כל עניין התוכן איננו מטופל פה להערכתי בצורה מלאה ומקיפה, אלא רק באלמנטים נקודתיים. אני חושב שבתוכן לא היה צריך לעשות שום שינוי במצב הקיים, למעט לספק צרכים שאומרת הגברת דוידה לחמן-מסר, ומקובל עליי שחברות הכבלים יאבדו לצורך העניין בלעדיות כזאת או אחרת, ואנחנו מוכנים לזה. אבל - לא להיכנס לתוכן. אנחנו נראה שאת רוב הזמן פה אנחנו הולכים לבלות לא על צד התקשורת, אלא על הצד של התכנים, וזה מטופל חלקית. 


היו"ר אברהם פורז:	מה אתה רוצה שאני אעשה?


בני איינהורן:	אני אומר לך מה אתה צריך לעשות. 



היו"ר אברהם פורז:	לתת לך אפשרות להעביר אינטרנט וללכת הביתה.


בני איינהורן:	לא.   לפתוח   את   עניין   התקשורת   ולהסתכל    על 
 	3-4 הנקודות שיש בהן שינוי. האם רישוי ערוצי טלוויזיה קשור לכך שאני בתור חברת כבלים נכנס או אינני נכנס לתחום התקשורת?  


דוידה לחמן-מסר:	כן.


בני איינהורן:	מדוע? מה רע במצב הקיים? 


היו"ר אברהם פורז:	אני   אשמח   להרחיב   את   הדיון   אחרי     הקריאה 
 	הראשונה. אינני רוצה כרגע לעשות מהפכה, ואני אומר לחבר הכנסת מיכאל איתן: מה שהוא במובהק טלוויזיה נשאר בטלוויזיה. מה שאחרת - הולך לפי הספר. 


מיכאל איתן:	אבל שזה יהיה כתוב פה. שזה יהיה ברור בחוק. 


יזהר טל:	אני  רוצה  להסביר למה הכוונה באותו הסדר שדיברו 
 	עליו עכשיו. לגבי עניין חובת רישוי ערוצים – אין כאן כוונה, וזה גם איננו עולה מהכתוב, להגדיל או להוסיף חובת רישוי של ערוצי טלוויזיה שאינה קיימת היום. יש כאן שני סוגי רישיונות לשידור. יש אחד שהוא רישיון השידור הכללי, שזה כמו חברת הכבלים, זה שמפעיל את מוקד השידור ומפיץ מגוון רחב של ערוצים. זה פשוט אותו בעל זיכיון של אתמול - היום הוא בעל רשיון כללי לשידור. אנחנו הוספנו גם קטגוריה של בעל רשיון מיוחד לשידור, אותו זה שבצדק מדאיג את חבר הכנסת מיכאל איתן. אני רוצה להבהיר לגביו, שאותו בעל רשיון מיוחד לשידור צריך רשיון רק אם הוא רוצה לפעול באופן עצמאי, כלומר לבוא בתור: אני רוצה לשדר את הערוץ שלי באמצעות המערכת של בעל הרשיון הכללי. אבל, לעומת זאת, אם הוא רוצה להיות כמו בעלי הערוצים שקיימים היום, שהוא מפיק ערוץ, מכין אותו ואז מוכר אותו לבעל הרשיון הכללי, וההוא משדר אותו - הוא איננו צריך רשיון. 


היו"ר אברהם פורז:	זה קבלן משנה.


יזהר טל:	נקודה  שניה –  עניין  ההבחנה  בין שירותי התקשורת 
 	והאינטרנט ושירותי "בזק" לבין נושאי השידורים ומה שבא תחת הפיקוח הזה של המועצה ושל שידורי הטלוויזיה. שוב להבחין, וכל הזמן נאמר כאן על ידי חברת טלוויזיה אינטראקטיבית כאילו זה "טורף" פה את ההבחנות. לא. ההבחנות נשארות חדות - לפחות כך אנחנו מכוונים אליהן. שידורי טלוויזיה הם שידורי טלוויזיה, שידורים של ערוץ לפי סוגה (ז'אנר) כזו או סוגה אחרת. 


מיכאל איתן:	זה  הביטוי הכי משתנה בעולם במהירות הבזק. 
 	הגדר בבקשה מה זה. 


יזהר טל:	אנחנו  ניסינו  להבהיר,  וזה  בהגדרות  בסעיף  1.   
 	בין שידורים, שזה שידורי טלוויזיה, ורק הדברים הנלווים להם בבחינת שהוא MUST   - שהוא חלק מאותם שידורים - לבין כל אותם שירותים אינטראקטיביים למיניהם, שגם אם הם, בסופו של דבר, מוצאים את עצמם על מסך טלוויזיה במקום על מסך מחשב - זה בכלל איננו משנה.


מיכאל איתן:	יש  לי  בבית  טלוויזיה. הטלוויזיה הזאת היא מכשיר 
 	שאני מכיר אותו, ואני קורא לו טלוויזיה, ויקראו לו טלוויזיה כנראה עוד איזה שהוא זמן. אני ניגש לטלוויזיה, לוחץ על השלט-רחוק ונכנס לאתר שמשדר לי משם את חדשות היום בטלוויזיה. מה אני רואה? אינטרנט שעליו אין חלה ההגבלה, או טלוויזיה שעליה חלה ההגבלה? מה אני רואה?  מה קורה שם? אני צריך רישום לזה ולזה לא - לזה כן. איפה תבטיח לי בחוק שכאשר אני אעשה את הפעולה,  לא אצטרך לעבור דרך שום רישוי, שום דבר, אלא  האדם שיוכל לשדר לי יוכל לעשות את זה בחופשיות, ואני באופן חופשי אוכל לקבל ממנו את הסחורה. זה מה שאני רוצה. איך תנסחו את זה לא איכפת לי, אבל אני רוצה שזה יהיה ברור ומובן מאליו.


יזהר טל:	ראה   הגדרת   שידורים   בסעיף  1.    ראה   את דברי 
 	ההסבר  להם -  וזה  בדיוק מה שנאמר שם, כולל דברי ההסבר שהבהירו. זה איננו חל על האינטרנט.


ירון אזרחי:	אני שמעתי  פה  כל  מיני דברים שנאמרים, ואני רוצה 
 	להבטיח שהדיון גם מתייחס לשאלה הפוליטית שקשורה בכל ה"סיפור". כי אני שמעתי שיש פה טכנולוגיה, ויש פה שיקולים כלכליים, ויש פה שיקולים  משפטיים. אבל מי ששולט בתכנים שולט בבמות. הפוליטיקה הישראלית היום מתווכת על ידי במות. מי שיש לו גם ריכוז עצום של אינטרס כלכלי במערכת וגם שליטה בבמות, ישתמש THE FACTOR בבמות, כדי לקדם את האינטרסים הכלכליים שלו. למשל פלוני אלמוני, בלי להוציא הגה מפיו - ראש הממשלה של מדינת ישראל יידע מתי הוא גורם לו נזק, ומתי הוא אינו גורם לו נזק. 


היו"ר אברהם פורז:	האם אתה מדבר על בעלות צולבת?


ירון אזרחי:	גם על זה אני מדבר. לכן כל העניין הזה של הכבלים, 
 	הדבר העיקרי שהאינטרס העיקרי דורש - הציבור דורש מכם, לא רק חבר הכנסת מיכאל איתן - לא רק כל ה"סיפור" הזה שאתה תוכל לקחת ולהיות ACCESS לכל הדברים שישנם במערכת, אלא שהמניעים הכלכליים של הגורמים שפועלים במערכת לא יאפשרו להם ליצור מונופולים  שיהפכו את ראשי ממשלות ישראל לבני ערובה בידי האינטרסים הכלכליים המרוכזים האלה. 



היו"ר אברהם פורז:	אבל לשיטתו של דוד תדמור, אם זה לספר מוחלט, 
 	אתה  אינך  יכול  להגביל  אף  אחד. הוא ישדר מה 
 	שהוא רוצה. 


ירון אזרחי:	הם  חייבים  להכניס  כאן  מגבלות,  שהיום   המדינה 
 	צריכה לתת לשוק החופשי חופש פעולה בכל מיני עניינים, אבל אסור לה למכור את הבמות לבעלי האינטרסים הכלכליים שישתמשו בהן בכל מיני צורות סמויות, כדי להיטיב הטבות כלכליות. העניין הזה הוא בעוכרינו, וזה קשור גם בטלוויזיה האינטראקטיבית. ככל שהאינטרס הכלכלי נמצא בידיים יותר מצומצמות, כן יותר קל לעשות כאן סנקציות מאחורי גבו של הציבור ולמכור את הפוליטיקה הישראלית לבעלי האינטרסים הכלכליים. זאת הנקודה העיקרית, לדעתי, שצריכה להעסיק אותנו כאן; ואני שומע שיש פה מישהו שאומר שאין קשר בין טכנולוגיה לבין תכנים. אני שומע שיש כאן ניסיונות להסוות באמצעות כל ענייני התשתית את השליטה בתכנים, ואני הייתי רוצה ששוק התכנים יהיה  אוטונומי דייו כדי שלא לאפשר שוק של היצע וביקוש בין אינטרסים פוליטיים וכלכליים. 


קריאה:	ואתה רוצה לתת את כולו לממשלה - שהיא תחליט.


ירון אזרחי:	לא.

 
קריאה:	הוא צודק. איך אתה מונע בעלות צולבת אם אינך 
 	דורש רישוי? 


היו"ר אברהם פורז:	בוודאי שחייב להיות רישוי.


יוסי עבאדי:	הדרישה   לרישיונות   שידור   לערוצים  מרובים   
 	היא בירוקרטיה, למרות שאני מבין שהכוונות טובות. מי שמכיר רישיונות מיוחדים במשרד התקשורת יודע שצריך לצרף להם תוכנית עסקית, תיאור של הלקוחות ואין סוף ניירת ואפשרויות. זוהי העמסת בירוקרטיה שאינה קיימת היום בחוק בצורה חדשה. 


היו"ר אברהם פורז:	היום אין זה  קיים בכלל.


יוסי עבאדי:	לא. היום מי שרוצה לשדר בערוץ, צריך להגיע 
                                                                           להסכם.


היו"ר אברהם פורז:	אנחנו  מדברים  על  "תינוק"  שטרם היה לנו כמוהו, 
 	על ילד חדש במשפחה. אנחנו מדברים היום על אפשרות של מישהו, בהנחה שאנחנו מחייבים כל בעל תשתית לאפשר לעבור דרכו; אנחנו מדברים היום על מישהו שרוצה להפיק ערוץ טלוויזיה תמורת תשלום, או אולי בעתיד כנגד פרסומת. אנחנו איננו יודעים, והוא הולך לעשות. אין לנו דבר כזה היום. האם אנחנו צריכים לתת לכל אחד לעשות את זה ולהפעיל את המשטרה, או האם המועצה לשידורי כבלים, יש לה מה להגיד בעניין הזה. מה דעתך? 

יוסי עבאדי:	יש  לה  מה  להגיד בצורה מזערית. מה שצריך אותו 
 	אדם  לעשות הוא מה שעושה היום מי שרוצה להקים 
 	עיתון. 


היו"ר אברהם פורז:	מי    שרוצה    להקים    היום   עיתון – אין   כלום. 
 	אתה  פונה   לממונה    על   המחוז - אתה משלם סכום   מסויים,    ואתה    מקבל    רישיון   לעיתון. 


יוסי עבאדי:	נכון. את  אותו הדבר תעשה במקום ללכת לממונה על 
 	המחוז, למועצה.


היו"ר אברהם פורז:	לפי  שיטה זו, מדוע ברשות השנייה יש לנו פיקוח?


יוסי עבאדי:	הוא  אגף  פיקוח  מיותר,  ולשיטתי  צריך לבטלו -
 	לא  בהזדמנות הזאת, אבל צריך לבטל אותו - ושם  
 	יש בעיה של תדרים. 


היו"ר אברהם פורז:	אני  חוזר: בטלוויזיה. זה נכון שטלוויזיה אינה חזות 
 	הכל, וכשהתחילו בטלוויזיה  טרם היה אינטרנט. המודל הישראלי הוא לא המודל האמריקאי. הוא מודל אחר. אנחנו לא נתחיל עכשיו לעשות מהפכה שאומרת בעצם: עוברים לשיטת רישיונות גם בטלוויזיה. או אז, מה פתאום מכרזים רק ל- 2 בערוץ השני? אולי יש עוד תדרים? אנחנו איננו הולכים  לעשות מהפכה כל כך גדולה. אני אומר לחבר הכנסת  מיכאל איתן: הטלוויזיה כמו שאנחנו  מכירים אותה, המסורתית,  הולכת לפי הדרך  המסורתית. מה שאתה מדבר בו אינו נוטה לקומוניקציה, גם אם יש בו אלמנטים של טלוויזיה. אני מסכים איתך: התחום הולך ומטשטש.


מיכאל איתן:	התוכן הוא זהה.


היו"ר אברהם פורז:	אבל מה שאיננו טלוויזיה, והוא טלקומוניקציה, זה 
 	שר התקשורת. מה שטלוויזיה הוא המועצה לשידורי כבלים. איך  נגדיר זאת? אנחנו נשב בהזדמנות, ונראה איך אנחנו מגדירים טלוויזיה מול דברים אחרים, אבל כרגע - אם מישהו רוצה להביא ערוץ טלוויזיה לציבור, הוא עובר דרך המועצה לשידורי כבלים. היא הגוף שצריך לתת לו את החותמת, והיא הגוף שיפקח עליו; וגם בעלות צולבת, לדוגמה, אם מישהו שכבר שולט בחצי מדינה, ואתה אינך רוצה לתת לו את הערוץ, מישהו צריך להגיד לו. מי יגיד לו? השר? הם יגידו לו.


יוסי עבאדי:	אבל   אלה   דרישות    כשירות.   אין   ויכוח     שהגוף 
 	המתאים הוא המועצה. אין ויכוח שצריך לעמוד בתנאי כשירות של המועצה. אין ויכוח שצריך לעמוד בכללי אתיקה של המועצה. אין ויכוח שצריך לתת לה סמכויות אכיפה - אין ויכוח. 

היו"ר אברהם פורז:	או אז על מה נסוב הוויכוח?


יוסי עבאדי:	כאשר נוצרה תשתית הטלוויזיה בכבלים, היא נתפסה 
 	כמונופול טבעי - שיש רק אחד כזה - והתרחקנו משם. אתה עושה עכשיו הסדרה לעולם שבו יש ריבוי תשתיות. בעולם שיש בו רק תשתית אחת, יש הגיון מסויים. לפעולה בעולם של ריבוי תשתיות - הגיון קצת אחר. אתה רוצה, ובצדק, ליצור זכות גישה לתוך התשתיות. זה מבורך. אתה רוצה, ובצדק, להבטיח שמי שעולה כתשתית יקבל רישוי. זה קיים גם במקומות אחרים, אבל אתה הולך מעבר לזה. אתה נתת - בסיום הדיון הקודם - לשר סמכות מאוד רחבה לתת רשיון. אתה רוצה לתת למועצה סמכות לקבוע לוחות משדרים. אתה רוצה לתת חובת רשיון סובסטנטיבית. זאת סטייה מאוד מאוד גדולה מהדין הקיים.


היו"ר אברהם פורז:	אינני מבין אותך.


יוסי עבאדי:	היום, כאשר מר בני  איינהורן  וחבריו  רוצים 
 	להעלות ערוץ, יש למועצה סמכות לאשר את העלאתו או הורדתו מכוח כללים של המועצה, שחקיקת משנה  זו איננה סמכות רישוי סובסטנטיבית - ובוודאי לא של השר. 


היו"ר אברהם פורז:	זה מעוגן בחקיקה ראשית.


יוסי עבאדי:	זה  מעוגן בחקיקה. אתה רוצה לשמור על שער כניסה 
 	הגיוני, אבל אינני חושב שאתה רוצה לתת בתחום זה של חופש דיבור וחופש ביטוי - לא רק חופש קניין - איזו שהיא סמכות רישוי סובסטנטיבית שאיננה קיימת באמצעי תקשורת אחרים. התרחקת מזה בעיתונות; התרחקת מזה ברדיו. זה קיים במקום שיש תדרים. שמרת לעצמך כממשלה את העניין הזה בערוץ 3. 


היו"ר אברהם פורז:	מדוע?


יוסי עבאדי:	שמרת,  בגלל  שיקולים  שאני  חשבתי,   ואמרתי   
 	לשר ולוועדה שאני חושב שהם אינם ענייניים, משום שאין היום מגבלה של תדרים, ובהעדר מגבלת תדרים - צריך לתת לאנשים לפעול. זה נכון שהשוק אצלנו אינו יכול להחזיק אין סוף אנשים. הוא איננו יכול שיהיו 20 ערוצים מסחריים בפרסומת, אבל זה עדיין אינו אומר  שהממשלה צריכה לבחור את שני הערוצים שיפעלו. השוק יבחר, כי ערוצים יקומו, וחלק יפלו, ובסופו של דבר אלה שייבחרו ייבחרו כי הציבור בחר אותם, ולא כי פקיד או שר בחרו אותם. זה נכון שם, אבל זה לא העניין כאן בכלל. העניין כאן  הוא טלוויזיה בערוצים. טלוויזיה בערוצים איננה סובלת מאותן מגבלות תדרים בכל מקרה. אתה יוצר מנגנון רישוי קדימה, תיצור מנגנון הגיוני, תיצור דרישות כשירות, תיצור כללי אתיקה, תן כללי אכיפה, אבל אל תיתן חובת רישוי. מדוע לתת חובת רישוי? 


היו"ר אברהם פורז:	הרי חובת הרישוי בכל מקרה מוצעת. רק השאלה אם 
 	חובת הרישוי היא בידי השר.


יוסי עבאדי:	לא. אני מדבר על חובת הרישוי. היום, כמו שזה 
 	כתוב, אם  מי שיש לו רשיון כללי רוצה להעלות או להוריד ערוץ, זה חלק מהרשיון שלו, ואפשר לתת לו או לא לתת לו זאת כעניין סובסטנטיבי. משמע, אם אתה, כ-CNN, עכשיו רוצה להיכנס דרכו, הוא צריך רשיון  בשבילך, ואם אתה רוצה - כ-CNN - להיכנס שלא דרכו, אתה צריך רשיון בעצמך. 


היו"ר אברהם פורז:	נכון.


יוסי עבאדי:	אינך יכול להגיע לצרכן בלי רשיון. לא טוב. 


קריאה:	אבל זה איננו מה שכתוב.


יוסי עבאדי:	זה בדיוק.


דוידה לחמן-מסר:	10  אנשים קראו את החוק הזה. אף אחד לא קרא 
 	אותו כך. 


היו"ר אברהם פורז:	בתור  בולשביק  ידוע,  אינני  רוצה  לעשות   מהפכה 
 	בתחום הטלוויזיה. עד היום אנחנו משאירים את המצב בעינו. קרי, בכל הנוגע לשידורי טלוויזיה, זה עובר דרך המועצה. המועצה, בדברים טכניים, תיתן את האישור  בתוך עשר דקות. זה לא "סיפור" מי יודע מה. 


קריאה:	לא. מאין אתה יודע את זה?


יזהר טל:	חייבים  להסביר  מי  צריך  רישוי   ומי  לא.  מי  צריך 
 	רישוי ומי לא?


היו"ר אברהם פורז:	זה  ברור  שקבלן    משנה   של בעל  רשיון אינו   צריך 
 	אישור.


קריאה:	האם מי שעובר דרך הכבלים איננו צריך רשיון? 


דוידה לחמן-מסר:	לא. 


קריאה:	מי יבטיח שאי אפשר למנוע את העלאתו לאוויר? 


דוידה לחמן-מסר:	האם ערוץ ערבי יכול לקבל אישור של המועצה או 
                                                                           שאינו יכול?  


קריאה:	לפי תנאי כשירות ודרישות אתיקה. 


דוידה לחמן-מסר:	הם מבקשים מידע. חברי מטעה כבר שעה.


היו"ר אברהם פורז:	לא. הוא אינו  מטעה. הוא אומר את דעתו.


דוידה לחמן-מסר:	איך  בודקים  תנאי  כשירות?  מי  יבדוק  את זה? הרי 
 	הפתק שניתן הוא בסוף הבדיקה. 


אתי בנדלר:	אדוני היושב ראש, אולי מותר לי להציע - אני אכתוב, 
 	כפי שהוועדה החליטה, שזה טעון רישוי - והרישוי הוא באישור של השר, בהסכמת המועצה או באישור המועצה.


היו"ר אברהם פורז:	אם זה טלוויזיה. 


אתי בנדלר:	אנחנו מדברים כרגע רק על טלוויזיה.


היו"ר אברהם פורז:	האם את  יכולה  להעביר  היום  את האתר של 
 	החיזבאללה באמצעות הלוויין?


מיכל רפאלי:	כן.


היו"ר אברהם פורז:	מדוע?  לדעתי  אינך יכולה.


מיכל רפאלי:	בגלל שידורים אסורים.


היו"ר אברהם פורז:	וכל היתר זה בסדר גמור. 


קריאה:	מדוע אפשר באינטרנט להעביר את החיזבאללה?


אתי בנדלר:	כל  מה  שרציתי  להציע  זה,  שאם  מישהו חושב 
 	שיש עניינים שראוי שהמועצה לא תיכנס אליהם  
 	בתכנים, שיעבירו לנו הצעות בכתב. 


היו"ר אברהם פורז:	טלוויזיה  קלאסית –  בסמכות המועצה.  דברים שהם 
 	לא טלוויזיה – זה השר. יכול להיות שחבר הכנסת מיכאל איתן צודק במידה רבה מאוד: חלק מהדברים הם היום אינטרנט, הם דברים הגובלים בטלוויזיה, הם על יד טלוויזיה, הם דומים  לטלוויזיה, הם מתנהגים כמו טלוויזיה - אבל הם אינם טלוויזיה. 


	ההיתר הסופי – הרשיון תמיד ניתן על ידי השר. אבל ככל שמדובר בטלוויזיה במובנה הקלאסי, זה על דעת המועצה. 


קריאה:	ערוץ כשלעצמו איננו צריך רשיון. 


היו"ר אברהם פורז:	כשהם  קיבלו  זיכיון  לפני  12  שנה, מי חתם להם על 
 	הטופס? 


דוידה לחמן-מסר:	השר.


היו"ר אברהם פורז: 	אני או השר רובינשטיין?


דוידה לחמן-מסר:	השר  רובינשטיין,  ואני  אגיד  לך  גם מדוע. כי זה 
 	היה זיכיון. 


היו"ר אברהם פורז:	חבל  על  הזמן  להתעסק עם זה. מי חותם על הטופס? 
 	על הטופס חותם השר.


דוידה לחמן-מסר:	אבל מדוע צריך להכניס  שר, גורם שלטוני-פוליטי 
 	לרישוי  ערוצים? 


היו"ר אברהם פורז:	הוא  איננו  פוליטי. מדוע ראש הממשלה חותם על 
 	חוקי הכנסת? גם על חוקים שלי, שאני באופוזיציה. 



דוידה לחמן-מסר:	המועצה  היא  5  פקידים  ו- 6  אנשי  ציבור. 
 	בעבר השר חתם, כי זה היה גם תשתיות. 


קריאה:	שאף אחד לא יהיה קשור לפוליטיקה.


דוידה לחמן-מסר:	לא,  שיהיו.  אבל  הם  מועלים  זה בזה. ישנו 
 	אלמנט המעילה ולא  אלמנט הלחץ.


היו"ר אברהם פורז:	נחזור  לעניין הזה אחרי הקריאה הראשונה.


דוידה לחמן-מסר:	אבל  אז יגידו לי שיש לי חוק ממשלתי, ושאינני 
 	יכולה לדבר. 


היו"ר אברהם פורז:	גבירתי היועצת המשפטית לממשלה, אני מבקש מכם 
 	2 דברים מצטברים. א': שתשתדלו לנהל את הוויכוח ביניכם ברוגע ובאווירה טובה. אם אינכם יכולים, לא תביאו אלינו את הדברים האלה; אנחנו גם כך מרגישים די מתוסכלים אף בלי זה. ב': אני פה אינני שוטר של המדינה, ולא שוטר של הממשלה. כל מי שרוצה פה בחדר ירים את ידו ויביע את דעתו. אם הוא עובר עבירת משמעת, העמידו אותו לדין בנציבות שירות המדינה.


דורית ענבר:	אני  רוצה  להסביר את ההגיון שבבסיס מתן 
 	רישיונות שידור מיוחדים. יש היום, בניגוד לטענה שנשמעת כאילו יש קיבולת בלתי מוגבלת - המצב לאשורו, המצב העובדתי נכון להיום, אנחנו מאוד מקווים שזה ישתפר בעתיד, אם כי אנחנו צריכים לחכות גם לטכנולוגיה שתתפתח וגם להשקעות כספיות של הגופים העסקיים שהם בעלי התשתיות. נכון להיום יש קיבולת מוגבלת. כל חברות הכבלים  מרחיבות את הרשת שלהן לעד 860 מגה הרץ. צריך פשוט קצת לדבר על עובדות. בתוך ה860- מגה הרץ, חלק מזה יוקצה לאינטרנט, וחלק מזה יישאר לטלוויזיה, ועדיין לא דיברנו על שימוש עתידי שיהיה בטלפוניה - שכאשר הוא יהפוך להיות מסחרי אמיתי, ויכניסו אותו, יצטרכו לעשות הקצאה מחדש של רוחב הפס הזה. נכון להיום יצטרכו לחלק את ה860- מגה הרץ הזה בין שני השירותים הללו. יש לכך סמכות לשר לקבוע את ההקצאה הזאת.


היו"ר אברהם פורז:	את  רק  מחזקת  את  מה  שאני  אמרתי.  קיבלנו את 
 	עמדתך. 


דורית ענבר:	נעשתה  פה  ערבוביה  בין  שני  דברים.  האחד - מהן 
 	סמכויות המועצה, ומה אינן סמכויות המועצה; ואין חולק שבעניין הזה הטלוויזיה של המועצה ודברים טכנולוגיים ואינטרנט הם מחוץ לסמכויות המועצה. הדבר השני הוא: מדוע צריך לעשות רישוי ערוצים? זה הדבר שעליו התרעם הממונה. רישוי מיוחד של ערוצים - ומדוע זה צריך להיות גם בידי השר? אני רוצה פשוט להבהיר את הסיבה לרישוי הזה. זה כתוב ממילא שזה רשיון שידור מיוחד, שהוא רשיון של השר, בהסכמת המועצה. 


	אני רק רוצה להסביר מדוע יש רשיון  מיוחד, ואני רוצה לענות לסוגייה שהעלה הממונה. מדוע צריך בכלל לעשות את הרישוי הזה, שאמר מר יוסי עבאדי שהוא יהיה כל כך מסובך  להשגה. ההסבר הוא פשוט – כפי שהיום בתחום האינטרנט יש תחרות, ויש חיוב על בעל התשתית לתת מעבר למתחרים שלו - ל-ISP יש מתחרים - כך גם נעשה בטלוויזיה. אלה שבטלוויזיה צריך יהיה להקצות את הקיבולת למתחרים הללו. איך ייכנסו המתחרים הללו? איך בכלל נכנסים ערוצים? באחת משתי דרכים. או שמסכמים בדרך האורתודוכסית שקיימת היום עם בעל התשתית, והוא מעוניין להעביר אותם, והם  מעוניינים ומגיעים לאיזו הסכמה מסחרית; ואז בעל התשתית מגיע למועצה ומבקש את רישוי הערוץ, כמו CNN. או שאין מגיעים להסדר עם בעל הזיכיון, או שבכלל אין רוצים לדבר איתו, אלא רוצים לבוא אליו ולהגיד לו, כמו כביש אגרה: הנה יש לנו רשיון. נשלם לך מה שנקבע. 


היו"ר אברהם פורז:	גברת  דורית  ענבר, אינני  יכול כרגע לנסח, ואני גם 
 	אינני מתכוון. כל מה שאנחנו אומרים הוא מה שאנחנו  חושבים שצריך להיות מנוסח. בשביל זה יש לנו יועצת משפטית מצויינת לוועדה, והיא תנסח. אם אתם  חושבים שהנוסח איננו מתאים למה שהחלטנו, הסבו את תשומת לבנו - ניכנס לזה, ונראה הלאה.


אתי בנדלר:	אנחנו  בסעיף 13.2 סעיף קטן ב' – "לא יקים אדם, לא 
 	יקיים ולא יפעיל מוקד שידור לצורך קיום שידוריו, אלא אם כן קיבל מאת השר רשיון כללי לשידור. השר רשאי להתיר לבעל רשיון כללי לשידור, בתנאים שיקבע, כי הקמה, קיום או הפעלה של מוקד השידור ייעשו באמצעות אחר". 


היו"ר אברהם פורז:	זה  החדש. מדוע אי אפשר לתת למישהו להקים 
 	מוקד שידור לצורך מוקד שידור, אם יהיה לו רשיון 
                                                                           כללי?

דוידה לחמן-מסר:	כי אז הוא איננו מקבל רשיון לשידורים.


היו"ר אברהם פורז:	האם יש  לנו  בעיה  עם   משהו  קטן  ומצומצם, איזה 
 	מיני PROJECT?


יזהר טל:	אינני יודע. טרם בדקנו את העניין של 1,00 איש.


היו"ר אברהם פורז:	1,000 איש זה יכול להיות דבר נורא ואיום.


דוידה לחמן-מסר:	אנחנו   היינו רוצים מאוד להיות באנגליה, אבל לא 
 	כל מה שקיים באנגליה מתאים לנו.


מיכאל איתן:	אבל זאת אינה תשובה. גם לא כל מה שבאנגליה רע 
                                                                           בשבילנו.

דוידה לחמן-מסר:	האם אתה רוצה שאסביר לך מדוע אין זאת תשובה 
 	לתת ל- 1,000 איש לשדר ללא רשיון? 


איתן מיכאל:	אני רוצה שתסבירי.


דוידה לחמן-מסר:	אם   יש   רשת   פרושה   במספר    ישובים -    כפרים, 
 	קיבוצים, מושבים ואחרים - שמשדרת ללא רשיון, אזיי יש לך סיטואציה שאינך יודע עדיין איך להתמודד איתה  במערכת חופש הביטוי הישראלית.

 
היו"ר אברהם פורז:	מטעמים  אחרים אני אומר לך שלא היית רוצה 
 	שיהיה לך דבר כזה. 


איתן  מיכאל:	אינני מבין. 


היו"ר אברהם פורז:	אתה  היית  רוצה  שבאיזה  שהוא  כפר  תהיה  איזו 
 	רשת כזאת - תת רשת לחיזבאללה - בלי רשיון? 


איתן  מיכאל:	אני  שומע  כל  הזמן את החיזבאללה.  אני לא שמעתי 
 	שהחיזבאללה פגע במישהו דרך אתר האינטרנט שלו. אני שומע שאומרים חיזבאללה ו"סותמים לאנשים את הפה" - זה מה שאני שומע. החיזבאללה יורה בנו בגבול הצפון. 


אתי בנדלר:	מוקד שידור בכפרים ערביים.


היו"ר אברהם פורז:	אני  מוכן ששר התקשורת יהיה רשאי לקבוע בתקנות 
 	באישור הוועדה לגבי מערכות קטנות, שיהיו פטורות מלשון חוק זה, ונתמודד עם זה בבוא היום; ששר התקשורת יהיה רשאי לקבוע בתקנות כללים שבהם פטורים מחובת רשיון במערכות קטנות באישור הוועדה, ונתמודד בבוא העת; שיסביר לנו מה הוא רוצה לעשות.


רביב סובל:	לדעתנו  צריך  להכניס  כאן  איזו  שהיא  הבחנה, וזה 
 	חוזר לנקודה של: מה ההבדל בין בעל רשיון כללי לבעל רשיון מיוחד? השאלה: האם ניתן או ראוי לאפשר לבעל רשיון כללי אחד להשתמש בתשתיות של מוקדי שידור?


היו"ר אברהם פורז:	למה לא בעצם? איזו מגבלה יש?


רביב סובל:	הדבר  הזה  לא ייצור שום הבחנה בין בעל רשיון כללי 
 	לבין בעל רשיון מיוחד.


היו"ר אברהם פורז:	כל התחום הטכני הוא בידי שר התקשורת. 


קריאה:	אני   רוצה   להבהיר   שיכולים   להיות    מספר  בעלי 
 	רישיונות כלליים לגבי אותה תשתית. 


אתי בנדלר:	החריג   שאתה   מבקש    זה   שהשר,   באישור    
 	ועדת הכלכלה, יהיה רשאי לקבוע בתקנות כללים להקמה או להפעלה של מוקד שידור, המיועד והמשדר למספר מנויים שלא יעלה על...


היו"ר אברהם פורז:	לא.


אתי בנדלר:	אלא מה?


היו"ר אברהם פורז:	כללים  למתן פטורים. 


אתי בנדלר:	באופן כללי למתן פטורים?


היו"ר אברהם פורז:	כן. באישור הוועדה.


מיכאל איתן:	אני  רוצה לרגע  להבין  מה עשיתי.  חושבני שיריתי 
 	ברגל עם הערתי מקודם. קודם היה אסור לכולם; עכשיו השר יעשה בפרוטקציה - ייתן לאחד כן ולאחר לא? זה מה שעשיתי.


היו"ר אברהם פורז:	באישור ועדה.


אתי בנדלר:	האם אחר  כך תלכי ותספרי אם יש לו 100 מנויים או 
 	102 מנוייים? 


מיכאל איתן:	ומה  את  עושה  היום?  יש  לך  כל  מיני  תחנות  רדיו 
 	פיראטיות וכדומה. 


אתי בנדלר:	עצם  ההפעלה  של זה אסורה, בלי קשר לכמה אנשים 
 	זה משדר. 


מיכאל איתן:	בסדר. את אמרת לפני רגע שלא נדע מזה. אם לא נדע, 
 	כי אז  זה  לא  יזיק  לנו.  אם  זה דבר שאף אחד אינו יודע על אודותיו - אבל זה דבר שאנשים יודעים עליו. 


דוידה לחמן-מסר:	כשיבוא הצורך בתיקון, שיבואו לבקש אותו.


היו"ר אברהם פורז:	כתבי: "מערכות קטנות".


אתי בנדלר:	מה זה "מערכות קטנות"?


היו"ר אברהם פורז:	השתמשי כרגע במילה "מערכות קטנות זעירות".


אתי בנדלר:	"להקמה   או   להפעלה   של   מוקד   שידור   
 	למערכות זעירות"? 


היו"ר אברהם פורז:	כן. "למערכות טלוויזיה בכבלים זעירות". אני אעזור 
 	לך בניסוח. 


קריאה:	כמו בקיבוץ - בקיבוץ יש רשת כבלים פנימית.


מיכאל איתן:	למה  לא  לתת  לעשות  את זה? אם יש צורך טבעי של 
 	בני אדם לעשות את זה - למה לא? 


דוידה לחמן-מסר:	אני  מבקשת  שההערה  שאמרת  לי  כן, שאפשר לתת 
 	מספר רישיונות כלליים לגבי תשתית של בעל רשיון כללי אחד, שזה גם אפשרי להיכנס; שאין במתן רשיון כללי אחד בעבור תשתית אחת כדי למנוע מתן רשיון כללי נוסף בעבור אותה  תשתית. 


קריאה:	אין  טעם שתהיה הוראה כזאת ספציפית. אין באמת 
 	מניעה. 


דוידה לחמן-מסר:	ישנה  תשתית  הכבלים.  כמה  בעלי רישיונות שידור 
 	כלליים יכולים להיות בעבור תשתית הכבלים?  אחד 
 	או 2 או 3? 


קריאה:	זה לא החוק קובע.



דוידה לחמן-מסר:	מי קובע את זה? 


קריאה:	אין שום מניעה בחוק להסדר כזה. 


דוידה לחמן-מסר:	אני  אראה לך את  הסעיף  הבא.  הסעיף  הבא אומר: 
 	"אין במתן רשיון כללי לשידור כדי למנוע מתן רשיון מיוחד לשידור, לסוג שידורים הכלול ברשיון הכללי לשידור". צריך להוסיף "ואין במתן רשיון כללי אחד בעבור אותה תשתית, כדי למנוע מתן רישיונות כלליים נוספים".


קריאה:	אבל פה אין עוסקים בתשתיות. פה עוסקים 
 	ברישיונות שידור. 


דוידה לחמן-מסר:	לא.   עוסקים   פה    ברישיונות    כלליים.     
 	לרישיונות הכלליים יש  מוקדי שידור. אתם רוצים שיוכלו מספר אנשים ממוקדי שידור להתחבר לאותה תשתית? מדוע איננו אומרים זאת? 


היו"ר אברהם פורז:	ואם אין אנו אומרים זאת, אזיי אי אפשר?


דוידה לחמן-מסר:	אם  אנחנו  אומרים את זה, יש ספק. היום המצב 
 	הוא מאוד פשוט. חברות הכבלים מחר יבקשו רשיון כללי ויקבלו אותו במגבלות שאני מקווה שתשימו בכל זאת. מחר אבוא אני, ואני אקים חברת תקשורת, ויהיה לי מוקד שידור; ואני ארצה להתחבר לרשת הכבלים עם מוקד השירות שלי ולהפיץ לחבר הכנסת מיכאל איתן את הערוצים שלי…


היו"ר אברהם פורז:	אנחנו בעד זה שתוכלי.


דוידה לחמן-מסר:	או אז, צריך לכתוב את זה בצורה מפורשת.


היו"ר אברהם פורז:	גברת  אתי  בנדלר,  שמעת  את  ההערה.  בדקי   את 
 	הנוסח, ותראי אם זה נשלל. אם זה נשלל, אנחנו בעד 
 	שהיא תוכל להקים חברת שידור. 


מיכאל איתן:	לשדר באמצעות כל התשתיות.


היו"ר אברהם פורז:	סעיף  קטן  ג': "השר  רשאי  לתת  רשיון  לפי  סעיף 4 
 	להקמה,  קיום או הפעלה של מוקד שידור, למי שאינו 
 	בעל רשיון שידור". 



בני איינהורן:	אלה אינם כל הכללים של נושא השידור. מי שמקים 
 	מוקד שידור, צריכים לחול עליו כל הכללים.


היו"ר אברהם פורז:	ברור. 


בני איינהורן:	זה להעביר. זה אינו מה שכתוב.


יזהר טל:	הוא  רק  מפעיל  את  המוקד. אין הוא   יכול   להפיץ 
 	שידורים. 


דוידה לחמן-מסר:	זה בסדר גמור. מה לא חל עליו?


אתי בנדלר:	אין  לו רשיון שידור. או אז מה הבעיה?  הוא איננו
 	המשדר בעצמו; הוא רק בעל מוקד השירות. 


היו"ר אברהם פורז:	אתם  כמובן  תוכלו  לסבך  אותי, כדי  שאני בסוף לא 
 	אדע שום דבר. מר בני איינהורן, זה כל כך פשוט. אם זו עבודה טכנית, היא איננה טעונה שום עניין. אם זו עבודת תכנים, היא כמו כל  משדרי התכנים. 


אתי בנדלר:	סעיף קטן ד' בטל.


היו"ר אברהם פורז:	מה אומר ד'?


אתי בנדלר:	"בעל  זיכיון  יקבל  רשיון, הכל  לפי  הוראות  ופקודה 
 	וככל שנחוץ לצורך הקמה, הפעלה וקיום של ציוד אלחוטי, שהוא חלק מרשת הכבלים, בתנאים ובהיקף שייקבעו ברשיון".


היו"ר אברהם פורז:	בסדר.  אנחנו  נעשה  הפסקה  של  רבע  שעה,  ונמשיך 
 	למשך עוד שעתיים. 


אתי בנדלר:	סעיף  14  להצעת החוק, החלפת סעיף 6ח'. 6ח' מדבר 
 	על מכרז פומבי שתפרסם המועצה. 


היו"ר אברהם פורז:	ראי את הנוסח החדש, ונראה אם הוא טוב.



אתי בנדלר:	"מתן  רשיון שידור – א. השר רשאי, לאחר התייעצות 
 	במועצה, להעניק רשיון שידור ולקבוע בו תנאים, ורשאי הוא להורות כי הרשיון יוענק בדרך כל מכרז. רשיון השידור יכול שיהיה כללי או מיוחד. אין במתן רשיון כללי לשידור כדי למנוע מתן רשיון מיוחד לשידור מסוג שידורים הכלול ברשיון הכללי לשידור".  כאן אנחנו חוזרים בעצם לוויכוח שהיה קודם. כאן מדובר על כך שהוא רק יתייעץ במועצה. אתה אמרת קודם בעניין רשיון כללי, שזה יהיה בהסכמת המועצה. 


היו"ר אברהם פורז:	בוודאי.  מה  שאנחנו  אומרים  זה דבר פשוט. כל דבר  
 	שנוגע לטלוויזיה, השר נותן רשיון פורמלי, כשהסמכות שלו היא סמכות של חתימת קיום. הסמכות המהותית היא בידי המועצה לשידורי הכבלים. 


אתי בנדלר:	או אז זה יהיה "השר רשאי באישור המועצה"?


דוידה לחמן-מסר:	זה  מה  שהיא אמרה לך בין השורות, שבמקום שלשר 
 	יש סמכות, הוא יודע איך לכפות את רצונו. 


היו"ר אברהם פורז:	אנחנו   נסדר  את  הנוסח   שיהיה    ברור.    הסמכות 
 	המהותית למתן רשיון היא בידי המועצה. רק לאחר החלטת מועצה, השר חותם חתימת קיום ונותן את הרשיון. 


אתי בנדלר:	 לא: "השר רשאי להעניק רשיון באישור המועצה או 
 	בהסכמת המועצה". 


היו"ר אברהם פורז:	לא. המועצה תקבע מי יקבל רשיון.


דוידה לחמן-מסר:	"המועצה רשאית באישור השר".


היו"ר אברהם פורז:	כן. " המועצה רשאית באישור השר".


אתי בנדלר:	אזיי אם כך, הרשיון יהיה על ידי המועצה.


קריאה:	"השר רשאי לאחר אישור המועצה".


דוידה לחמן-מסר:	השאלה  למי  מוגשת  הבקשה.  "השר   רשאי    לאחר 
 	אישור המועצה" זה יפה מאוד. 



היו"ר אברהם פורז:	"השר  רשאי  לאחר אישור המועצה". אבל את 
 	התנאים הוא לא הקובע - זאת המועצה שקובעת. 


אתי בנדלר:	מה זה "לאחר אישור"? "באישור המועצה".


היו"ר אברהם פורז:	"לאחר  אישור  המועצה".  וגם  ברור  לגמרי  
 	שהתנאים והכל הם של המועצה. 


אתי בנדלר:	עניין   שני  באותו  משפט: "ורשאי  הוא   להורות   כי 
 	הרשיון יוענק בדרך של מכרז". דהיינו, ההחלטה אם ייערך מכרז - לא ייערך מכרז בלעדי בהתאם לנוסח הקיים של השר. 


היו"ר אברהם פורז:	לא. המועצה. אם זה טלוויזיה, זאת המועצה. 
 	המועצה קובעת  אם  יהיה  מכרז או יהיה רשיון.  אנחנו רוצים שעניין הטלוויזיה יהיה ברשות המועצה.


אתי בנדלר:	"ורשאית  המועצה להורות כי הרשיון יוענק בדרך כל 
 	מכרז". 


יואל נווה:	אני  חושב  שהרעיון  של מועצה ציבורית נכון בכל מה 
 	שקשור לתוכן; אבל  יש הסדרה כלכלית, שיכול להיות  שיש לה   משמעויות   לצד   התוכנית   שלו.


היו"ר אברהם פורז:	מה ההסדרה הכלכלית שיש פה? 


יואל נווה:	עניין  של  מכרז  או  רשיון  לכל  דורש  הוא   החלטה 
 	שבעיקרה אינה התערבות.


היו"ר אברהם פורז:	הבה  לא  ניתמם.  לשר  יש   השפעה  מאוד  גדולה  
 	על המועצה. יש לו הרבה נציגים שם. יושב ראש המועצה זה איש שלו. אנחנו רוצים במידת מה לשים לו קצת אזיקים.


יואל נווה:	אני  מסכים  לכל  מה שקשור לעובדה שאין זה ראוי 
 	ששר, כשר,  יתערב  בשיקולים  של  קביעת  תכנים 
 	בערוצים משדרים. זה ברור.


היו"ר אברהם פורז:	אבל  הוא יכול, באמצעות התנאים הכלכליים,  
 	להשפיע על התכנים. אני איני רוצה לתת לו דריסת רגל שם, עם כל הכבוד. דריסת הרגל הרצינית שלו היא בזה שהיושב ראש הוא איש שלו. זה כבר מרחיק לכת  מאוד, ועוד נציגים שיש לו שם - וזה בתוך משרד התקשורת ואיננו גוף עצמאי. 


יואל נווה:	יחד  עם  זה,  שים  לב  שלדוגמה  בעניין  של ערוצים 
	מסחריים בקביעת המסגרת הכלכלית, ההסדר לגבי מספר הערוצים, הדרך והעבודה הוא בחקיקה ראשית. כאן צריך לזכור שעדיין המדיניות בהקשר של עניין הסדרה כלכלית של העניין הזה…


היו"ר אברהם פורז:	אינני  רוצה  לתת לו פתחון פה כלכלי, כי הוא בסוף 
 	דרך ה"כלכלי" יגיע לתוכן.  במה מפריע לך האיסור 
                                                                           הזה?

יואל נווה:	המדיניות  בכל מה שקשור למכרז או רשיון, היא דבר 
 	שנכון להשאיר בידי הממשלה ולא בידי גוף, שהוא אומנם  חלק מהממשלה, אבל רוב אנשיו הם נציגי ציבור. 


היו"ר אברהם פורז:	המצב  הוא  כזה:  בתחום  שידורי הטלוויזיה אני 
 	רוצה לנתק את הפוליטיקאים ואת הממשלה ככל שאני יכול יותר, ומה לעשות שלשר יש השפעה - גם כך תהיה לו השפעה. אם אין לו השפעה על ראש המועצה לכבלים זה די רע. אבל על ידי זה, ברגע ששר במועצה הוא גם יושב ראש, הוא איננו כל יכול. אפילו יושב ראש המועצה, שהוא עושה את דברו של השר ועל המועצה, אינו תמיד זוכה לרוב. יש לו גם אפשרות לעמוד מול השר, כי הוא אומר לו: הדרישה האבסורדית שלך, גם אם אני רוצה להעביר לך אותה, כי אתה מינית אותי, ואני חייב לך את כל חיי - זה לא יבוא במועצה. זה מין דיאלוג כזה. אינני רוצה לתת לידי השרים יותר מדיי.


	ככל שמדובר בטלוויזיה, הגורם המהותי בעל הסמכות האמיתית הוא המועצה. השר נותן חתימות. ככל שנוגע לטלקומוניקציה, לתקשורת, אנחנו ניתן לשר את כל הסמכויות. 


אתי בנדלר:	אבל כל סעיף 6ח' מדבר על שידורי טלוויזיה.


היו"ר אברהם פורז:	בסדר, אז הבה נתאים אותו.



יזהר טל:	אני  רוצה  להעמיד  הבחנה. הסעיף הזה עושה הבחנה 
 	לפחות לפי שיטתנו. הרי בנוסח האחרון שלנו זה לא לאחר התייעצות במועצה, אלא אנחנו הבחנו בין 2 סוגי רישיונות השידור, רשיון כללי לשידור ורשיון מיוחד לשידור - ולפי שיטתנו, רשיון מיוחד ל"סיפור", אכן - כיוון שעניינו רק עניין התכנים, דורש את הסכמת המועצה, כפי שאתה אמרת "אישור המועצה". אבל לגבי רשיון כללי לשידור, כיוון שהוא עוסק בלא מעט היבטים שאין למועצה כל קשר אליהם, ופה אני מדבר בראש ובראשונה על כל הצדדים הטכנולוגיים של הפעלת מוקד השידור; אלה אינם עניינים שהם בפיקוח המועצה. לכן היה נראה לנו שבתחום הזה יהיה יותר נכון, ויהיה מאזן יותר נכון בין השר למועצה, שזה יהיה בהיוועצות.


היו"ר אברהם פורז:	דוקטור  יזהר  טל,  אני  רוצה  להגיד  לך  מה  הבעיה 
 	שלנו. יש לנו פה בעצם מערכת אחת שמשרתת שתי דיסיפלינות. יכול להיות גם מצב שנניח שהשר יש לו בעיה עם השידורים; הוא יכול להיתקל במערכת בתחום הטלקומוניקטיבי. אינני יודע בדיוק איך פותרים את הבעיה הזאת. אבל אני חושב שהשר, לאחר אישור המועצה - זה בסדר. השר נותן את הרשיון, והמועצה מאשרת. אם יהיה לכם רעיון יותר טוב עד הפעם הבאה, נשקול אותו.


אתי בנדלר:	וההחלטה  שהרשיון יוענק בדרך של מכרז תהיה 
 	של המועצה. 


היו"ר אברהם פורז:	כן. ככל שמדובר בטלוויזיה. 


אתי בנדלר:	אנחנו  מדברים  כאן  על רשיון שידור. "ב. השר רשאי 
 	לאשר בקשה לרשיון שידור, להתנות מתן הרשיון בתנאים שיש לקיימם לפני מתן הרשיון או לאחריו, לרבות לעניין תשלום אגרות ומתן ערבויות והדרכים למימושן, ורשאי הוא לדחות בקשה לקבלת רשיון שידור, תוך מתן נימוקים בכתב לדחייה". 


היו"ר אברהם פורז:	גם זה המועצה.


אתי בנדלר:	אפשר לכתוב: "בכפוף להוראות סעיף קטן א'". 


דוידה לחמן-מסר:	מדוע השר רשאי לשנות את תנאיו של רשיון השידור? 


היו"ר אברהם פורז:	באישור המועצה.


אתי בנדלר:	האם הכל  באישור  המועצה -  כל  מה שיש כאן 
 	בסעיף קטן ב'? 

היו"ר אברהם פורז:	גברת  דוידה  לחמן-מסר, אני רוצה להזכיר לך של מי 
 	הרעיון לעשות את המועצה הזאת בתוך משרד התקשורת, ואתם נתתם למועצה הזאת הרבה פחות אוטונומיה מאז שאנחנו בזמנו רצינו לתת לה. 


דוידה לחמן-מסר:	אם  אדוני  יגיש  הצעת  חוק  פרטית אחרת,  אנחנו 
 	נשקול אותה.


היו"ר אברהם פורז:	אני  כבר  אינני  חוזר  על  מה שעשיתי לפני 15
 	שנה. אבל אנחנו רצינו שהיא תהיה מאוד מאוד עצמאית, ואתם רציתם שהיא תהיה בתוך משרד התקשורת. 


דוידה לחמן-מסר:	יכול להיות שטעינו.


קריאה:	סעיף ההגדרות יצטרך לעבור שינוי. 


דוידה לחמן-מסר:	לא  צריך  שהיא  תהיה  תאגיד.  די בזה  שיהיו   לה 
 	סמכויות כמו של הממונה להגבלים עסקיים; שיהיה לה סעיף תקציבי נפרד, תהיה לה הסמכות להתקשר בחוזים - והפכנו אותה ל-PUC קטן בתוך הממשלה, וזה חשוב מאוד.


היו"ר אברהם פורז:	אני  אינני  רוצה  לעשות מהפכה מוחלטת. אנחנו 
 	נשאיר בסעיף קטן ב': "על דעת המועצה". 


אתי בנדלר:	"על דעת" או "באישור"?


היו"ר אברהם פורז:	"באישור". 


אתי בנדלר:	אזיי,  אם  כך,  יש  כאן  בסעיף קטן ב' גם סמכות 
 	לקבוע תנאים  לעניין תשלום אגרות ומתן ערבויות והדרכים למימושם. האם גם אלה, הכל באישור המועצה? 


היו"ר אברהם פורז:	הכל הולך למועצה. 


אתי בנדלר:	הכל  באישור  המועצה.  סעיף  קטן  ג':  "השר  רשאי 
 	לשנות".

היו"ר אברהם פורז:	"באישור המועצה".


אתי בנדלר:	"השר, באישור המועצה,  רשאי  לשנות   את תנאיו 
 	של רשיון שידור, לרבות  מחירי השירותים, להוסיף עליהם או לגרוע מהם, ובלבד שניתנה קודם לכן הזדמנות נאותה לבעל הרשיון להשמיע את טענותיו". בפני מי? בפני המועצה, או בפני השר, או בפני שניהם? 


היו"ר אברהם פורז:	בפני שניהם, אני מניח.


אתי בנדלר:	או אז  אני  חושבת  שלא  נשנה  את זה. "לעניין זה 
 	יובאו בחשבון, בין השאר, השיקולים האמורים בסעיף 6ח'1- וכן השינויים שחלו בטכנולוגיה הנוגעת לשידורים".

	ד.  " השר  רשאי  לקבוע  את  ההליכים   למתן  רשיון 
 	שידור, בין במכרז ובין שלא במכרז".

 
יזהר טל:	אני  רוצה  רק  לנסות להמחיש מדוע לשיטתנו הגישה 
 	הגורפת הזאת, שהכל מועצה אינה תמיד מתאימה. למשל, בעניין של מחירי השירותים. למועצה אין מחלקה כלכלית שבודקת מחירים כאלה או מחירים אחרים. 


היו"ר אברהם פורז:	אזיי אתם תעשו.


דוידה לחמן-מסר:	לא הוציאו את השר. אמרו: "השר באישור
                                                                           המועצה".  

יזהר טל:	כן.  אבל  ישנה  כאן  העברה  גורפת  של כל התחומים 
 	למועצה  שאין  לה  כלים  לטפל  בהם.  היא איננה יכולה  להיעזר  בשר. היא  צריכה  לייעץ  לו  בנפרד.


היו"ר אברהם פורז:	או אז,  השר   יבוא   עם   הניתוח   הכלכלי    שהוא   
 	עשה במחלקה הכלכלית אצלו ויגיד להם ככה; ואם אין סיבה מיוחדת, הם יאשרו את זה. אבל אני רוצה פיקוח - שהוא לא יהיה "בעל הבית" לבדו שם.


בני איינהורן:	ואז  אתה חורג, כאילו היא עוסקת בטכנולוגיה. אתה 
 	רוצה להפריד בין טלוויזיה וטכנולוגיה. 


היו"ר אברהם פורז:	אתם  יודעים  שאל-קאפונה  בסוף  "ישב" על מס 
 	הכנסה. על שום דבר לא תפסו אותו. רק על זה הוא ישב. אפשר באמצעות הכסף והטכניקה ליישב את העניין. אם אני רוצה לסגור מישהו, איני צריך להגיד לו: אל תשדר את השידור הזה, שזה מאוד איננו מוצא חן בעיניי. אני אטיל עליו מסים, אגרות, תנאים - טכנולוגיה כזאת שהוא חייב לגמור כך. אזיי אינני רוצה, בהכרח שמדובר בשידורים, זה דבר רגיש - אנחנו רוצים שזה יהיה פחות פוליטי. לא שאני תמים לחשוב שהמועצה הזאת היא "סופר עצמאית", אבל היא איזה שהוא בלם ואיזון.


אתי בנדלר:	ד. "השר  רשאי  לקבוע  את  ההליכים   למתן    רשיון 
 	שידור, בין במכרז ובין שלא במכרז".


היו"ר אברהם פורז:	באישור המועצה. המועצה תקבע ותאשר. 


דוידה לחמן-מסר:	אדוני,  אני "ארים  את  הכפפה",  ואנו  נציע   
 	סעיפים כדי לחזק את המועצה ולתת לה המלצה של עצמאות בתוך הממשלה, כי התלות שלה היום היא מאוד קשה.


אתי בנדלר:	ה':  "הורה  השר  כי  רשיון  יוענק  בדרך   של   מכרז, 
 	כאמור בסעיף קטן א', רשאי הוא להורות כי בחירת בעל הרשיון תתבסס, בין השאר, על גובה סכום דמי הרשיון שיציעו מתמודדים במכרז". 


היו"ר אברהם פורז:	אני    שואל   את   הגברת  דוידה   לחמן-מסר:   האם 
 	כשאומרים את זה, בין השאר, זה איננו אומר שזאת דרך המלך? אם אומרים שהורה השר רשיון בדרך של מכרז.


דוידה לחמן-מסר:	רשאי בין השאר.


היו"ר אברהם פורז:	מדוע  אני  צריך לומר  "על  גובה  סכום  דמי  הרשיון 
 	שיציעו  המתמודדים"?   עכשיו  אני  מתחיל  לריב  
 	עם האוצר.

דוידה לחמן-מסר:	אנחנו  עברנו  ביחד  את ה"ביוטי קונטקסט" הנפלא 
 	של המכרז לשידורי כבלים, עם ההבטחות "מפה ועד להודעה חדשה" של הזכיינים, ואף של מר אבי גבאי - שגם הוא היה חבר מועצה אחרי זה. 


היו"ר אברהם פורז:	אני  זוכר  שהפחד  שלי  היה  אחר  לגמרי.  הפחד שלי 
 	היה שאני נשאר עם המכרזים ביד. היו אצלי המון אנשים, שבאו והתעניינו, ושאלתי אותם אם הם "הולכים על זה"; הם אמרו: קרוב לוודאי שלא. אין זה  נראה. כולם פחות מהפיראטים. אמרו שברגע שיבוא בעל הזיכיון החוקי, הפיראטים של "חצי עולם תחתון" יחתכו להם את החוטים ויחבלו להם במערכות, ושבארץ כולם התחברו באופן בלתי חוקי, ושבעבור זה זה נכשל, ואף אחד איננו מתחבר. האמת היא שהיה "מזל אחד גדול" לכבלים, שהערוץ השני התעכב מעבר לנדרש. 


דוידה לחמן-מסר:	אני  שמחה שאדוני רוצה לחזור על ההיסטוריה, אבל 
 	אני רוצה קצת ללכת אל העתיד. מתי יש בכלל מקום למכרז? התפיסה שלנו ושל אנשי האוצר שיש מקום למכרז, כאשר מלכתחילה יש מצב של כשל. זאת אומרת: יש תשתית מוגבלת, או שאתה באמת חושב שצריך להתערב כדי לעשות משהו שאם לא תעשה אותו, הוא לא יקרה. אם כתוב כאן בין השאר: צריך לשקול, נאמר ערוץ ים תיכוני. אני בכוונה אומרת: ערוץ הפקות מקור. בהחלט יכול להיות שדווקא ערוץ כזה שקשה להרים אותו, אבל אנחנו רוצים לעשות מכרז, כי יש מספר מתמודדים. יכול להיות ששם היתרון הכספי איננו מרכזי. 


היו"ר אברהם פורז:	זאת איננה  השאלה. השאלה היא אם ברגע שכתבת 
 	את זה כך... 


דוידה לחמן-מסר:	לא.  זאת איננה  דרך  המלך.   בין   השאר הוא  רשאי   
 	להורות. 


היו"ר אברהם פורז:	כשאת כותבת את זה כך, לדעתי את אינך יכולה בכלל 
 	לקבל את  העובדה שלא נתת לשר לקבוע.


דוידה לחמן-מסר:	לא  נכון.  בין  השאר  על  גובה   רשאי  הוא   להורות. 
 	דוקטור יזהר טל ואני הרבה זמן "חיים" על סעיף כזה גם בנוסח סעיף 4, והשר רשאי להורות כי בחירת בעל הרשיון תתבסס בין השאר על גובה הסכום. 


היו"ר אברהם פורז:	בהנחה  שהסעיף  הזה איננו  קיים,  האם  אין   
 	יכולים להעדיף את זה שנתן לשר לקבוע? 


אתי בנדלר:	בוודאי שכן.


קריאה:	החשש הוא שאין טענה כזאת.


היו"ר אברהם פורז:	כי אסור את ההצעה הגבוהה? 


דוידה לחמן-מסר:	"פרטנר"  עשו  בלי  סעיף  כזה.  אנחנו חשבנו שבעידן 
 	חוקתי, כאשר אתה רוצה להעדיף במכרז, בין היתר, את מי שמציע את הסכום הגבוה ביותר, אמור את זה. זאת בגלל התפיסה החוקתית של החקיקה, כי גם בחוק ה"בזק" המקורי זה לא היה, ואנחנו הכנסנו אותו לסעיף 4. התקנות אינן חלות על זה. התקנות "חובת מכרזים" שהעורך דין מוקדין מדבר עליהן, אינן חלות על המכרז הזה, שהוא מכרז שמוסדר בחוק. 


היו"ר אברהם פורז:	אני  שואל  שאלה  פשוטה:  כאשר אין אומרים כלום, 
 	האם אי אפשר במכרז להעדיף את זה שתהיה לו ההצעה הכי גבוהה? האם זה הופך למינוס שההצעה היא הכי גבוהה? זה הופך למכשול.


דוידה לחמן-מסר:	אני  חוזרת  ואומרת: אדוני,  הראיה  שבתקנות חובת 
 	מכרזים קבעו את מה שקבעו. תקנות חובת מכרזים וחוק חובת מכרזים אינן חלות כאשר דין  מיוחד מסדיר מכרז. אנחנו עברנו הרבה בג"צים עם כל ידידינו סביב השולחן הזה, וכל פעם כשהיה חסר "הצ'ופצ'יק של הקומקום" (כהוא זה), הוגש בג"צ. אזיי אנחנו היום מקבלים על עצמנו חקיקה מעט יותר מלאה.  לכן אני מציעה, בין יתר השיקולים והעלות, על הטענה שלך…


אתי בנדלר:	אני  רוצה  לשאול  אותך:  הסעיף   הזה   יישאר   כפי 
 	שאתם הצעתם כאן. בין השאר זה בין יתר השיקולים - זה ברור. נניח שיקבע השר משקולות, יקבע מהן אמות המידה לבחירת הזוכה, ויקבע שהשיקול של גובה זה זכות. דמי הרשיון שיציעו המתמודדים יהיו 90 אחוז. האם זה יהיה חוקתי במקרה הזה? האם זה יהיה חוקי? 


דוידה לחמן-מסר:	כן. הכל בסדר. 


יואל נווה:	יש דוגמה לכך במכרז  שפורסם לגבי הערוץ המסחרי 
 	הנוסף. הסעיף  הזה הוכנס באותו נוסח לתוך הצעת חוק הרשות השניה, כדי לאפשר מכלל שיכלול בין השאר…

היו"ר אברהם פורז:	כן.  אבל אתם עכשיו אינכם יודעים מה יהיה לכם 
 	בסוף. אתם יודעים עכשיו איך נכנסתם בחוק; אתם אינכם יודעים מה יקרה לכם, אם אתם תעדיפו אחד שהצעתו יותר נמוכה. 


יואל נווה:	הסעיף נועד כדי לאפשר ליצור מצב שבו אחת מאמות 
 	המידה  תהיה  עניין  גובה דמי הזיכיון החד הפעמיים 
 	שישולם.


היו"ר אברהם פורז:	זה  ברור.  איש איננו  חולק  על  זה.  רק אני פוחד 
 	יותר מזה,  שאחרי  שהכנסת את זה ככה, זה נראה לי 
 	חזות הכל. 

יואל נווה:	עובדה שלא. 


אתי בנדלר:	זו  איננה  חזות  הכל, אבל אני חושבת שכאשר 
 	אומרים "בין  השאר",  אי  אפשר  יהיה  לתת  לזה  משקל מאוד גבוה. דווקא אני חוששת מהצד השני.


היו"ר אברהם פורז:	אם  יעדיפו  את זה שהצעתו איננה הכי גבוהה, יבוא 
 	בית המשפט ויאמר: הנה המחוקק, "ברחל בתך הקטנה", "העלה על ראש שמחתו" את עניין המחיר, ואתם - נכון שלא באופן מוחלט, אתם התעלמתם. 


עמית שכטר:	הרשה  לי  להסכים  איתך  בעניין  הזה,  משום שנוצר 
 	כאן מצב יותר גרוע. אומרת חברתי, הגברת דוידה לחמן-מסר, שהנה נכשלנו. הבטיחו הבטחות, ומה קיבלנו? רק הבטחות; ואין לנו אכיפה, ואין לנו סנקציות – או אז קיבלנו שירות לא טוב. נניח שזאת הטענה שלה. ואם ישלמו כסף, האם כי אז זה יבטיח שכן יהיה שירות טוב? הלוא זאת הבעיה פה, שבזה שקובעים את אמות המידה של כסף, אין מבטיחים שום דבר - רק שיהיה כסף בקופה - ולכן זה איננו תורם לשום דבר. 


דוידה לחמן-מסר:	ההצעה  היעילה  של  המקורות  אצלי בעולם הכלכלי 
 	אומרת: כסף. 


היו"ר אברהם פורז:	נניח  שאתה  בוועדת  מכרזים,  ויש  לך 10   הצעות, 
 	ומבחינת היופי - כולן יפות, אזיי בסוף אתה הולך 
 	ל"שורה האחרונה" ומחפש את הכסף.


עמית שכטר:	אבל  בכל  זאת,  זאת  דרך  שכל  מה שהיא גורמת  
 	זה, שבסופו של דבר, בייחוד כאן בעניין של תכנים, אבל גם בתחומים אחרים - שהעניין הזה יעלה בהם בוודאי לדיון כאן -  ולכן אני מעיר על זה גם ממקום מושבי הנוכחי -  שבסופו של דבר מה שיקרה, שהכסף יילך לקופת המדינה ולא לטובת המוצר  שאותו רוצים כאן, שזה לטובת הציבור. 


מוריאל מטלון:	השר  רשאי  לקבוע  אמות  מידה   לפי   אמות   מידה 
 	לבחירה במכרז, לרבות שיקול כספי, ואז פתרנו את כל העניין. יש אמות מידה. הן יכולות להיות שירות. הן יכולות להיות אמות מידה שונות,  לרבות האלמנט הכספי.


היו"ר אברהם פורז:	אזיי זה ברור שאנחנו איננו חייבים  לקחת את 
                                                                           הגבוה. 

מוריאל מטלון:	אתה  פותח  במילה אמות מידה, ואמות המידה - 
 	ברור שהן יכולות להיות איכותיות. 



היו"ר אברהם פורז:	הצעתך נראית "על פניה" כטובה.


יואל נווה:	כמו  שאמר  גם  מר  אבי גבאי, העובדה שמי שמשלם 
 	סכום כסף, כי הוא חושב שנכון  לשלם בתחרות כדי לזכות בעניין, יוצר מצב שיש לו אינטרס מאוד חזק לרוץ, להפיל ולמכור את שירותיו מהר ככל האפשר. יש גם בזה אלמנט. הדבר, מעבר לזה, גורם לכך שהגורם הזה של ההצעה הזאת הוא בדרך אובייקטיבית חסר כל שיקולים שהם שיקולים שאינם אובייקטיביים. לכן הוא תורם גם כן לאיכות המכרזים ולאיכות הבחירה במכרזים. הרעיון כמו שנאמר, ויימצא הסעיף אשר יימצא, הוא לאפשר את הדבר הזה, כדי שלא תקום ותעלה טענה שאומרת שאין ניתן לעשות את זה לפי העניין הזה, ושזה איננו ראוי, ושאי אפשר. 


היו"ר אברהם פורז:	טוב.  אני חושב שההצעה שמר מטלון מוריאל הציע 
 	היא טובה. ראה נא מה הבעייתיות בעניין הזה. לוועדת מכרזים קל מאוד לעבור עם מחיר. זה פותר את בעיית המכרז בקלות רבה. בדקת את ההצעה הכי גבוהה; נתת אותה למישהו. אפשר אף לתת לאיזה שהוא פקיד לבדוק מי ההצעה הכי גבוהה. אף אין צורך בוועדה. אבל ברגע שזה הולך, אתה ממסה את הענף. באיזה שהוא מקום עם כל מיני זכיינים ובכל מיני שלבים, המדינה כל פעם "חותכת" משהו - אזיי זה מיסוי עקיף. מי ששילם בעבור דמי הזיכיון שלו הרבה כסף, באיזה שהוא מקום ינסה להחזיר לעצמו את ההשקעה או ש"ישבור את הראש". אם הוא שובר את הראש, והשידורים נפסקים - זה לא טוב. אנחנו איננו מעוניינים. אם הוא העלה את המחיר, אזיי באיזה שהוא מקום השאלה היא אם אנחנו רוצים שמלבד מס הכנסה, מס ערך מוסף, מס בולים, מס שבח וכל זה, גם  יהיה מס על טלקומוניקציה, מס יסף כזה. אולי כן - אולי לא. 


אתי בנדלר:	מי קובע את אמות המידה?


היו"ר אברהם פורז:	באישור המועצה.


אתי בנדלר:	או אז, המועצה תקבע את אמות המידה.

היו"ר אברהם פורז:	זאת  אומרת:   כמה   נותנים  לטיב  התוכניות,   
 	לרמת האנשים ולכל הדברים האלה. אני יכול להבין את נטיית הלב ללכת לפי ההצעה הגבוהה ביותר ולגמור את ה"סיפור" וגם לגבות כסף. אני רוצה להגיד לך שיושב ראש ועדת מכרזים אמיץ, עם גוף אמיץ מאחוריו,  יכול לנמק באופן מבוסס מדוע הוא העדיף הצעה מסויימת. הבה נניח ככה שזאת קבוצה שבאמת אין לה שום קשר לתקשורת, מעולם לא עסקה בתקשורת - מה שיש להם הוא תחומים אחרים לגמרי, והצוות המקצועי שהם מציעים הוא די נחות; אין בתחום היצירתי ולא כלום, וזה נראה על פני הדברים. יכול להיות שאפשר להעדיף קבוצה אחרת שמציעה פחות - אינני  יודע. אני איני נבהל מהעניין של "ביוטי קונטקסט". עובדה שזה נערך כל שנה. 


עדי בירן:	הייתה  דוגמה   כזאת   בשוק  הציבורי  בישראל  לפני 
 	שבועיים-שלושה, בלי להתייחס למה ש"בזק" עשתה בצדק או לא בצדק בעניין פלאפון. זיכרו נא מי הציע את ההצעה הכלכלית הכי טובה, ואני חושב ש"בזק" ראויה לשבח על זה שהיא פסלה אותה. אנשים שמחזיקים קזינו. אבל זאת השגיאה ללכת על המחיר הגבוה ביותר, ומדבר כאן מישהו ששילם או המייצג קבוצה ששילמה מחיר גבוה ביותר - שגיאה עצומה. 


היו"ר אברהם פורז:	העניין  הוא מאוד מורכב ומסובך. מדוע? כי אם אתה 
 	אינך מעדיף את ההצעה הכי גבוהה, יש גם פתח לשחיתות. השיקולים יכולים להיות מוזרים לגמרי. לפעמים זה יכול להיות "מכובס" בפנים בשיקולים מוזרים עוד יותר, שזה שגם אינו ראוי, גם לא שילם כלום. ובכל זאת, כל החוכמה היא לנסות, ואז לפעמים יש עתירות, ובית המשפט בודק. 


אתי בנדלר:	אני  רוצה לוודא שהבנתי נכון את החלטת אדוני. 
 	בסעיף קטן ה' קבע השר בהתאם לסעיף קטן ד' כי בחירת בעל רשיון תיעשה באמצעות מכרז: "יקבע השר באישור המועצה אמות מידה לבחירת בעל הרשיון, לרבות גובה סכום דמי הרשיון שיציעו המתמודדים במכרז".


היו"ר אברהם פורז:	"ורשאי הוא לקבוע בין היתר…"


אתי בנדלר:	לא.  "לרבות"  זה  "רשאי  לקבוע". אני לא הבנתי מי 
 	קובע את אמות המידה. 


היו"ר אברהם פורז:	נא לקרוא את הסעיף שוב. 


אתי בנדלר:	"קבע השר בהתאם לסעיף קטן ד' כי בחירת בעל 
 	רשיון תיעשה באמצעות מכרז, יקבע השר באישור 
                                                                           המועצה…"

היו"ר אברהם פורז:	"תקבע המועצה".


אתי בנדלר:	"תקבע  המועצה  אמות  מידה  לבחירת   בעל   
 	הרשיון, לרבות  גובה  סכום  דמי הרשיון שיציעו 
 	המתמודדים במכרז".


היו"ר אברהם פורז:	"ורשאית היא…" 


אתי בנדלר:	רשאית היא מה? 


היו"ר אברהם פורז:	לכלול  בין אמות המידה גם את אמת המידה של ככה 
 	וככה. 


אמיר לוי:	בכל  הסעיף,  מי שקובע  זה   השר,   בהתייעצות    או 
 	באישור המועצה. אני גם חושב שגם פה צריכה להיות דריסת רגל גם לממשלה, מכיוון שלעיתים כולם מסכימים שיש צורך דווקא באמות מידה.


היו"ר אברהם פורז:	השר, אבל הוא צריך אישור מועצה לזה.


אמיר לוי:	בסדר.


היו"ר אברהם פורז:	אם הוא קבע שיש מכרז.


אמיר לוי:	אני מדבר על אמות המידה. 


היו"ר אברהם פורז:	השר קבע שיש מכרז. המועצה קובעת את הכללים.


אמיר לוי:	לפעמים יש  צורך,  דווקא  מכוח  הנסיבות, דווקא  כן 
 	בכסף - תחרות על כסף.


היו"ר אברהם פורז:	לא שללנו את זה.


אמיר לוי:	אם  אתה   נותן   למועצה   את   הסמכות    בלי   שום 
 	מעורבות  של   השר,   בהגדרה  היא  תמיד  תקבע רק 
 "ביוטי קונטקסט", מכיוון שהכסף איננו מופנה אליה. 


היו"ר אברהם פורז:	מי אמר לך את זה?


אמיר לוי:	מכיוון  שהכסף אינו הולך אליה, ותמיד יצא רק 
 	"ביוטי קונטקסט". לכן גם פה צריך את זה באישור 
                                                                           השר".  

היו"ר אברהם פורז:	אתה  על  ידי  זה  מטיל   איזה   שהוא   דופי    בחברי 
 	המועצה. אין לי ספק שבין הפרמטרים יהיה גם 10 אחוזים או 20 אחוז  -הכסף, אבל יהיו 80 אחוז גם דברים אחרים. 


אמיר לוי:	אתם מטילים דופי בממשלה שאינכם סומכים עליה 
 	בקביעת אמות המידה.


היו"ר אברהם פורז:	זה  לא  בממשלה.  איזו  ממשלה?  זה שר. זה שר; זה 
 	תחום שידורים - דבר מאוד רגיש.


אתי בנדלר:	"שיקולים  במתן  רשיון – 6ח'1-.  במתן  רשיון שידור 
 	ובקביעת תנאים בו, יובאו בחשבון - בין היתר - שיקולים אלה: 1. מדיניות הממשלה בתחום "הבזק" ובתחום השידורים. 2. שיקולים שבטובת הציבור. 


היו"ר אברהם פורז:	מה    זה:  "מדיניות  הממשלה   בתחום   הבזק    
 	בתום השידורים"? 


יזהר טל:	זה    העתק   של  סעיף  4.    כדאי    לראות    את    זה 
 	בקונטקסט. זאת אינה איזו שהיא המצאה חדשה פה. 


היו"ר אברהם פורז:	איזה סעיף 4? 


דוידה לחמן-סדר:	סעיף 4: " לשיקולי השר למתן רשיונות בתחום 
                                                                           ה"בזק".  


יזהר טל:	סעיף  4,  שהוא  הסעיף  הכי  מרכזי  בכל  חוק  
 	ה"בזק", הלכנו  פה  בעקבותיו, לפחות לראות את ההקשר. זה המבנה הבסיסי ביותר של הרישוי בחוק הזה. 


דוידה לחמן-מסר:	זה בסדר גמור. מה איננו בסדר בחוק הזה? 


היו"ר אברהם פורז:	אבל  את  מבינה  מה  שקורה.     מדיניות    הממשלה 
 	ושיקול טובת הציבור, אלה שני דברים. זה לא היינו הך. זאת אומרת, יש שיקולי ממשלה - וטובת הציבור זה ההפך מזה. כתוב פה ששיקולי הממשלה הם דבר אחד, ושיקולי טובת הציבור הם דבר אחר.


דוידה לחמן-מסר:	לא.  זאת  הצטברות  של  שיקולים.  אנחנו איננו 
 	עושים "ניתוח ספרותי" של הטקסט.


היו"ר אברהם פורז:	מדוע לא?


דוידה לחמן-מסר:	כי באו בשנת 1982 וזרקו את השיקולים האלה.


קריאה:	במקור  לא  הייתה  טובת  הציבור  בכלל בסעיף הזה. 
 	טובת הציבור הוספה מאוחר יותר, כשעשו את התיקון   של   הביטחון   -   שהוסיפו   את   סעיף   4. 


היו"ר אברהם פורז:	הבעיה  היא  שההצעה  שלי,  שאני  כאילו  מפריד  
 	בין טובת הציבור לממשלה. 


יזהר טל:	בפסקה 4: " תרומת מתן הרשיון לתחרות".


היו"ר אברהם פורז:	אנחנו  נעשה: 'מדיניות הממשלה בתחום ה"בזק"' 
 	ו"לטובת הציבור"' - הכל בסעיף אחד.


דוידה לחמן-מסר:	למה 'תחום הבזק' רלוונטי פה?


יזהר טל:	האם אינך   רוצה    להכפיף   את   טובת   הציבור   
 	רק למדיניות הממשלה? 


היו"ר אברהם פורז:	לא.  "מדיניות  הממשלה  ושיקולי טובת הציבור". 
 	הרי אפשר  לעשות  לציבור  את הדבר הכי גרוע 
 	ולהגיד שזה לטובתו.


קריאה:	כל   הרעיון  של   פתיחת   השוק  הזה  לתחרות  נובע 
 	מפתיחת שוק התקשורת עצמו לתחרות. 


אתי בנדלר:	אזיי  מותר  עכשיו   להביא  גם   שיקולים   של     
 	יבוא עגבניות.  עושים  את  זה  פתוח.    "מדיניות  
 	הממשלה ושיקולים שבטובת הציבור". 


היו"ר אברהם פורז:	6ח'2-?


אתי בנדלר:	"שירות  לרשיון –  לא  יינתן  רשיון  שידור,  אלא  אם 
 	נתקיימו במבקש הרשיון לפחות תנאים אלה: 1. הוא אזרח ישראל או תושב בה, או הוא תאגיד רשות בישראל, ולעניין רשיון כללי לשידור, חמישים ואחד אחוז לפחות מאמצעי השליטה בתאגיד כאמור, מוחזקים בידי אזרח ישראל ותושב כאמור, או בידי תאגיד שמתקיים בו התנאי האמור.".


היו"ר אברהם פורז:	אל תלכי להגדרות.  הגברת  דוידה  לחמן-מסר,  האם  
 	זה עדיין רלוונטי? 


דוידה לחמן-מסר:	גם  רשות  החברות  רוצה  לדבר על זה. לחברי ולי לא 
 	היה זמן לדבר על זה. רשות החברות הממשלתיות רוצה להגיד שזה עלול לפגוע בהפרטת "בזק", כי גם בהפרטת "בזק" אמרנו שהרוכש של השליטה ב"בזק" איננו חייב להיות אזרח ישראלי ב- 51 אחוז אלא ב -20 אחוז. אזיי לכן אנחנו נחשוב, אם יורשה לנו - בפעם הבאה נביא שיעור שאנו סבורים שהוא מתאים לימים המודרניים.


יזהר טל:	אני  רוצה  להזהיר  ש"בזק" לא תקבל רשיון שידור. 
 	מה זה קשור פה? 


דוידה לחמן-מסר:	וחברת בת של "בזק"? 


יזהר טל:	חברת בת זה דבר אחר. 


דוידה לחמן-מסר:	חברת בת של "בזק" - זה יהיה בשביל אישור.


בני איינזהורן:	יש  3  מספרים  בענף  התקשורת.  "בזק" ומפעילי 
 	התקשורת - זה הורד ל- 20 אחוז.


היו"ר אברהם פורז:	אני שואל שאלה אחרת. ממי אני פוחד? 
                                                                           מהסיעודים?


בני איינזהורן:	אני איתך. 


דוידה לחמן-מסר:	אתה פוחד  מאדם  שהוא  אזרח  זר לחלוטין, שמפיץ 
 	ערוצי שידור למדינת ישראל. 


קריאה:	הוא עושה זאת כבר היום.


דוידה לחמן-מסר:	הבחינו בבקשה בין מישראל ובין באמצעות לוויין. 


היו"ר אברהם פורז:	אנחנו  כרגע  נעשה  את  זה  בשתי  גרסאות: 51 
 	אחוזים ו- 26 אחוזים. 


קריאה:	ב"סלקום"  וב"בזק"  זה  20  אחוז. אם כן מדוע  את  
 	זה להפלות לרעה? שם זה נקבע 20 אחוז.


דוידה לחמן-מסר:	אתה מסכים לרדת ל- 20 אחוז? 


היו"ר אברהם פורז:	אני מסכים - אתם הרי אומרים לי: "יותר גבוה".


דוידה לחמן-מסר:	20 אחוז. 


עפרה שלוסמן:	החזקה  מוגדרת  במישרין או בעקיפין כך שזה איננו 
 	חל רק על "בזק". זה חל גם על חברות הכבלים.


היו"ר אברהם פורז:	20 אחוז זה טוב?


עפרה שלוסמן:	20 אחוז זה מצויין.


אתי בנדלר:	אם  כך -  גרסה   אחת:  20   אחוזים;   אני    עוברת 
 	לפסקה 2. "הוא לא הורשע בעבירה שמפאת מהותה, חומרתה או נסיבותיה אין הוא ראוי לקבל רשיון כאמור, ואם הוא תאגיד – מנהלו או אדם שהוא בעל עניין בתאגיד, לא הורשע כאמור…". 


דוידה לחמן-מסר:	אנחנו מבקשים להגיד שהוא לא הורשע בעבירה 
 	בארץ ובחוץ לארץ. 


היו"ר אברהם פורז:	בסדר.


אתי בנדלר:	זה יפה - זה "חידוש מרענן".


דוידה לחמן-מסר:	האמיני לי שהמציאות הביאה לנו אותו.


אתי בנדלר:	זאת  הפעם  הראשונה שאני נתקלת שאתם מכניסים 
 	את זה. 



היו"ר אברהם פורז:	דרך  אגב,  העניין  של  "הורשע", נכון לרגע זה, 
 	הפרשנות היא 'רק בארץ'? אדם שעבר עבירה שיש עימה קלון, אם הוא הורשע בחוץ לארץ בגניבה, האם זה אינו נחשב? 


דוידה לחמן-מסר:	זה איננו פשוט. 


היו"ר אברהם פורז:	השאלה  היא    אם על ידי ההוראה הספציפית פה, 
 	אתם  עוד  תעשו  לעצמכם נזק במקומות אחרים, של 
 	פרשנות שאחרת הוא אינו בפנים. 


דוידה לחמן-מסר:	זה אינו אומר זאת. 


היו"ר אברהם פורז:	זה איננו אומר, אבל אני שואל.


דוידה לחמן-מסר:	זה אינו אומר זאת. זה חוק חדש. 


היו"ר אברהם פורז:	הגברת  דוידה  לחמן-מסר, אני משאיר את זה  
 	בידייך. אם  את  חושבת  שזה  כך,  בדקי. התייעצי
 	גם עם מישהו. 


יזהר טל:	הרי  יש  לנו  אותה דרישה גם בחלק ה"בזק". אזיי
 	פה זה יהיה "בארץ ובחוץ לארץ", ושם - לא? 


קריאה:	זה יהיה בשניהם.


היו"ר אברהם פורז:	אותי מטריד דבר אחר. לי ברור לגמרי שבכל החוקים 
 	שאינם רוצים עבירה, שיש בהם אות קלון, צריך להיות גם בחוץ לארץ. אבל מצד שני, אם אני אנסח פה, ושם לא - אולי מישהו יפרש… 


אתי בנדלר:	ומצד  נוסף,  אתה  רוצה  לדעת  באיזה  בית   משפט 
 	ובאיזו מדינה הוא נשפט. 


קריאה:	הקלון צריך להיות בישראל - ולא העבירה. 


היו"ר אברהם פורז:	בישראל  חוק  הונאה  בכשרות  זה   קלון.   במקומות 
 	אחרים - לא. 


אתי בנדלר:	בינתיים  זה  לא  יהיה: "הוא לא הורשע בארץ או 
 	מחוץ לישראל", אבל אנחנו צריכים עוד לקבל התייחסות   על  כך,   כי   יש   כאן   באמת    בעיה. 


היו"ר אברהם פורז:	דוקטור  יזהר טל, אני רוצה להגיד לך את עמדתי. זה 
 	ברור  לגמרי שאם הוא הורשע בעבירה בחוץ לארץ, בעבירה שיש עמה קלון, אין צריכים לתת לו. ברם, אבל אני פוחד שזה דווקא ישליך על חוקים אחרים. זה לא עניינך.


יזהר טל:	זאת גם דעתי.


היו"ר אברהם פורז:	זאת בעיית משרד המשפטים.


יזהר טל:	אני בדיוק בדעתך, אדוני.


היו"ר אברהם פורז:	אני מציע שמשרד המשפטים ישמור על המשפטים.


דוידה לחמן-מסר:	או אז  אני  רוצה לומר לאדוני שכבר קיבלנו ושמענו 
 	את הטענה ואת כל מה שנוגע לעניין הזה. 


היו"ר אברהם פורז:	אזיי בדקי את זה שאחר כך  לא נעשה עוול גדול 
 	במקום אחר. 


אתי בנדלר:	את  גם  צריכת  לראות   שמפאת  מהותה,    חומרתה 
 	ונסיבותיה בארץ…


דוידה לחמן-מסר:	זה ברור.


אתי בנדלר:	סעיף  6ח'3- -  "סייגים  למתן   רשיון –  השר,   לאחר 
 	התייעצות עם המועצה, ידחה בקשה לרשיון שידור". אני חושבת שאין צורך בזה. אם הוא איננו יכול לתת רשיון אלא באישור המועצה…


היו"ר אברהם פורז:	לא.  אבל  הוא  גם  רשאי לדחות את הבקשה אם היא
 	נוגעת בטובת הציבור. או אז, המועצה רשאית שלא לתת. אין זה משנה. השיקולים האלה נוגעים לטובת הציבור.


אתי בנדלר:	אני  חושבת:  "בקשה  לרשיון שידור תידחה לדעת 
 	השר או המועצה".


היו"ר אברהם פורז:	"לא יינתן רשיון  אם מתן הרשיון" וכדומה, בלי  
 	להגיד: השר. "לא יינתן רשיון שידור אם" א', ב', ג', 
                                                                           ד' ו- ה'.


אתי בנדלר:	"א. מתן  הרשיון  עלול להיות נוגד את טובת הציבור. 
 	ב. מתן הרשיון עלול להוות סיכון לביטחון המדינה. ג. המבקש הוא מפלגה או שליח של מפלגה, במישרין או בעקיפין, אשר עלול  להשתמש בשידורים לקידום מטרותיה של המפלגה". השאלה כאן - כאשר אנחנו מדברים על מפלגה, אם זה רחב דיו. 


היו"ר אברהם פורז:	כתבי:   "המבקש   מהמפלגה   הוא     ראש     
 	ממשלה במישרין או בעקיפין". 


אתי בנדלר:	היום  יש  הרבה  מאוד  עמותות   שמקדמות   מטרות 
 	פוליטיות. זאת השאלה. 


מוריאל מטלון:	מתן  הרשיון  עלול לפגוע בתחרות בתחום השידורים. 
 	הטעם לכך הוא שאנחנו יכולים להיות במשטר שבו יש כבר מספר מסויים של רשיונות, שזה מקרוב הוענקו, ומתן רשיון נוסף יכול לפגוע גם בשחקנים הקיימים. 


היו"ר אברהם פורז:	אבל  אז  צריכים הוראות מאוד מיוחדות לגבי אמצעי 
 	שפיטה.  אינני   חושב  שאתה  יכול  לקבוע   תחרות 
 	כזאת. 


קריאה:	זה כבר מופיע.


היו"ר אברהם פורז:	אומרים לי שזה מופיע.


מוריאל מטלון:	זה איננו מופיע. זה מופיע בכיוון החיובי. 



מיכאל איתן:	מה בקשר למפלגות?


אתי בנדלר:	כמו שכתוב.  אני לא אוכל לשנות.


היו"ר אברהם פורז:	אם נחליט  לעשות מהפכה כמו בהולנד, כי אז נעשה 
 	את זה. 


מיכאל איתן:	לא.  בלי  קשר  לזה.  השאלה  אם  איסור  כזה   צריך 
 	להופיע במקום כאן, או צריך להופיע בחוק המפלגות; משום שזה קצת צורם כאן, ובחוק הספציפי של המפלגות את יכולה להגיד: מפלגה לא תהיה בעלת "כך וכך"… 


היו"ר אברהם פורז:	הגברת דוידה לחמן-מסר, בידקי ותחזרי אלינו.


אתי בנדלר:	עם  כל  הכבוד,  אפשר   לכתוב   את   זה    גם   בחוק 
 	המפלגות במקביל, אבל אני חושבת שההוראה הזאת חייבת להיות כלולה כאן, כי  בחוק אחד מוגדרים כל הסייגים למתן רשיון, ואז אתה אינך יכול להשאיר  חריג כלשהו באיזה חוק אחר.


היו"ר אברהם פורז:	הגברת  דוידה  לחמן-מסר  תבדוק  את האפשרות אם 
 	המקום הוא אכסניה אחרת. 


אתי בנדלר:	"במקום  סעיף  6ט' לחוק העיקרי, יבוא: "תנאים 
 	למתן רשיון ולביצוע שידורים. מבלי לגרוע מכלליות האמור בסעיף 6ח', רשאי השר לקבוע, בתקנות או במכרז, לפי העניין, או ברשיון"; ואני מבקשת אחר כך התייחסות אם זה יהיה שוב באישור המועצה או לא. 


מיכאל איתן:	העניין  של  המפלגה  גם הוא איננו  מנוסח   נכון.   
 	אם המבקש הוא מפלגה, אבל הוא לא השתמש בזה לקידום מטרותיה של המפלגה, האם זה יהיה מותר? משהו כאן לא בסדר בכל העניין.


היו"ר אברהם פורז:	זה לגבי שליח של מפלגה. 


מיכאל איתן:	"המבקש הוא מפלגה או שליח של מפלגה".


היו"ר אברהם פורז:	"של מפלגה העלול…"


מיכאל איתן:	דרך  אגב,  אם  יש  בעל  רשיון  שהופך  להיות   לאחר 
 	שקיבל  את  הרשיון  שליח  של מפלגה, האם אפשר
 	לשלול ממנו את הרשיון?


היו"ר אברהם פורז:	כן.


מיכאל איתן:	לשלול לו?


היו"ר אברהם פורז:	כן.


מיכאל איתן:	האם זה כתוב בחוק?


היו"ר אברהם פורז:	לא. זה ברור.


מיכאל איתן:	מדוע  זה  ברור?  בארצות  הברית  זה יהיה ולא  
 	כלום. הם יגידו:  בשידור  הזה  הם  שירתו את המפלגה,  ובשידור  הזה  אלה  שירתו  את   המפלגה. 


יזהר טל:	יש לנו ביטחון  אחר  כך  שאם  חדלה להתקיים אחת  
 	התכונות  שמכשירות  אותך לקבל את הרשיון, אפשר 
 	לשלול אותו.


דוידה לחמן-מסר:	אני מבקשת לדבר על סעיף 15. כמו שאתה אמרת, זה 
 	סעיף של הבעלויות הצולבות.


היו"ר אברהם פורז:	הבעלויות  הצולבות  זה  דבר  קשה. נעבוד עליו בפעם 
 	הבאה.  אני  גם   נוטה   להשאיר   את   זה     לקראת 
 	הקריאה הבאה. נעשה פה הצבעה רצינית. 


אתי בנדלר:	ולקרוא  את  זה  אינך  רוצה? כי רק פיסקה אחת 
 	היא  עניין  של  הבעלויות  הצולבות. כל השאר איננו 
 	קשור. 


היו"ר אברהם פורז:	קראי אותו בינתיים. 


אתי בנדלר:	"לרבות  בנושאים  אלה:  1.  תנאים   והגבלות   בדבר 
 	החזקה, העברה או רכישה של אמצעי שליטה במבקש הרשיון, מינוי נושאי משרה והפרדה חשבונאית או הפרדה תאגידית".


היו"ר אברהם פורז:	אבל  זה   לאחר   התייעצות   במועצה   או   על   דעת 
 	המועצה? 


דוידה לחמן-מסר:	זה לאחר התייעצות. עד היום כל חוקי השידור, למעט 
 	הלוויין - סעיפי הבעלויות הצולבות נקבעו בחקיקה. אם אתה רוצה למנוע מגורם מסויים להתמודד, בעצם יש פה הגבלה שכמעט מוציאה אותו.


מיכאל איתן:	או אז, יש הצעה לנגד עינינו? 


דוידה לחמן-מסר:	בשבוע הבא אני אביא הצעה.


מיכאל איתן:	ליום שני.


דוידה לחמן-מסר:	כן.


היו"ר אברהם פורז:	כרגע, עד  להחלטה  אחרת  של  הוועדה,  אנחנו נאמר 
 	שגם כל הסעיפים האלה יהיו על דעת המועצה. 
 	באישור המועצה כל התנאים וההגבלות.


מיכאל איתן:	אני בכל  אופן תומך ברעיון הזה שאנחנו נעלה את זה, 
 	את העיקרון, לחקיקה. 


אתי בנדלר:	זאת  הערה  חשובה,  כי  כאן  שיקול  הדעת  הוא  בין 
 	היתר  אם  לקבוע  את זה בתקנות או לקבוע את זה 
 	רק במכרז. 


היו"ר אברהם פורז:	אנו   למעשה   נצטרך   לקבל  איסורים   על   בעלויות 
 	צולבות  בצורה  מאוד  מפורשת  ולומר שמי בבעלותו 
 	עיתון, ומי שבבעלותו כלי תקשורת אחר…


מיכאל איתן:	מתי נעשה את זה? בקריאה השניה והשלישית? 



אתי בנדלר:	אדוני, אולי תרשה לי דבר אחד, את פסקה 1 להעביר 
 	לתקנות באישור ועדת הכלכלה - שהשר יקבע. 


היו"ר אברהם פורז:	לא. 


אתי בנדלר:	זה  רק  כדי  לבודד  את  העניין  הזה  משאר העניינים 
 	האחרים,  כדי שאנחנו נזכור אחרי הקריאה 
 	הראשונה להתייחס לזה. 


היו"ר אברהם פורז:	השאלה  היא  אם  לא  יבוא מישהו ויטען שזה עניין 
 	חדש. הדבר הזה, שהוא עד עכשיו היה עיתון, והיו לו גם כבלים וגם ערוץ שני ודברים נוספים - פתאום אני אומר לו: לא. 


אתי בנדלר:	לא. ברגע שאתה מתייחס לזה - להפך, נותן לזה כבוד 
 	יותר גדול ממה שיש לזה עכשיו… 


היו"ר אברהם פורז:	האם לכן יש הצעה פורמלית? 


דוידה לחמן-מסר:	היועץ  המשפטי  לממשלה,  בחוות  דעתו,  קבע   
 	מספר פעמים שראוי לקבוע הגבלות על בעלויות צולבות בחקיקה. משרד התקשורת -  ובהסכמה איתנו, מחמת לחץ הזמנים, לא הספקנו עוד לגבש. אני בכל זאת מבקשת להציג בפני הוועדה דברים שכבר גובשו כמו במכרז ללוויין. אני אביא לכם הצעה ביום שני. 


מיכאל איתן:	מה  שצריך  לעשות   ביום   שני    במקום     שתתחילי 
 	להתעמק  במי  יודע  מה,  שנקבע רק העיקרון. בקריאה שניה ושלישית יש לנו עוד זמן אם נצטרך לפרט. 


דוידה לחמן-מסר:	ואם אני מביאה לך סעיף מסודר? 


מיכאל איתן:	מסודר יבלבל אותי. 


היו"ר אברהם פורז:	גברת דוידה  לחמן-מסר, הסידור יהיה כך: נכון לרגע 
 	זה אנחנו כותבים, כמו שהציעה הגברת אתי בנדלר, שזה ייעשה בתקנות שהתקין השר, באישור ועדת הכלכלה של הכנסת. אם  תצליחו עד למועד הקריאה הראשונה להביא לנו משהו מסודר, ונוכל לגמור אותו, נחליף אותו בהסדר הזה. אם לא, זה יהיה סידור לצורך הקריאה הראשונה, ואחרי הקריאה הראשונה נחזור לזה - כי האמת  ששאיפתי היא לקבוע את זה באופן סטטוטורי, לא בידי השר ולא בידי ועדת הכלכלה, כי זה דבר מאוד משמעותי. 


אתי בנדלר:	"2. הידע  והניסיון המקצועיים העומדים  לרשותו של 
 	      מבקש הרשיון ויכולתו הכספית.
3.  	מגוון השידורים המוצעים בידי מבקש הרשיון ואפשרויות הבחירה שהוא יציע לציבור.
4.  	היקף השידורים המוצעים בידי מבקש הרשיון שישודרו בעברית, בדיבור, בדיבוב או בכתוביות ושעת שידורם. 
5.  	תחומי האזור בו חייב בעל הרשיון לספק שידורי כבלים. 
6.  	תקופת הרשיון, לרבות אפשרות הארכתה לתקופה נוספת, אחת או  יותר.
7.  	מועד תחילת השידורים.
8.  	המחירים המרביים או המחירים המזעריים שבעל הרשיון רשאי לגבות ממנוי, ככל שהקביעה נדרשת לשם קידום התחרות בתחום השידורים ורמת השירותים בו.
9.  	חובותיו של בעל רשיון שידור כלפי מנוייו.
10. 	ערבויות שעל בעל רשיון שידור להמציא לשם הבטחת מילוי תנאי רשיונו.
11. 	פיקוח על פעולותיו של בעל רשיון שידור והבאים מטעמו."


היו"ר אברהם פורז:	הבה נמשיך. אלה דברים ישנים.


אתי בנדלר:	"ב. לעניין רשיון כללי לשידור, תנאים בנוגע למוקד 
 	       שידור, לרבות בנושאים אלה:
1. הטכנולוגיה שתשמש לצורך השידורים ודרכי הקליטה והגישה לשידורים אלה.
2. האמצעים והדרכים להעברת השידורים, להפצתם ולקליטתם בידי המנויים, לרבות מפרטי מוקד השידור ועמידתו בתקינה, ומספר מזערי של אפיקי שידור שניתן לקיים באמצעותו.
3. חיבורו של מוקד השידור לרשת בזק ציבורית.
4. קצב הפיתוח של מוקד השידור ושמירת יתרה הולמת של אפיקי שידור עבור בעלי רשיון מיוחד לשידור, בהתחשב במגבלות רשת הבזק הציבורית המשמשת את בעל הרשיון הכללי לשידור.".


בני איינהורן:	זה  צריך  להיות  בכפוף  לסעיף  6ל"ד,    שמגדיר   
 	את השימוש באפיקים, שאליו נגיע.


דוידה לחמן-מסר:	יש  כאן  ויכוח  גדול,  אני  רוצה להזכיר. כידוע לך, 
 	יש שישית בתשתית חברות הכבלים שהמדינה אמרה: אני אהיה רשאית להורות לכם למי לתת שימוש בה. בשישית הזאת נעשה עד היום שימוש רב - ערוץ הקניות - ובקרוב גם ערוצים ייעודיים. בהצעת החוק של הממשלה מוצע שהשישית תהיה רק לגבי שידורים, ומשום מה לא שירותים, והשאלה היא: האם הקיבולת שתיועד לבעלי רשיון מיוחד תהיה רק במסגרת השישית או מעבר למסגרת השישית? אומר מר בני איינהורן, אם אני מבינה היטב, ששמירת קיבולת לבעלי רשיונות מיוחדים צריכה להצטמצם במסגרת השישית.

בני איינהורן:	היא צריכה להיות במסגרת השישית. 


דוידה לחמן-מסר:	ואנחנו  סבורים  שהשישית  היא  שישית. מוצע  
 	שישתמשו בה רק לשידורים. שיקלו זאת. באשר לשאלה של ACCESS, לא יכול להיות ש-ACCESS יוגבל רק לשישית.


בני איינהורן:	מה  זה ACCESS? מוקד  שידור זה שידורים. זה סעיף 
 	שמתייחס למוקד שידור.


דוידה לחמן-מסר:	אני בעלת רשיון מיוחד; חברי הוא בעל רשיון כללי. 


היו"ר אברהם פורז:	אבל אם הוא צודק, שאין מגבלת ערוצים?


דוידה לחמן-מסר:	אזיי אין  הוא   צודק  בטיעון  שלו  של  השישית.  
 	מבחינה לוגית משהו כאן אינו כשורה. מר בני איינהורן הוא בעל רשיון כללי; יש שישית, ויש אני - שאני בעלת רשיון מיוחד. אין לי מוקד שידור. זה ההבדל. למר בני איינהורן יש מוקד שידור, ויש לו מגוון של ערוצים, ולי לפי הצעת החוק  יש רשיון  לערוץ אחד - ואולי קיבלתי מספר רשיונות למספר ערוצים. אני מבקשת מהמועצה שתיתן הוראה למר בני איינהורן להעביר את הערוצים שלי במוקד השידור שלו, כמובן תמורת כסף.


בני איינהורן:	הבעיה   שלך   היא   רק  אם  השישית   כבר   מולאה 
 	בהוראות המועצה, ואת עושה יותר מהשישית. 


דוידה לחמן-מסר:	אני  רוצה מעבר לשישית. אם אין הגבלה, הרי  חבריי 
 	צריכים להחליט פה מה הם רוצים. 


בני איינהורן:	את רוצה שיותר מהשישית? 


דוידה לחמן-מסר:	אני  רוצה זכות מעבר לאחרים ביותר מהשישית, ללא 
 	קשר לשישית - וכולם מדברים פה בקול אחד.


יזהר טל:	אין שום קשר לשישית.


היו"ר אברהם פורז:	מר דוקטור יזהר טל, מה אתה אומר?


יזהר טל:	אני  חושב שעניין שמירת הקיבולת הוא חשוב. אין לו 
 	קשר לעניין השישית, והוא עניין בפני עצמו. 


דוידה לחמן-מסר:	הוא ה-ACCESS.


קריאה:	גברת  דוידה לחמן-מסר, בסעיף הזה למה את…
 	את היתרה ההולמת?


יזהר טל:	כי  זה  עבר  לסעיף  הקודם.  אנחנו  העברנו   את   זה 
 	לסעיף 6ט'. 


היו"ר אברהם פורז:	מר  בני איינהורן, לך  ול"בזק"  יש  תשתיות.  עזוב 
 	את השישית - אני יודע ממה נולדה השישית. לך יש תשתית; לבזק יש תשתית קרקעית, וכדומה. אנחנו רוצים לעודד את הדבר, שאולי למרות רצוננו לא יקרה, שכל מיני אנשים מפיקים ערוצים, הם מעבירים אותם למי שמעוניין, ואתה גובה בשבילם או אינך גובה בשבילם.


בני איינהורן:	אין  היא   מדברת  על  ערוצים. עם ערוצים לדעתי  
 	אין לה בעיה,  ותקני  אותי  אם הטעיתי. עם ערוצי טלוויזיה  אין  לך  בעיה  -  זה  במסגרת  השישית.


דוידה לחמן-מסר:	לא. 


בני איינהורן:	האם את מדברת על ערוצים?


דוידה לחמן-מסר:	אני מדברת על ערוצי טלוויזיה.


בני איינהורן:	מעבר לשישית?


דוידה לחמן-מסר:	להוציא  מכרזים  לערוצים,  שיכול  שיהיו  בהם כשלי 
 	שוק, והם יהיו עם פרסומות. עד עכשיו אנחנו עושים את זה בערוצים הייעודיים - זאת השישית בינתיים.


בני איינהורן:	אבל לא זאת הייתה הכוונה.



דוידה לחמן-מסר:	אין זה  משנה. אבל  זה  במה  שעושים עכשיו שימוש 
 	בשישית. פעם אמר משרד התקשורת לבג"צ: השישית נועדה לשירותי טלפוניה. נכון לעכשיו, השישית היום משמשת לערוצים ייעודיים עם  פרסומת. שישית זה זכויות של המדינה, ואתה לא תוותר פה על זכויות המדינה.


	השישית היא של המדינה. חוץ מהשישית, הם ו"בזק", ואנחנו מקווים שגם עוד תשתיות, יהפכו למעין…  כאלה. אנחנו סבורים שנכון יהיה, גם אם זה העתיד הטכנולוגי, לאפשר לאחרים זכות גישה לתשתית. 


אריק רשף:	סעיף  6ל"ד  נועד  בעיקרו של דבר ליצור הסדר שהוא 
 	מקביל, אבל מצומצם לסעיף 5 ל"חוק הבזק". מאחר שפרק ב'1- טיפל בסך הכל בתשתיות תקשורת, אבל באותה תקופה שהוא נוצל, במקום פרק ב'1- היה פרק 50, היה צריך לייצר מנגנון להסדר נפרד לתשתיות הכבלים.


דוידה לחמן-מסר:	ממש לא נכון.


אריק רשף:	הייתה ועדת בר-סלע, שדיברה על כמות מסויימת של 
 	קיבולת שמשאירים לצרכים מדינתיים, כלומר צרכים של אחרים, לא של בעלי זיכיון. בסופו של דבר התוצאה הייתה שישית, אבל השישית הזאת היום, כאשר כל התשתית הזאת הופכת להיות רשת "בזק" ציבורית, והרעיון של המדינה - כשהיא קובעת ערוצים במקרים של כשלי שוק - אינו תלוי בשישית. היום השישית הזאת יכולה להתרחב ולהיות הרבה יותר בטכנולוגיה דיגיטלית, ואין לה שום משמעות. 


דוידה לחמן-מסר:	זה  לא  אושר  על  ידי  הממשלה. אני גם מרחיבה את 
 	השישית, אבל לא בדרך שדיברו עליה. אין מוותרים 
 	על נכסי מדינה כלאחר יד.


היו"ר אברהם פורז:	אני רוצה לוותר על נכסי המדינה.


דוידה לחמן-מסר:	לא.


היו"ר אברהם פורז:	האם המדינה היא גם שלי?


דוידה לחמן-מסר:	לא.


היו"ר אברהם פורז:	רק שלך?


קריאה:	מה זה "נכסי המדינה"? 


היו"ר אברהם פורז:	הגברת  דוידה  לחמן-מסר,  אני  שואל  אותך   שאלה 
 	מאוד פשוטה: אם אנחנו עושים רגולציה שאומרת  שהמועצה לכבלים לענייני שידורי הטלוויזיה ושר התקשורת רשאים  לכפות על מי שיש לו תשתית, להעביר ללא הגבלה כל מה שאנחנו רוצים תמורת תשלום, לשם מה אני צריך עדיין את השישית? 


דוידה לחמן-מסר:	חברות  הכבלים  פרשו  את  הכבלים  בתנאי בלעדיות 
 	במשך 12 שנה וקיבלו הטבות קנייניות מפליגות. שישית מזה הייתה - וידוע להם, והם אינם חולקים על כך - והיא של המדינה.


היו"ר אברהם פורז:	הם  לא  של המדינה. הם הושארו. הרי את יודעת את 
 	האמת לא פחות טוב ממני. בתקופה שזה נוסד, דיברו שהקיבולת האנלוגית היא 50 ערוצים. ואז אמרו: אנחנו איננו רוצים שהם יעשו את כל ה- 50 ערוצים, ואחר כך נצטרך עוד ערוץ או שניים.


דוידה לחמן-מסר:	לא ערוצים - זה היה שירותים.


היו"ר אברהם פורז:	אמרנו  שאנחנו  לא  כל  כך  חכמים.  אולי  יש דברים 
 	שלא חשבנו עליהם. זה התחיל פעם ברשת כבלים בצפון - כריזה, חירום, הג"א; אחר כך אמרו: אולי תהיה איזו טלפוניה. אולי איזו מערכת. אמרו: הבה לא נתפוס את הכל, לא נעשה הכל טלוויזיה - נשאיר קצת שטח פנוי. עכשיו בעידן שיש כבר המון שטח, למה אני צריך את השישית? 


דוידה לחמן-מסר:	השישית  הזאת  היא  סדרי  עדיפויות   של   המדינה. 
 	ה-ACCESS הוא לפי מי שבא. בא מר אברהם פורז ומבקש פתק לעבור - נותנים לו. אין לי יכולת לקחת תשתית, לעשות מכרז ולהגיד: מי רוצה לעשות ערוץ ים תיכוני? היכולת שלי לעשות מכרז לערוץ ים תיכוני היא אם יש לי קיבולת באפיק שמאפשרת לי את זה. 


היו"ר אברהם פורז:	מדוע? אפשר להגיד.


דוידה לחמן-מסר:	אין לי סמכות.


היו"ר אברהם פורז:	אזיי בואי נעשה סמכות, שאם את רוצה לעשות ערוץ 
 	ים-תיכוני, את עושה ערוץ ים תיכוני ואומרת למר בני איינהורן: אדוני, אנחנו החלטנו על ערוץ ים תיכוני. העבר אותו.



בני איינהורן:	אני אומר שכל ערוץ ישראלי שכל גורם שירצה להפיק 
 	אותו, אפשר לחייב את חברות הכבלים להעביר אותו באותה תמורה כלכלית שאתה ציינת, ללא שום מגבלה. מדוע אני אומר: ערוץ ישראלי? כי זה נכון שבאזרביז'אן יש 100 ערוצים, ובכל מדינות ברית המועצות - ובסך הכל אני יכול לקבל כאן 10,000 ערוצים. אבל זאת אינה הכוונה. 


דוידה לחמן-מסר:	הוא לא יחליט מה יעבור אצלו.


בני איינהורן:	אני איני רוצה להחליט. אני מוכן להתחייב להעביר 
 	כל דבר ללא מגבלה. 


היו"ר אברהם פורז:	מר  בני   איינהורן,  זה  ברור  שלא  כל  מי שבא אליך 
 	מהרחוב, אתה חייב להעביר… 


בני איינהורן:	לא. מה שהמועצה מנחה אותי. 


היו"ר אברהם פורז:	אם המועצה החליטה שהערוץ הזה הוא  מאוד חשוב, 
 	והיא נותנת לך צו, אתה מביא את הערוץ הזה. השאלה היא רק אם באיזה שהוא שלב אתה לא תגיד שיש פה פגיעה בלתי סבירה בקניין שלך, כי לך יש 150 ערוצים, ואלה כבר הכניסו לך 50 ערוצים עויינים, ואתה פתאום מקופח.


בני איינהורן:	אבל  צריך לראות קצת ריאלית. בעידן הדיגיטציה, 
 	הבה ננקוב היום במספרים: 50 ערוצים  הופכים להיות 750. זה המספר בדיוק. 1:15. ערוצים ישראליים, ערוצים שיכולים להיות - כמה יכול להיות – 10,20,50? 


היו"ר אברהם פורז:	מדוע  ערוצים   ישראליים?   נניח    שהמועצה   
 	מגיעה למסקנה  שיש  המון  עולים  מאזרביז'אן לארץ.  באו  כולם,   והם   רוצים  ערוץ מיוחד משלהם. 

	
בני איינהורן:	אני מסכים איתך שאם אתה מציג את הכלל הזה,  
 	אזיי על פני כדור הארץ יש יותר 750 ערוצים. אם אנחנו מדברים על משהו בלתי אפשרי, אבל זה איננו אותו חופש העברת שידור לכל אחד, שאנחנו רוצים. אם מדובר על משהו עולמי, כי אז באמת צריך לחזור לשישית. אבל במונחים של ערוצים מקומיים, ערוצים שיש בהם איזה שהוא עניין לתרבות הישראלית - אין מגבלה. אין מגבלה, ולכן אני אומר על ה"קטע" הזה: אנחנו יכולים לקחת התחייבות שנעביר כל ערוץ ללא מגבלה.



דוידה לחמן-מסר:	לגבי  מה  שאמר מר בני איינהורן, אני חושב שעם כל 
 	הכבוד, בעל רשיון כללי לשידורים  יכול לשדר את מה שהוא רוצה, ואם יש קיבולת, המועצה תחליט מה עוד ייתוסף אליו, והוא לא יגיד לנו אם הרשיון יינתן רק לישראלים או לזרים. 


היו"ר אברהם פורז:	בזה  אני מסכים. נניח שאפשר היום להעביר 200 
 	ערוצים בכבלים. המועצה רוצה 100 ערוצים שהיא מכתיבה. הוא  מוכן לקבל תכתיב של 100 ערוצים. כמובן שישלמו לו - כל ערוץ ישלם לו. מה רע בזה? יש לו 200 ערוצים. הוא יכול טכנולוגית 200 ערוצים. נניח בטלוויזיה, המועצה החליטה - 100 ערוצים הוא יעביר כנגד גורמים אחרים. אחד קולט בלוויין בעמק האלה, הערוץ הזר מעביר אותו בכבלים, כי פה יש עולים מאזרביז'אן שמעוניינים בו. הכריחו אותו - המועצה נתנה לו הוראה. הוא מסכים ללא הגבלה. אזיי להפך, אולי צריך להגיד שאולי זה לא יעבור 50 אחוז, כי עד איפה אנחנו יכולים ללחוץ עליו?


דוידה לחמן-מסר:	אני גם מסכימה להגביל.


היו"ר אברהם פורז:	אבל  הוא  יותר  גמיש מהשישית שלך. הוא יותר טוב 
 	מהשישית שלך. 


דוידה לחמן-מסר:	יש  אפיק רשת הכבלים. נניח שהגודל שלו הוא איקס. 
 	חלק  קטן מהאפיק הזה, או חלק יחסית קטן 
 	מהאפיק הזה - צריך לייעד לאחרים.


היו"ר אברהם פורז:	למה לייעד?  מה זה לייעד? 


דוידה לחמן-מסר:	לייעד  זה לבוא ולהגיד ככה: אם  השתמשת בכל 
 	הקיבולת…  אנחנו  כל הזמן מתווכחים אם יש גבול 
 או אין גבול. אם אין אין-סוף, כי אז גם אין בעיה לחברי. 


בני איינהורן:	אם את מדברת על כלל עולמי, יש מגבלה.


היו"ר אברהם פורז:	הוא,  יש  לו 200 ערוצים  והוא התחיל  לשדר 200
 	ערוצים באישור המועצה - כל הערוצים. פנה מישהו  למועצה ואמר לה: אני רוצה מהערוץ הזה. הכל תפוס. המועצה יכולה לפנות אליו ולומר לו: אנחנו רוצים להכניס את הערוץ הזה. הורד אחד מהערוצים שיש לך באישורנו. הוא מחליט להוריד אחד משבעת הערוצים התורכיים - הכל בסדר. בא עוד מישהו. לכל תביעה היא חייבת להיעתר. או אז, למה אני צריך לקבוע פה בכלל איזושהי מכסה?  אם בכלל מכסה, או להגיד שאין יכולים להכריח אותו שאת כל ה- 100 אחוז המועצה קובעת.



דוידה לחמן-מסר:	נניח  שהוא  ממלא 200 ערוצים. עכשיו אנחנו איננו 
 	יודעים מה סך כל קיבולת הערוצים. כל זמן שיש קיבולת, כולם נכנסים. כל זמן שיש מקום, כולם נכנסים. אלה שנכנסים פה, אלה אינם דברים שאני יכולה לעשות עליהם מכרז. זה בעצם אלה שמגיעים, מבקשים לשדר ערוץ - ואני נותנת להם זכות מעבר בקיבולת. צריך להועיד חלק מהקיבולת. 


היו"ר אברהם פורז:	או אז, את מכריחה אותו.


דוידה לחמן-מסר:	לא.


היו"ר אברהם פורז:	בגלל שהוא אינו רוצה לתת, אזיי אין מביאים.


דוידה לחמן-מסר:	האם הוא אינו רוצה? הוא חייב לתת! 


היו"ר אברהם פורז:	הוא חייב לתת רק אם הגברת דורית ענבר אומרת לו 
 	לתת.


דוידה לחמן-מסר:	גברת  דורית  ענבר  אמרה לו לתת. כולם ביקשו פתק 
 	מגברת דורית ענבר. היא נתנה להם פתק, והם עברו.  מלבד זה, יש קיבולת אפיקים שאני רוצה לקרוא לגביה את הסעיף הנקרא שישית. "השר רשאי, לאחר התייעצות במועצה, להורות לבעל זיכיון לאפשר שימוש בתשלום באפיק רשת הכבלים שלו, ובלבד שקיבולת האפיקים שתיוותר לבעל הזיכיון לא תפחת מחמש שישיות". 


בני איינהורן:	היא  מנסה  גם  להוציא את  השישית   לחמש 
 	שישיות ולהשאיר את השישית למשהו. נכון? 


דוידה לחמן-מסר:	חמש  השישיות הן במקור שלו, ועליהן הוא צריך  
 	לתת ACCESS.   השישית  היא  של   כולם.   היא      
 	אינה של המדינה - היא שלך ושלי. 


בני איינהורן:	מה זה ACCESS?


היו"ר אברהם פורז:	אזיי, מה המשמעות?


דוידה לחמן-מסר:	המשמעות  היא  שאם  המועצה  היום  פירסמה מכרז 
 	לערוץ חדשות ייעודי… 


היו"ר אברהם פורז:	היא יכולה גם בחמש שישיות. 


דוידה לחמן-מסר:	לא.


היו"ר אברהם פורז:	מדוע לא?


דוידה לחמן-מסר:	כי  היא איננה  יכולה  לעשות  מכרז על משהו שהוא 
 	לא שלה. איך אני יכולה לעשות מכרז לרשיון לערוץ חדשות על תשתית שאינה שלי? על תשתית שהיא שלו? התשתית היא שלו; לכן השישית נועדה לכשלי שוק. 


היו"ר אברהם פורז:	למה אתה אינך יכול?


בני איינהורן:	אני  מקל  עליך. כל מה שהמועצה רוצה לעשות עליו   
 	מכרז לערוץ מקומי, אני מתחייב להגיע.


דוידה לחמן-מסר:	לא  רוצה "מקומי".  ואם  אני  רוצה   מחר   ערוץ 
 	דובר אנגלית לעולים, האם הוא לא ייתן לי? מה זה 
                                                                           מקומי?

בני איינהורן:	או אז ישנה בשביל זה השישית.


דוידה לחמן-מסר:	זה   מה  שאני אומרת: אני זקוקה שהשישית תישאר. 
 	מלבד השישית יש אלה שנוסעים - הוא אוטוסטרדה, ונוסעות מכוניות גם שלו וגם של אחרים. השישית זה המעבר לאופניים. המעבר לאותם דברים מיוחדים שלא ייווצרו במהלך החיים הרגיל, אלא יש צורך של המדינה, אם היא תרצה - עד עכשיו היא לא רצתה - ליצור אותם יש מאין. אזיי היא עושה מכרז. מי שזוכה בו עובר ויכול להיות גם עם פרסומת. זה אחד ההבדלים הגדולים. ערוצים ייעודיים, רק הם יכולים להיות עם פרסומת. כל היתר יכולים להיות בלי פרסומת. 


בני איינהורן:	גברת  דורית  ענבר  יכולה  להורות  לי  להעביר 500 
 	ערוצים. זה בסדר - ואחר כך את השישית, שזה לקח לי 5 שישיות, ואחר כך בשישית נשמור אותם ריקים למיוחדים האחרים. אני אשלם רבע מיליארד שקל לשנה ליוצרים. דרך אגב, המספר 12 אחוז זה רבע מיליארד שקל לשנה - אפשר לבדוק זאת. אני משלם מיליארד  שקל וחצי לאוצר.

דוידה לחמן-מסר:	לא נכון. הוא לא ביקש מיליארד  שקל וחצי מעולם.


בני איינהורן:	חד פעמית.


דוידה לחמן-מסר:	לא  נכון.  האוצר  מעולם  לא  דיבר על מיליארד  
 	שקל וחצי. זאת הערכה. הסעיף שנקבע בסוף בהצעת החוק הממשלתית, אינו מזכיר סכומים ומדבר על גזירה משיעור צמיחת הערך, שזה בכלל איננו אותו הדבר. 

בני איינהורן:	את  צודקת.  האוצר  העריך  את  זה  במיליארד  
 	שקלים וחצי. 


דוידה לחמן-מסר:	האוצר  לא העריך. הוא העריך את שווי התשתית - 
 	לא את הסכום שיש לשלם למדינה. 


היו"ר אברהם פורז:	למה הגענו לסעיף הזה של השישית?


בני איינהורן:	כי כתוב כאן: "שמירה יתרה הולמת".


היו"ר אברהם פורז:	איפה אתה רואה את זה?


בני איינהורן:	במקום שעצרנו בסעיף קטן 4. זה חייב להיות כפוף. 
 	זה כפוף לסעיף ל"ד, שמגדיר שזה שישית.  כאן זה פתוח. "קצב הפיתוח של מוקד השידור ושמירת יתרה הולמת". זה משהו פתוח. 


אתי בנדלר:	אבל  זה,  בהתחשב  במגבלות רשת המשמשת את 
 	בעל הרשיון הכללי.


היו"ר אברהם פורז:	בשלב  זה  נשאיר  את המילים: "יתרה הולמת", ומה 
 	היא הולמת ומה אינה הולמת. אחרי הקריאה
 	הראשונה נדון בזה עוד פעם.


בני איינהורן:	זה "מאה אחוז" - אי אפשר כנראה יותר.


אתי בנדלר:	לא.  יש,  בהתחשב  במגבלות  רשת   ה"בזק"   
 	הציבורית המשמשת את בעל הרשיון הכללי. 

"5: דרכי הפעלתו של מוקד השידור וניהולו.
  6. אפשרות ביצוע פעולות בזק הדרושות לצורך קיום שידוריו של בעל הרשיון, באמצעות אחר מטעמו".

	
 	"הוספת סעיף 6ט'1-, סעיף 16 אחרי סעיף 6ט' לחוק העיקרי יבוא: ביצוע שידורים באורח תקין וסדיר. 
1. בעל רשיון שידור יקיים את השידורים באורח תקין וסדיר במסגרת הרשיון שהוענק לו ועל פי התקנות והכללים שנקבעו לפי חוק זה.
2. ראה השר כי בעל רשיון שידור פועל באופן העלול לגרום לפגיעה בביצוע תקין וסדיר של השידורים, או כי יש בפעולתו כדי לגרום לפגיעה משמעותית בתחום השידורים, רשאי הוא להורות לבעל הרשיון בדבר צעדים שעליו לנקוט כדי למנוע את הפגיעה".


בני איינהורן:	המילים   "לפגיעה   משמעותית  בתחום   השידורים"
 	זאת תוספת - זאת הרחבה בלתי אפשרית. השר יכול להחליט שאני, מאיזו שהיא סיבה, פוגע בלוויין ומורה לי להוריד 5 ערוצים, כי הוא חושב שאני פוגע בתחרות, משום שהעליתי ערוצים טובים מדי. יש פה משהו בלתי סביר, שגם ניתנו כאן סמכויות לגורם מסויים שאיננו אחראי גם לתחרות. אם הוא חושב שאני פוגע במתחרה שלי, כי אז הוא מורה לי להוריד דברים או לסגור או לפתוח. יש סמכות מקבילה לממונה. 


דוידה לחמן-מסר:	הממונה אינו רלוונטי לחוק הבזק.


בני איינהורן:	אין זה יכול להיות שהוסיפו את התוספת הזאת.


אתי בנדלר:	אני  חושבת  שמה  שצריך  להוסיף  כאן   הוא   זכות 
 	שימוע - ואולי גם זכות לערער. 


בני איינהורן:	הסמכות גדולה מדי. היא מאוד רחבה. 


יזהר טל:	הסעיף  הזה    בא  מטעם  רשות  מפקחת  למודת 
 	ניסיון, שאכן היו קשיים רציניים, וכולם יודעים בדיוק למה הכוונה - לאכוף דברים בראש ובראשונה על חברות הכבלים וגם על אחרים, ולכן היה צורך להוסיף סעיף כזה. יש סעיף מקביל, דרך אגב, גם בצד של הבזק, שנותן סמכויות כאן לרגולטור כדי לפעול ולתת הוראות במקרים שצויינו כאן. 


דוידה לחמן-מסר:	זה ממש איננו שייך להגבלים.



יזהר טל:	או אז,  זכות  שימוע  ודאי  שקיימת,  ואין  בעיה.   
 	אפשר לרשות אותה. זה מובן מאליו שזכות שימוע קיימת. מובן מאליו שפניה לבג"צ קיימת. אפשר לרשום את עניין השימוע.


אתי בנדלר:	השאלה אם בג"צ או בית משפט.


היו"ר אברהם פורז:	אם  אני  קובע  זכות  ערעור, זה הולך לבית משפט 
 	מחוזי.


בני איינהורן:	נכון.  זה  מה  שאנחנו רוצים. שלא ישתמשו בזה. הם 
 	ישתמשו בזה בצורה קיצונית.


היו"ר אברהם פורז:	הגברת  דוידה לחמן-מסר, מה שקראנו בג"צ קטן, 
 	האם זה איננו עדיף? 


דוידה לחמן-מסר:	עתירה מינהלית.


היו"ר אברהם פורז:	האם אין זה עדיף להעביר את זה לבית משפט מחוזי?


דוידה לחמן-מסר:	אפשר להעביר את זה. מדוע לא? 


מוריאל מטלון:	אם  הולכים  לבית  משפט,  צריך  לקבוע אפשרות גם 
 	לתת סעדים מזמניים. ולא - אנחנו נימצא עוד פעם, כפי שהלוויין עלה, במצב שבו עצרו אותנו לחלוטין - והטכניקה חייבת להיות שאם יש ערעור ושימוע, אפשר במקביל לתת סעדים זמניים. 


דוידה לחמן-מסר:	היתרון בבג"צ גדול הוא היכולת שלו להכריע תוך 
 	ימים ספורים בשאלה אם לתת צו ביניים או לא. בבג"צ קטן אנחנו עדיין ריננו יודעים איך הדברים עובדים. זאת גם עתירה נגד סמכות השר. 


	יש כאן הבדל גדול. התחרות בתחום הבזק היא קודם כל באחריותו של שר התקשורת. האחריות על תחרות בתחומים שונים היא של הממונה. השאלה איך מגדירים את השוק, ומאחר שחוק ההגבלים העסקיים קשור להגדרת שוק, פה בא המחוקק ואמר: המופקד על תחרות בכל תחום ה"בזק" ושידורים הוא השר. לכן אני חושבת שבמקרה הזה צריך להשאיר את הסעיף הזה כמו שחברתי אמרה - במילא יהיה פה בג"צ. 


היו"ר אברהם פורז:	בג"צ זה יותר מהר.


אתי בנדלר:	בלי תצהירים. בלי עדויות.


היו"ר אברהם פורז:	משרד  המשפטים  בשעתו מאוד לחץ להעביר עתירות 
 	בתחומים מסויימים לבתי משפט מחוזיים.


דוידה לחמן-מסר:	לא  בתחומים האלה. אני מוכנה להוסיף כאן שפעולת 
 	השר  תיעשה  לאחר  התייעצות עם הממונה להגבלים 
 	עסקיים. 


יזהר טל:	אבל לא כל העניינים קשורים בממונה. מה פתאום? 


דוידה לחמן-מסר:	לממונה  על  הגבלים  עסקיים  יש  סמכות להתערב 
 	אם יש מונופול, קרטל או הסדר עובל. אם אין מונופול, אם יש מחר תחרות חופשית בתחום ה"בזק", לממונה אין סמכות, ולכן החשיבות של סמכות השר פה היא מאוד גדולה, כי הרגולציה במצב של תחרות היא שונה מהרגולציה במצב של קרטל או מונופול. 


אתי בנדלר:	"סעיף 17 – תיקון סעיף 6י' – בסעיף 6י' לחוק העיקרי 
– איסור העברה, שעבוד או עיקול – במקום סעיף קטן א' יבוא:

1. רשיון שידור, לרבות זכות מהזכויות המוקנות בו, אינו ניתן להעברה, לשעבוד או לעיקול. העברה, שעבוד או עיקול של נכס מנכסי הרשיון שלא הותרו במפורש ברשיון".

	
 	ההערות  הן  רק  לגבי  נכס  מנכסי  הרשיון,  שם היו 
 	השינויים. 


היו"ר אברהם פורז:	האם   בסעיף  הזה אין  כדאי  לומר ש"ראה השר" 
 	הוא: "ראתה המועצה"? 


אתי בנדלר:	אתה חזרת ל6-ט'.


היו"ר אברהם פורז:	"ב. ראה  השר כי בעל רשיון שידור פועל באופן העלול 
 	לגרום  לפגיעה  בביצוע  תקין  וסדיר  של השידורים" 
 	- רק השר או "ראתה המועצה"? 


דוידה לחמן-מסר:	 צריך להגיד: "ראתה המועצה באישור השר".



היו"ר אברהם פורז:	לא.  אלה  שתי סמכויות. כל אחת מהם רשאית 
 	להפעיל את המנגנון. 


קריאה:	עדיף: "המועצות".


יזהר טל:	עד  עכשיו  היה שר בהסכמת המועצה. אזיי השאר 
 	את זה כבר כך. 


היו"ר אברהם פורז:	אבל דווקא פה זה השימוע.


אתי בנדלר:	"ראתה  המועצה  כי  בעל זה רשאי לפנות לשר 
 	בבקשה שיורה…".


היו"ר אברהם פורז:	לא, אבל השר גם יכול להתעורר פה. זה לא בדיוק.


דוידה לחמן-מסר:	בפרט   אם   היא   לא  תטפל   בבעלויות   צולבות,  
 	אזיי תהיה לנו באמת בעיה. 


יזהר טל:	או אז הבה נשאיר את זה כמו שזה, ויהיה דיון נוסף.


אתי בנדלר:	"ראו  השר  או  המועצה" -  כל  אחד מהם רשאי 
                	לראות. השאלה היא רק למי תהיה סמכות לאחר מכן 
                                                                            לפעול.


היו"ר אברהם פורז:	אני  מוכן  שהסמכות תהיה בידי השר, אבל מי שראו 
 	הם גם המועצה וגם השר. אני אינני מניח שאם המועצה תפנה לשר ותגיד לו: יש פגיעה קשה. עשה בבקשה משהו - שהשר יגיד: שמעתי אתכם.


אתי בנדלר:	זאת  אומרת שרק  ברישא  זה  יהיה  "ראו   השר   או 
 	המועצה…". 


דוידה לחמן-מסר:	אני אזכיר לאדוני שהיו מקרים כאלה.


אתי בנדלר:	חזרנו לסעיף 6.6.1ב'. 


דורית עינבר:	השאלה  היא  למי  הסמכות  להורות   לבעל   
                                                                           הרשיון  את הצעדים  שעליו  לנקוט.    המועצה    תמיד   משמשת   כיועצת   השר    בעניין    הזה. 


היו"ר אברהם פורז:	מה  יקרה  אם  ניתן  סמכות  מקבילה  גם  לשר   וגם 
 	למועצה? 


דוידה לחמן-מסר:	ניתן סמכות מקבילה, ונחשוב על זה אחרי זה.


היו"ר אברהם פורז:	כרגע  נכתוב:  "ראו  השר  או  המועצה  כי   בעל   
 	רשיון רשאי…".


יזהר טל:	זה  ממש כבר איננו הגיוני.  זה מירוץ   סמכויות.   מי 
 	מפעיל קודם? 

היו"ר אברהם פורז:	למה  מירוץ  סמכויות?  השר יכול לראות הפרות 
 	מסוג מסויים, ואז  לבוא  בטענות -  והמועצה  יכולה  
 	לראות הפרות מסוג אחר. 


יזהר טל:	או אז,  המועצה  יכולה  לפנות לשר, להעמיד אותו על 
 	מה שמתרחש ולייעץ לו.


היו"ר אברהם פורז:	יש  כאן  אבסורד קטן, אבל כדי לעמוד לצורך קריאה 
 	ראשונה, עשי "סמכות מקבילה", ואחר כך נחזור 
                                                                           לזה.

יזהר טל:	אין זה  יכול להיות שיש 2 סמכויות.


אתי בנדלר:	זה לא ייתכן.


יזהר טל:	אלה הן שתי רשויות.


היו"ר אברהם פורז:	נכון. אבל כל אחת מהן מופקדת על תחום אחר. השר 
 	 יכול להיות בתחום הקומוניקציה הבעייתי.


יזהר טל:	לא. זה רק בשידורים. אין פה טלקומוניקציה.


היו"ר אברהם פורז:	אזיי, אם כך, זאת המועצה.


דוידה לחמן-מסר:	אם זה השידורים, או אז - זאת המועצה.


היו"ר אברהם פורז:	אם  כך,  זאת  המועצה  לבדה.  השר יכול כמובן 
 	לדבר עם יושב ראש המועצה ולהגיד" עשה משהו".


דוידה לחמן-מסר:	אני חושבת ש"ראתה המועצה" זה בסדר.


יזהר טל:	אבל  אמרנו  שנותן הרשיון הוא השר. או אז, איך 
 	פתאום זה "קפץ" כאן למועצה? 


היו"ר אברהם פורז:	בתחום השידורים בשלב זה - המועצה.


אתי בנדלר:	"ראו  השר או המועצה" וגומר, "רשאי הוא להורות, 
 	דרשה זאת המועצה - יורה, אלא אם כן ישתכנע שאין לעשות כן…" וכדומה. זאת אומרת שברגע שהמועצה היא שיוזמת את העניין, הוא חייב להתייחס.


היו"ר אברהם פורז:	בסדר.


אתי בנדלר:	"רשאי  הוא  להורות,  ואם  דרשה  זאת  המועצה,
 	יורה לבעל  הרשיון  בדבר הצעדים שעליו לנקוט כדי 
 	למנוע את הפגיעה.".


היו"ר אברהם פורז:	סעיף 17 הוא כמו בגרסה הקודמת.


דוידה לחמן-מסר:	הפרק הבא הוא הפרק הבעייתי שמתחיל ב"המרה".


אתי בנדלר:	מה זה הפרק הבא? אנחנו עדיין מדברים על 6י'.


דוידה לחמן-מסר:	הפרק  הבא  זה  "המרה".  המרה  אוטומטית   
 	שאתם מקבלים. 



אתי בנדלר:	אנחנו  מדברים על סעיף 6י' שדיבר על איסור העברה, 
 	שעבוד  או  עיקול. פיסקה 1, אמרנו שנתאים 
 	לשינויים שנעשו בסעיף מקביל אחר. 

"2." בסעיף קטן ב', "ציוד מישר שהותקן בחצרו של מנוי אינו ניתן: 1. לשעבוד או לעיקול". וכאן מוצע: בסעיף קטן ב', ברישא, במקום 'מישר' יבוא 'קצה', ובפסקה 2, במקום: 'בזיכיון' יבוא "ברשיון השידור".


היו"ר אברהם פורז:	אזיי, קראי את הסעיף איך שהוא אחרי שהוא נכנס.


אתי בנדלר:	"ציוד קצה שהותקן בחצרו של מנוי אינו ניתן:

1. לעיקול או לשעבוד. 
2. להעברה לאחר, אלא בהתאם להוראות שקבע השר בתקנות או ברשיון השידור.".


היו"ר אברהם פורז:	איזה ציוד?


אתי בנדלר:	ציוד קצה. 


קריאה:	צריך להבהיר ש"אחר" זה בעל החצרות, המנוי.


היו"ר אברהם פורז:	מה זה ציוד קצה?


אתי בנדלר:	זה בדיוק התיילים שבתוך בית הצרכן. 


היו"ר אברהם פורז:	לדעתי גם הממיר הוא ציוד קצה.


אתי בנדלר:	נכון.


היו"ר אברהם פורז:	האם הכוונה שגם הממיר, או לא?


קריאה:	הממיר הוא ציוד קצה. 


היו"ר אברהם פורז:	קראי את הסעיף אחרי התיקון.


אתי בנדלר:	"ציוד  קצה  שהותקן  בחצרו  של   מנוי,   אינו     ניתן 
 	להעברה  לאחר,  אלא  בהתאם  להוראות שקבע השר 
 	בתקנות או ברשיון השידור". 


היו"ר אברהם פורז:	אינני  מבין  את הסעיף הזה. מה זה "העברה לאחר"? 
 	מה  פירוש?  אני  מנוי בכבלים, ויש לי ממיר. למי אני 
 	אעביר? 


אתי בנדלר:	אני  חושבת שהרעיון  הוא  שהחברה,  שבעל  הרשיון, 
 	איננו יכול להעביר את זה לאחר - וזה איננו מה 
                                                                           שנאמר.

קריאה:	להעביר את זה ממנוי א' למנוי ב'.


היו"ר אברהם פורז:	אני אינני נגד ולא בעד. אינני  מבין. מה רוצים? 


דוידה לחמן-מסר:	הסעיף  הזה הוא סעיף התאמתי. זה סעיף שהיה. אם 
 	אתם רוצים, אפשר למחוק את זה. זאת תהיה "יריית 
 	פתיחה" מעניינת. 


היו"ר אברהם פורז:	אני יכול גם למחוק, ואני יכול גם להשאיר.


קריאה:	בוועדת  הכלכלה,  כשהם  חוקקו את הסעיף הזה, 
 	הם חששו  שבעל  הרשיון  ובעלי  הזיכיונות  שיעבדו   
 את הממירים, ואז יבוא בעל השעבוד ויעקל את זה. 


קריאה:	זה  בסעיף  של  השיעבוד. אין אתה   צריך את הסעיף 
 	הזה.


דוידה לחמן-מסר:	אפשר למחוק אותו.


היו"ר אברהם פורז:	מחקי זאת בבקשה כרגע.


אתי בנדלר:	למחוק לגמרי את פיסקה 2?


היו"ר אברהם פורז:	כן. אינני מבין מה כתוב פה. את מה שאינני מבין, אני 
 	מוחק. 


דוידה לחמן-מסר:	ציוד קצה זה גם התיול, וציוד קצה זה גם הממיר. 


היו"ר אברהם פורז:	האם החברה אינה יכולה בשיעבוד צף, בהנחה 
 	שהממירים הם שלה, לשעבד אותם?  בהנחה שחברה מסויימת מחליטה לתת שירותים על ידי ממיר שהוא בבעלות החברה. 


דוידה לחמן-מסר:	או אז, היא שיעבדה אותם.


היו"ר אברהם פורז:	אזיי  כתוב:  "לא  ניתן לעיקול או שיעבוד". האם   
 	היא אינה יכולה לשעבד את כל הממירים? 


אתי בנדלר:	בוודאי  שלא.  המשמעות  היא  שאינני  יכולה לקבל 
 	את השירות בלי הממיר. אזיי בוודאי שאינני יכולה לאפשר לנושה של החברה לבוא ולקחת לי את הממיר. 


דוידה לחמן-מסר:	במקור  בסעיף  הזה   הכוונה  באמת  הייתה   שאסור 
 	לשעבד ממירים. אבל זה כל כך לא ריאלי, שהסעיף הזה יכול לרדת. אולם, מאחר שאני ידידת בית המשפט והכנסת לצורך העניין, אני אגיד לך שעל ידי הורדת הסעיף הזה, נוצר ערפל קצת בשאלה: מי הלקוח? קודם כל נבטל את הסעיף פה, ואז נחזור לתיול.


אתי בנדלר:	לא.  אני  חושבת  שההצעה  נכונה, משום שכל העניין 
 	של  ציוד  הקצה  בחצרו  של  המנוי  יידון בנפרד 
 	ויקבל פתרונות. אי אפשר לברוח מזה.


היו"ר אברהם פורז:	יש  פה שני דברים שונים, ונצטרך להפריד ביניהם. יש 
 	הממיר, שהוא נניח בבעלות החברה, וברור שהוא צריך - באותו מקרה שהמנוי מחליט לעבור לחברה אחרת -  הממיר צריך להיות מוחזר לחברה שממנה הממיר נלקח, אלא אם כן הוא רכש אותו. 


דוידה לחמן-מסר:	הבעיה היא: של מי הקירות?


היו"ר אברהם פורז:	הבעיה האחרת היא: של מי החוט? אנחנו נטפל 
                                                                           בחוט.

בני איינהורן:	הבה נשאיר את זה פתוח.


אתי בנדלר:	לא.  בשלב  זה הסעיף נמחק, אלא אם כן היושב ראש 
 	יורה לי אחר כך אחרת.


היו"ר אברהם פורז:	בשלב זה – נמחק. אנחנו עוד נחזור לזה.


קריאה:	גובים  מהם  פיקדון על הממיר. החברה, בעל הרשיון, 
 	נכנס לקשיים, מוכר את הממירים שלו לחברה אחרת, וגם דמי הפיקדון שאני שילמתי לו, אני אלך לחפש אותם. 


דוידה לחמן-מסר:	יש  פה  המחאת  זכויות.  שיעבוד  עובר כאשר הנושה 
 	משעבד את הנכס. הוא מימש את הנכס. הוא מקבל אותו כפוף לכל הזכויות שהוקנו בו. אם הנכס כפוף לזכותו של בעל הפיקדון לקבל חזרה את דמי הפיקדון, אזיי הוא רוכש את זה.


יזהר טל:	וממש הוא ירוץ אחרי הנעבר. 


דוידה לחמן-מסר:	מי  יהיה הנעבר? זאת תהיה חברת כבלים אחרת. 
 	מה האסון? 


יזהר טל:	זה יכול לפגוע דווקא באותו אזרח.


היו"ר אברהם פורז:	הצע  לנו  פתרון  שייאמר שהיה ושולם פיקדון 
 	בעבור הממיר, ובעל הזיכיון נכנס לפירעון. במקרה כזה יעבור הממיר לבעלות בעל הפיקדון, אלא אם כן הוחזר לו הפיקדון. 


יזהר טל:	יש  לי פתרון  יותר פשוט. הבה נשאיר את הסעיף כמו 
 	שהוא - נלך הלאה. נוכל לבטל אותו, ואז לעשות 
                                                                           חריג.


היו"ר אברהם פורז:	השתכנעתי. השאירי אותו לצורכי משא ומתן. 


אתי בנדלר:	"3."  בסעיף  קטן  ג'  -  " ערבויות שהמציא בעל 
 	זיכיון לפי סעיף 6ח'-ב'5- לשם הבטחת מילוי תנאי הזיכיון והצווים שנתקבלו למימושם, אינן ניתנות לעיקול". בסעיף קטן ג', במקום "בעל רשיון לפי סעיף" כך וכך, יבוא "בעל רשיון שידור לפי סעיף 6ח'-ב'".

היו"ר אברהם פורז:	אושר.


אתי בנדלר:	סעיף  8  מדבר  על  תיקון  18,  על  תיקון  סעיף  6י"א 
 	שעניינו בביטול זיכיון הגבלתו או התלייתו, ועכשיו 
 זה יהיה: "ביטול רשיון שידור, הגבלתו או התלייתו". 


דוידה לחמן-מסר:	במקום ה"זיכיון" בא "רשיון".


היו"ר אברהם פורז:	אין בעיה.


דוידה לחמן-מסר:	רק פסקה ב' היא חדשה.


אתי בנדלר:	סעיף קטן א' זה "התאמות טכניות". במקום פסקה 1	- "השר רשאי, לאחר התייעצות עם המועצה, לבטל רשיון שידור, להגבילו או להתנותו בכל אחד מהמקרים הבאים, ובלבד שניתנה לבעל הרשיון ההזדמנות להשמיע את טענותיו: 1." הנוסח הנוכחי: "בעל הרשיון או בעל הזיכיון לא גילה לוועדת המכרזים מידע שנדרש לגלותו או שמסר לה מידע לא נכון…". 


היו"ר אברהם פורז:	והתוספת?


אתי בנדלר:	וכאן  באים  ומציעים  לתקן  את  זה. אני קוראת את 
 	סעיף קטן ב' פיסקה 1. 


היו"ר אברהם פורז:	כל ה"סיפור" הוא שהשר מיתוסף.


אתי בנדלר:	"לא  גילה  לשר או למועצה או לוועדת המכרזים לפי 
 	העניין מידע שנדרש…".


היו"ר אברהם פורז:	מאושר.


אתי בנדלר:	אחרי  פיסקה  3  יבוא  3א':  "בעל  הרשיון הפר תנאי 
 	ברשיון  הפרה שאינה מהותית, ולא תיקן את ההפרה 
 	כפי שהורה לו השר…".


דוידה לחמן-מסר:	"או  המועצה". מה זה: "הורה לו השר"? את התנאי 
 	ברשיון קובע השר. 



היו"ר אברהם פורז:	המועצה או השר.


דורית עינבר:	המועצה אינה ועדת המכרזים.


היו"ר אברהם פורז:	או השר או המועצה.


דוידה לחמן-מסר:	"בעל  הרשיון  הפר  תנאי  ברשיון  הפרה   שאינה 
 	מהותית ולא תיקן את ההפרה".


קריאה:	גברת  דוידה  לחמן-מסר, הוא פתר זאת. הוא אמר: 
 	"השר או המועצה".


אתי בנדלר:	במקום  פסקה  5  יבוא,  פסקה  5 הנוכחית – "חדלו 
 	להתקיים בבעל הזיכיון אחת או יותר מן התכונות המכשירות אותו להשתתף במכרז או להיות בעל זיכיון. חדלו להתקיים בבעל הרשיון אחת או  יותר מן התכונות המכשירות אותו להיות בעל רשיון…". 


היו"ר אברהם פורז:	זה רק שינוי במילים.


אתי בנדלר:	בפיסקה  8,  אחרי  "לדעת"  יבוא  "השר  או".  8    
 	אומר: "לדעת המועצה או השר".


היו"ר אברהם פורז:	בסדר. למה ב' בטל?


אתי בנדלר:	העילה  הזאת  נראית  לך -  אם זה מועצה או שר? מה 
 	זה "טעמים שבטובת הציבור מחייבים לבטל רשיון"? 


היו"ר אברהם פורז:	אינני יודע. 


אתי בנדלר:	יש כאן פגיעה אדירה בזכות הקניין.


היו"ר אברהם פורז:	אם  מבטלים  מחמת  טובת  הציבור,  בשבילי גם זה 
 	חשוב. 


אתי בנדלר:	מי  קובע  את  טובת  הציבור  בעניין   הזה?   השר  או 
 	המועצה? 



היו"ר אברהם פורז:	כן; ויש ביקורת שיפוטית.


אתי בנדלר:	לי  נראה  שזה  מאוד מרחיק לכת. אני אמרתי ליושב 
 	ראש הוועדה שלדעתי הסמכות שבפסקה 8 הנה מרחיקת לכת מאוד מאוד. יושב ראש הוועדה החליט בשלב זה להשאיר את הסמכות הזאת על כנה.


יזהר טל:	זה איננו חידוש; זה היה שם תמיד.


היו"ר אברהם פורז:	היא טוענת ואומרת שיש חוק יסוד.


אתי בנדלר:	מאיזו שנה?


היו"ר אברהם פורז:	ולמרות  הכל , אני  אינני חושב שמבטלים מישהו 
 	מחמת טובת הציבור. 


אתי בנדלר:	אני  חושבת להשאיר סעיף סל כזה, שמאפשר לשר או 
 	למועצה… 


יזהר טל:	מדובר פה בהגבלה.


אתי בנדלר:	או בביטול רשיון.


יזהר טל:	אנחנו  לא  מזמן  קבענו  בדיוק  לעשות  את  זה  בצד 
 	ה"בזק". 


היו"ר אברהם פורז:	גברת  אתי  בנדלר, אין זה  יכול  להיות  שחוק יסוד 
 	יגיד שטובת הציבור היא בניגוד לחוקי היסוד. 


אתי בנדלר:	אזיי אתה אומר שזה איננו מפריע.


היו"ר אברהם פורז:	אין זה מפריע.


יזהר טל:	נשאיר את זה כגושפנקה של היועץ המשפטי.



אתי בנדלר:	טוב. "סמכות  לבטל  את  הרשיון  מטעמים  שבטובת 
 	הציבור…"?


דוידה לחמן-מסר:	זה בעיקר סעיף סל. זה בעיקר על ההגבלות.


היו"ר אברהם פורז:	אינני  מוטרד  מזה.  הסיכוי  שמישהו  יישם את זה 
 	הוא אחד למיליארד. 


אתי בנדלר:	סעיף קטן ב' – בטל.


היו"ר אברהם פורז:	יש בעיה רצינית פה. מה קורה עם מי שיש לו רשיון 
 	לשידורים ופשט את הרגל. מה קורה עם רשת השידור 
 	שלו? 


דוידה לחמן-מסר:	יש  לנו  הסדר.  על  זה  חשבנו, ובשנת 1986 עשינו את 
 	החוק  הזה.  על  זה  חשבנו,  על  דברים   אחרים   לא 
 	חשבנו. שם ממנים לו נאמן.


היו"ר אברהם פורז:	איפה זה כתוב?


דוידה לחמן-מסר:	כתוב ב"חוק הבזק" עצמו היום. יש שם סעיף כזה.


יזהר טל:	יש על זה עמוד שלם, העמוד הבא, 6י"ב. הסעיף הבא.


דוידה לחמן-מסר:	חשבנו  על  פשיטת  רגל.   מה   לעשות?   אנחנו   
 	מאוד שמחים שזה לא קרה.  מה שכן קרה, עליו לא 
                                                                           חשבנו.


היו"ר אברהם פורז:	איפה ה"סיפור" הזה של הרכישה?  איפה  הוא  מופיע 
 	היום? אחרי שאנחנו נוריד את זה, איפה זה יהיה? 


אתי בנדלר:	בסעיף 6י"א, כפי  שאנחנו  ראינו, יש סמכות לשר, 
                                                                           לאחר התייעצות עם המועצה, לבטל רשיון שידור, להגבילו או להתלותו בכל אחד מן המקרים הבאים, ואחד המקרים - בפסקה 6 - זה "בעל רשיון השידור נפטר, והוא הוכרז פסול דין או פושט רגל, ואם הוא תאגיד - מונה לו כונס נכסים או מפרק זמני מטעם צו לפירוקו…".



היו"ר אברהם פורז:	ב' נשאר?


אתי בנדלר:	ב'  נמחק.  אבל  יש  לך   סעיף  6י"ב לחוק העיקרי 
 	המדבר על "קיום רצף בשידורים", והנוסח הנוכחי שלו אומר כדלקמן: "השר רשאי לקבוע בתקנות הוראות לעניין קיום רצף בשידורים שהופסקו בשל אחת מהעילות המפורטות בסעיף 6י"א, לרבות לעניין מינוי נאמן לניהול תחנת השידור והפעלה, וכן לקבוע תנאים לשימוש, דמי שימוש בתחנה לבעל הזיכיון ושיעורם".


היו"ר אברהם פורז:	אין זה  פותר  לי  את  הבעיה  העיקרית.  בעל   זיכיון 
 	לשידורי כבלים, שנניח פשט את הרגל; בא מישהו אחר וקיבל רשיון, ואני אינני יודע אם בכלל מותר לו לתפוס את הרשת הזאת.


דוידה לחמן-מסר:	מותר  לכונס  נכסים  להפעיל אותה ואחר כך, 
 	באישור השר, הוא מבקש: הוצא רשיון למר אברהם פורז, כי הוא רוצה למכור את כל הציוד; ואז מוציאים רשיון למר אברהם פורז, וכונס הנכסים מוכר לך את הציוד. מה עוד הבעיה?


קריאה:	אין זה  כתוב  שהכונס  יוכל למכור את תחנת השידור 
 	של זה שביטלת לו את הרשיון, בגלל שהוא פעל שלא כדין. כתוב שאפשר לחייב את החדש לשלם דמי שימוש. את מצאי לך מפעיל חדש, אבל הרשת לא תהיה שלו. הרשת תמשיך להיות של זה שביטלת לו את הרשיון, והחדש יצטרך כל פעם לשלם דמי שימוש. 


יזהר טל:	אתם  מדברים  על רשת הכבלים. זה בכלל לא מוסדר 
 	פה.  בחוק  החדש  כל זה עובר לחלק של "בזק", ושם 
 	ישנן הוראות בנוגע לזה. 


דוידה לחמן-מסר:	הבה נגיד שנבדוק את זה, ונחזור לזה ביום שני?


היו"ר אברהם פורז:	נכון לרגע זה: מה אני עושה עם זה? 


דוידה לחמן-מסר:	הרעיון  הוא  שאנחנו  חשבנו  שאם  נשב ביחד עם מר 
 	אלדר ודוקטור יזהר טל ומי שרוצה מהממשלה, אנחנו נגיד לכם מה קורה כשבעל רשיון מפה פושט את הרגל, ואז - האם כונס הנכסים רשאי למכור את התשתית שלו? 

היו"ר אברהם פורז:	אבל  יש  פה בעיה  רצינית. כונס הנכסים, שהוא נאמן 
 	של הנושים, כל מה שמעניין אותו זה להוציא כמה שיותר על התשתית הזאת. זאת אומרת הוא יילך על ההצעה הכי גבוהה. 


דוידה לחמן-מסר:	על התשתית זה בסדר.


היו"ר אברהם פורז:	לא. אבל התשתית הזאת היא לצורכי שידורים. אתם 
 	תצטרכו  לתת  למי  שנתן את ההצעה הכי גבוהה 
 בעבור החוטים האלה - לתת לו אפשרות להפעיל.


דוידה לחמן-מסר:	למרות  שמר  בני  איינהורן  אמר  שבקרוב  זה  יקרה 
 	בגלל מה שאנחנו עושים, ההסתברות שזה יקרה כנראה לא תתרחש. כאשר הרשת פעילה, ויש חוזים - זה עסק חי. הוא מוכר עסק חי. הוא איננו מוכר רק ברזל.


היו"ר אברהם פורז:	איני יודע. אולי הוא  לא  שילם   לספקים באמריקה. 
 	אולי הוא לא שילם ל-CNN. אולי הוא לא שילם לעמק האלה. אולי הוא לא שילם לטכנאים. פתאום, יום אחד - שחור על המסך. זה איננו מספק; הלז איננו מספק. הנושים עיקלו את המחשב. מה הלאה? 


דוידה לחמן-מסר:	הרציונל  צריך  להיות  שככלל,   אם   השר   משתכנע 
 	שהרוכש מכונס הנכסים אכן יכול למלא את החובות של בעל רשיון, הוא ייתן לו רשיון. אם הוא יגיד לו לא, כי אז הוא יגיד לו: עשה עוד התמחרות, כי על זה שבחרת אותו - הוא איננו רוצה את הברזלים כדי לעשות מנורות מברזל, והוא לא יעשה שידורי כבלים - אינני מאשר לך את המכירה. הרבה פעמים בית המשפט יכול לאשר התמחרות.


היו"ר אברהם פורז:	אין זה ההסדר הנכון, עם כל הכבוד.


דוידה לחמן-מסר:	מהו ההסדר הנכון?


היו"ר אברהם פורז:	ההסדר הנכון, שקודם  כותבים  מי קיבל את הרשיון, 
 	ואז  קובעים   את  חובת  המכירה  למי   שקיבל   את 
 	הרשיון. 


דוידה לחמן-מסר:	איזה סעיף הם רצו למחוק? 


היו"ר אברהם פורז:	הסעיף צריך להיות  דומה  לסעיף הזה. השאלה היא: 
 	מי מכשכש במי - הזנב בכלב או הכלב בזנב?? אני אינני מעוניין שיחזיק בתחנה מי ששילם הכי הרבה בפירוק. 



דוידה לחמן-מסר:	אפשר  להשאיר  את  סעיף  6י"א-ב',  ובמקום  זיכיון  
 	לכתוב: "רשיון". 


היו"ר אברהם פורז:	נכון.


דוידה לחמן-מסר:	חובת  המכירה  קיימת -  יושב ראש הוועדה, חבר 
 	הכנסת אברהם פורז, אומר בדיוק את הדברים 
                                                                           האלה.


היו"ר אברהם פורז:	נכון.


דוידה לחמן-מסר:	אני  רוצה  שחובת  המכירה  וחובת  הרכישה  ימשיכו 
 	לחול כפי שהם חלים היום על סיטואציה עתידית שבה בעל רשיון פושט את הרגל. מבחינתי, אין לי בעיה שהסעיף הזה יישאר. זה רק אומר שהכנסת ראתה בו סעיף ראוי להישאר פעם נוספת.


יזהר טל:	צריך להביא אותו לחלק ה"בזק".


קריאה:	אין יכולות להיות חובת מכירה וחובת רכישה.


יזהר טל:	זה מפסיק להיות חלק מפרק הכבלים.


דוידה לחמן-מסר:	זה צריך להיות גם בפרק ה"בזק" וגם בפרק הזה. 


קריאה:	זה כמו שהוא היה עד היום. לא לשנות אותו.


יזהר טל:	זה אומר להכניס הסדר חדש פה.


היו"ר אברהם פורז:	אני כבר הודעתי, וחושבני שיותר מפעם אחת, שחוות 
 	דעת היועץ המשפטי לממשלה, שבאותה מידה שהוא רוצה למכור וצריך למכור - אבל עדיין זה לא אומר מה גובה התמורה. על גובה התמורה תהיה מחלוקת. השאלה העקרונית היא  בכלל לא בעייתית. כי אין דבר כזה שאחד יכול לקנות, והאחר אינו חייב למכור. אזיי ממה הוא קונה? באוויר? 


דוידה לחמן-מסר:	מה עוד שהשר צריך להכריע.



היו"ר אברהם פורז:	אבל לא זאת הבעיה. השאלה הבסיסית, והיא 
 	בוויכוח אמיתי    ונכון:    האם      החישובים      של      
 	האוצר, שבסיטואציה כזאת…? 


דוידה לחמן-מסר:	אין חישובים של האוצר. 


בני איינהורן:	אם  זה  כל  כך  בטוח, מדוע  צריך לעגן את זה בחוק? 
 	כולם מבינים את זה, אבל חוששים. 


דוידה לחמן-מסר:	מי אמר לך שרוצים לעגן? אני משאירה את הסעיף.


בני איינהורן:	נגיע לזה. נגיע לסעיף.


היו"ר אברהם פורז:	השאלה  הבסיסית היא:  מה היה קורה בתום תקופת 
 	הזיכיון או לא משנה מתי, שהמדינה הייתה יכולה לעשות מכרז חדש, ומישהו אחר היה חייב לזכות, והוא היה מקבל את זה? זה נראה לי מובן מאליו. השאלה היא: בהנחה, אם בכלל, אזיי אפשר לעשות רשיון לפי מחיר, האם אז המדינה הייתה רשאית לומר: אני נותנת את זה למרבה במחיר? אינני יודע. כי אם תבוא חברה אחרת, והיא משלמת שני מיליארד דולר למדינה, אזיי אחר כך לא יהיה לה כסף לקנות תוכניות, ולא יהיה לה כסף להפיק. 


דוידה לחמן-מסר:	אף אחד לא  מדבר  על  מיליארד דולר וחצי. הסכום 
 	מיליארד דולר וחצי אינו קיים. 


היו"ר אברהם פורז:	מה הסכום?


דוידה לחמן-מסר:	היועץ  המשפטי לממשלה במשרד התקשורת קבע, 
 	וזה מה שאתה אומר, וזה מה שאני אומרת, וזה מה שדוקטור יזהר טל אומר. בעניין שיתוף הפעולה בין משרד התקשורת והיועץ המשפטי לממשלה נקבע נוסח של סעיף. הנוסח של הסעיף מורכב מכמה פרמטרים. יש הערכה כלכלית כמה שווה התשתית, וממנה צריך לגזור שיעור שצריך לשלם למדינה בשל ביטול החובה למכור וכיוצא בזה. מהשיעור הזה צריך להפחית את מה שמגיע להם בשל מה שהיה מגיע להם אילו הם היו צריכים למכור, וזה יכול להיות נתון לחוות דעתו הבלעדית של מי שקובע את השיעור הזה. לכן אין קשר למיליארד  דולר וחצי. יש שיעור של אחוזים. אין מיליארד דולר וחצי.


היו"ר אברהם פורז:	ובכל  זאת  ולמרות  הכל, אני מניח שמישהו עשה את 
 	החשבון המתמטי - הכניס את הנוסחה הזאת.


דוידה לחמן-מסר:	ממש  לא.  ההפך,  לא  התקבלה עמדת האוצר. עמדת 
 	האוצר הייתה אחרת. 


היו"ר אברהם פורז:	מה הייתה עמדתכם?


אמיר לוי:	מר  בני  איינהורן  "זורק" פה כל  הזמן  מיליארד
 	דולר וחצי. אנחנו אמרנו בזמנו, נכון  למתי שהדברים נאמרו, אנחנו אמרנו שהזכות להפעיל את התשתית אחרי תום תקופת הזיכיון היא של המדינה ולא של חברות הכבלים. 


היו"ר אברהם פורז:	ומה הייתה שווה הערכת השווי?


אמיר לוי:	ולכן  אמרנו:  הזכות הזאת של המדינה, ולמדינה  
 	מגיעה עליה  התמורה  של   שוויה -  זה    מה 
 	שאנחנו אמרנו. 


היו"ר אברהם פורז:	וכמה להערכתכם היא הייתה שווה?


אמיר לוי:	באותה  תקופה, על  בסיס  עסקאות שנעשו, היה שווי 
 	למנוי בערך ארבע מאות דולר. 

 
דוידה לחמן-מסר:	היה אלפיים ומאה דולר - ועשו חצי. 


אמיר לוי:	על בסיס המחיר למנוי שהיה באותה תקופה, ואינני  
 	זוכר אותו. אלה עסקאות שהיו. 


היו"ר אברהם פורז:	אם  אחד קנה יום קודם, או אז מה אתה מחייב אותו 
 	פעם שניה? 


אמיר לוי:	לא.  אז  אמרנו: על  בסיס  עסקאות  שנערכו,   אנחנו 
 	גזרנו את המחיר שסביר והיה רלוונטי לאותה תקופה - וזה המחיר, ואחרי שחילצנו ממנו כל מיני פרמטרים, ואז זה היה מיליארד דולר וחצי. כן. זה היה המחיר. היום המחירים ירדו, אבל אנחנו  אומרים שהכי טוב זה לערוך מכרז. הזכות הזאת תימכר לכמה שיציעו - זה השווי. אבל היועץ קבע והחליט, וזה מחייב גם אותנו - שאתם תשלמו לי בעבור מישהו שיעריך את השווי של זה. אנחנו איננו רוצים יותר.


היו"ר אברהם פורז:	מדוע  אתם חושבים שבתום התקופה הזאת זה 
 	יישאר למדינה? 


דוידה לחמן-מסר:	אלפיים  ומאה  דולר  למנוי  היה  כפול   שניים   וחצי 
 	מיליארד שקל, ואז האוצר אמר: חצי מזה הייתם משלמים אם הייתם מתמודדים במכרז; וככה נזרק הסכום שממנו - לצערי הרב שהסכום נזרק, כי הסכום יצר את הדיס-אינפורמציה שנוצרה - כאילו המדינה רוצה להלאים את תשתית חברות הכבלים. לא מינה ולא מקצתה. 


היו"ר אברהם פורז:	אבל  לפי  שיטתכם,   ברגע  שאנחנו   פותחים  את זה 
 	לרשיונות – מילא, אני מבין שאם היית נותן לו זיכיון עוד  15 שנה, אבל אם אנחנו פותחים את זה לרשיונות, ומחר כל מיני אנשים שיושבים פה בחדר וכל מיני כאלה שעדיין אינם יושבים, יתחילו להעביר כבלים, על סמך מה ההערכה הזאת הייתה עומדת, או שלא חשבתם על זה? 


אמיר לוי:	לא.  חשבנו  על  זה   בהחלט.   הרי  המחיר  כולו נגזר 
 	מהמחיר   למנוי   שהיה   באותה    תקופה   על  בסיס 
 	העסקאות שנערכו באותה התקופה. 


היו"ר אברהם פורז:	אבל אז היה לו מונופול. אתה גומר לו את המונופול.


אמיר לוי:	אבל  באותה  תקופה  כבר  היה ידוע שהולכים לשנות 
 	את החוק, ולכן אנחנו הפחתנו עוד את המחיר שהיה בגלל שנניח אז, באותה תקופה, אמרו: אלפיים ומאה דולר למנוי, ואז זה היה רחוק מהתחרות. בזמן שאנחנו היינו מפרסמים את המכרז, זה היה יותר מתקרב לתחרות, המחיר היה יורד עוד, והבאנו את זה בחשבון. בכל מקרה, אין לנו סכום שאנחנו רוצים אותו. 


היו"ר אברהם פורז:	אתה חושב שבשלב כזה, שלפני שחוק עבר לכנסת - 
 	ואין יודעים מה יאושר, ואין יודעים דבר, אפשר לומר בוודאות שהם יצאו מתוך הנחה שהתשתית הזאת היא רק חלקית, ויבואו שחקנים נוספים - והכל אבוד. 


אמיר לוי:	מי  יכול  להגיד  את  זה?   היה  ברור  להם  שיש להם 
 	זיכיון מוגבל בזמן, וזה היה ברור להם מלכתחילה 
 	למרות כל מה שהם טוענים.


בני איינהורן:	גם  לפי  הצעתם,  כאשר  היה  מכרז חדש, והיה זכיין 
 	חדש,  הייתי צריך למכור את זה לזכיין החדש. בשום  
 	מקרה לא הייתי צריך לתת את זה למדינה. 

דוידה לחמן-מסר:	מסכימים.


אמיר לוי:	נכון. היית מוכר את זה.


בני איינהורן:	או אז,  מה  פתאום  אני  צריך  לשלם  למדינה  בעבור  
 	זה שאני מחזיק את התשתית? 


דוידה לחמן-מסר:	התשתית  לא  הייתה  חוזרת  למדינה  בשום   מקרה. 
 	אבל התיאוריה הייתה, שאילו היה נערך מכרז  לפי החוק הקודם, ומר בני איינהורן היה משתתף בו כמו יתר חבריו, והמכרז היה על מי היה מציע את הסכום הגבוה ביותר תמורת הזכות לקבל היום תשתית שפרושה למיליון ומאה בתי אב לעומת הפוטנציאל שבעוד איקס שנים תהיה אולי תשתית כזאת, ואיך היא תהיה פרושה; הזכות הזאת שווה כסף, וזה מה שחשבו שצריך לשלם למדינה – לא על כך שלוקחים לה את התשתית, לא שזה מיליארד  דולר וחצי. אבל אילו היה נערך מכרז, ואחד הפרמטרים היה המחיר, אולי הפרמטר העיקרי, או  אותה נגזרת היא של הציבור, לא של הממשלה ולא של המדינה - של הציבור.


בני איינהורן:	גם  לפי  שיטתם , לו  היה זכיין חדש, הוא היה צריך 
 	לשלם  למדינה  איקס סכום  בעבור  הזיכיון    וואי   
 	לחברות הכבלים בעבור התשתית.


דוידה לחמן-מסר:	נכון.


בני איינהורן:	כלומר  המחיר  הכלכלי  היה צריך להיות איקס שווה 
 	ואי לזכיין חדש,  בעוד  שלחברות  הכבלים הוא היה 
 	צריך להיות רק איקס.  


דוידה לחמן-מסר:	נכון. מסכימים אתך. רק איקס.


בני איינהורן:	בשיטה  שהאוצר  חישב  את  הערכתו  באותם  ימים, 
 	הוא לקח את כל האיקס פלוס ואי פלוס כל המוניטין, פלוס כל הדברים - ואפשר גם להראות את החישוב. הוא בסך הכל כתב את זה אומנם ב- 5 שורות, אבל הוא כתב את זה. 


היו"ר אברהם פורז:	המשך  הישיבה  יהיה ביום שני. אני עשיתי לכם היום 
 	רק הקדמה, כי הישיבות הבאות שיהיו אחרי הקריאה הראשונה יימשכו לפעמים לתוך הלילה, ויכול להיות שיהיו לנו ימים של 10 ו- 12 שעות של דיונים. מי שחושב שהוא איננו יכול לעמוד בזה,  שישלח במקומו מישהו יותר חזק. 


יזהר טל:	יום שני, לכמה זמן זה מתוכנן? 


היו"ר אברהם פורז:	ביום  שני  זה  יהיה  רק  מ- 10:30  עד  השעה 
 	13:30.



הישיבה ננעלה בשעה …





